The Buddha (BC 623-BC 543) : ၉၄ နှစ်မြောက် မြို့မကျောင်း နှစ်ပတ်လည်နေ့ အား ဂုဏ်ပြုကြိုဆိုအပ်ပါသည် / Myoma National High School ဦးမြင့်ကြွယ် ( မြို့ မ မြင့်ကြွယ် )\n၉၄ နှစ်မြောက် အမျိုးသားနေ့\n၉၄ နှစ်မြောက် မြို့မကျောင်း နှစ်ပတ်လည်နေ့အား ဂုဏ်ပြုကြိုဆိုအပ်ပါသည်။\nအ.ထ.က (၂) ဒဂုံ BEHS2Dagon (မြို့မ အထက်တန်းကျောင်း၊ ရန်ကုန်) သည် ၁၉၂ဝ ပြည့်နှစ်၊ ဒီဇင်ဘာလ (၁၇) ရက် ရန်ကုန်မြို့ ဗဟန်း မြို့နယ် တွင် စတင် တည်ထောင်သော မြန်မာနိုင်ငံ ၏ ပထမဆုံးသော အမျိုးသားကျောင်း ဖြစ်သည်။ မြို့မ ကျောင်းအုပ် ဆရာကြီး မှာ ဦးဘလွင် (၁၈၉၂-၁၉၆၈) ဖြစ်သည်။\nမြို့မ ကျောင်းအုပ်ဆရာကြီး ဦးဘလွင် သည် လွန်စွာထင်ရှားသည်။\nမြို့မကျောင်းကို ဗဟန်းမြို့နယ်မှ သည် လမ်းမတော် မြို့နယ်၊ လမ်းမတော် မြို့နယ် မှ သည် ဒဂုံ မြို့နယ် ဂေါ်ဒွင်လမ်း (မြို့မကျောင်းလမ်း) သို့ ပြောင်းလဲဖွင့်လှစ်ခဲ့သည်။ မြို့မ အမျိုးသားကျောင်းကြီးသည် ကျောင်းအဆောက်အအုံ ထည်ဝါရုံမျှမက ဗုဒ္ဓဘာသာ၊ ပညာရေး၊ စည်းကမ်း၊ စိတ်ဓာတ် တို့တွင်ပါ မြန်မာနိုင်ငံ တွင် အလွန်ထင်ရှားအောင်မြင်ခဲ့ရာ မြို့မ ဖခင် ဦးဘလွင် ဟု ဂုဏ်ပြုခဲ့ကြသည်။\nမြို့မကျောင်းသစ်ကြီးကို ဒဂုံ မြို့နယ် ဂေါ်ဒွင်လမ်း (မြို့မ ကျောင်းလမ်း) ၌ ၁၉၂၉ ခုနှစ်၊ နိုဝင်ဘာလ ၂၅ ရက် တနင်္လာနေ့ ညနေ ၄:၃ဝ နာရီတွင် အလယ်တောရ ဆရာတော် ဦးကောသလ္လ ကိုယ်တိုင် ပန္နက်ချပေးခဲ့သည်။\nမြို့မကျောင်းသစ်ကြီးကို ဒဂုံ မြို့နယ် ဂေါ်ဒွင်လမ်း (မြို့မ ကျောင်းလမ်း) ၌ ၁၉၃၁ ခုနှစ် ဒီဇင်ဘာလ (၄) ရက်တွင် ဖွင့်လှစ်ခဲ့သည်။\n၁၉၆၅ ခုနှစ် ပြည်သူပိုင်သိမ်းဆည်းသည်အထိ ရန်ကုန်မြို့ မြို့မအထက်တန်းကျောင်း အမည်တွင်ခဲ့သည်။ ပြည်သူပိုင်သိမ်းပြီးနောက် အ.ထ.က (၂) ဒဂုံ အဖြစ် တည်ရှိခဲ့သည်။\nကျောင်းအမည်...............အ.ထ.က (၂) ဒဂုံ\nကျောင်းတည်နေရာ.......၃၅၃၊ မြို့မ ကျောင်းလမ်း၊ ဒဂုံ မြို့နယ်\nဆက်သွယ်ရန်ဖုန်း..........၉၅၁-၂၈၂ ၃၅၁, ၉၅၁-၃၇၉၆၆ဝ\n၁၉၂၀ ပြည့်နှစ် ဒီဇင်ဘာလတွင် မြို့မ အမျိုးသားကျောင်း နှင့် အမျိုးသားကျောင်း အမြုတေများကို အမြို့ မြို့ရှိ ဝံသာနုကြီးများ၏ စေတနာ သဒ္ဓါတရား အကြောင်းပြု၍ တမုဟုတ်ချင်း ပျံ့နှံ့ပေါ်ထွက်လျက်၊ နွေရာသီ စာမေးပွဲများအမှီ ကျောင်းသားလူငယ်အပေါင်း ဆက်လက် ပညာသင်ကြားနိုင်ရန် အခွင့်အရေးရခဲ့ကြ၏။\nမြို့မကျောင်းတစ်ကျောင်းတည်းကသာ မျိုးချစ်စိတ်ဓာတ်၊ တိုင်းချစ်ပြည်ချစ်စိတ်ဓာတ်ရှိသူများ၊ ပညာရှင်များ ပေါ်ထွန်းခဲ့သည်ဟူ၍ ဆိုလိုခြင်းမဟုတ်ပါ။\nမြို့မကျောင်း မဟုတ်သော မြန်မာနိုင်ငံရှိကျောင်းများမှလည်း မျိုးချစ်စိတ်ဓာတ်၊ တိုင်းချစ်ပြည်ချစ်စိတ်ဓာတ်ရှိသူများ၊ ပညာရှင်များ ပေါ်ထွန်းခဲ့ကြပါသည်။\nသို့ရာတွင် မျိုးချစ်စိတ်ဓာတ်၊ တိုင်းချစ်ပြည်ချစ်စိတ်ဓာတ်ရှိသူများ၊ ပညာရှင်များ မြို့မကျောင်းမှ အများဆုံး ပေါ်ထွန်းခဲ့သည်ကိုရည်ညွှန်းခြင်းဖြစ်ပါသည်။\nခေတ်အဆက်ဆက် နိုင်ငံရေးခေါင်းဆောင်များ၊ နိုင်ငံတော်ဝန်ကြီးချုပ် နှင့် ဝန်ကြီးများ၊ ညွှန်ကြားရေးမှူးချုပ်များ၊ ပါမောက္ခချုပ်များ၊ ကျောင်းအုပ်ကြီးများ၊ ထူးချွန်ထင်ရှားသူများ၊ စာပေပညာရှင်များ၊ ရုပ်ရှင် ဂီတ ပညာရှင်များ၊ တပ်မတော်အရာရှိကြီးများ၊ ဆရာဝန်ကြီးများ စသည်တို့သည် မြို့မကျောင်းမှ အများဆုံး ပေါ်ထွန်းလာခဲ့ကြောင်း သမိုင်းမှတ်တမ်းများအရ သိရသည်။\nမြို့မကျောင်းသားဟောင်း မဟုတ်သော်လည်းပဲ မြို့မကျောင်းကို ချစ်မြတ်နိုးသူ၊ မြို့မကျောင်းသို့ မကြာခဏ လာရောက်သူ ကောင်းရာကောင်းကျိုးအတွက် လည်းကောင်း ဆောင်ရွက်သူ ပုဂ္ဂိုလ်ကြီးများအနက် အထင်အရှားဆုံးမှာ အမျိုးသားခေါင်းဆောင်ကြီး တပ်မတော် ဖခင်ကြီး ဗိုလ်ချုပ်အောင်ဆန်း၊ သခင်မြ၊ ဆရာကြီး သခင်ကိုယ်‌တော်မှိုင်း၊ ကျောင်းသားခေါင်းဆောင် ဦးဗဟိန်း၊ ဦးဗဆွေ၊ ဗိုလ်အောင်ကျော် စသည်တို့ဖြစ်ကြသည်။\nမြို့မကျောင်း၏ကောင်းရာကောင်းကြောင်း အတွက်လည်းကောင်း၊ တိုင်းပြည်၊ လူမျိုး နှင့် ဗုဒ္ဓသာသနာ ကောင်းရာကောင်းကျိုးအတွက် လည်းကောင်း ဆောင်ရွက်ခဲ့သော မည်သည့် ပုဂ္ဂိုလ်မဆို၊ မည်သည့်အဖွဲ့အစည်း မဆို မြို့မ က ထာဝရ ဂုဏ်ပြုကြိုဆိုရမည်သာ ဖြစ်သည်။\nတောင်သူလယ်သမား အ‌ရေး‌တော်ပုံ ၊ ၁၉၃၈ (၁၃၀ဝ ပြည့် ) ရေနံသပိတ် အ‌ရေး‌တော်ပုံ၊ ဖက်ဆစ်ဆန့်ကျင်ရေး ပြည်သူ့လွတ်လပ်ရေး အဖွဲ့ချုပ် ၊ကွန်မြူနစ်ပါတီ ၊ ၁၉၃၆ ခုနစ် ကျောင်းသားသပိတ် ၊ ၁၉၃၈ ခုနစ် ကျောင်းသားသပိတ် ၊ အာရှလူငယ် အစည်းအရုံး ၊ တို့ဗမာအစည်းအရုံး ၊ ဗမာ့လွတ်လပ်‌ရေး တပ်မတော် (ဘီ၊ အိုင်၊ အေ) ၊ ရဲဘော်သုံးကျိပ် ၊ ၁၉၄၆ ခုနစ် ကျောင်းသားသပိတ် ၊ ၁၉၄၆ ခုနစ် အထွေထွေ သပိတ် ၊ \n၁၉၄၇ ခုနစ် ပင်လုံညီလာခံ ၊ မြန်မာပြည် လွတ်လပ်ရေး ကြိုးပမ်းမှု ၊ နယ်ချဲ့ဆန့်ကျင်ရေး ဖက်ဆစ်ဆန့်ကျင်ရေး ..တို့တွင် မြို့မကျောင်း မှ အထူးကူညီအား‌ပေးခေါင်းဆောင်ခဲ့ပါသည်။\nမြို့မကျောင်းသားများသည် အခြား‌သော နိုင်ငံ‌ရေးအဖွဲ့အစည်းတို့နှင့်မတူ၊ နိုင်ငံ‌ရေး ဟော‌ပြော‌ရေးသားမှုတို့တွင်‌တော်လှန်‌ရေးစိတ်ဓာတ်တက်ကြွလျက်၊ အသုံးအနှုန်း အပြောအဆိုတို့မှာလည်း ပြတ်သားပြင်းထန်ကြ‌လေရာ ဗြိတိသျှ အစိုးရ တို့ကလည်းကောင်း ၊ ခေတ်အဆက်ဆက် အစိုးရတို့ကလည်းကောင်း၊ မြို့မကျောင်းသားတို့ကို ခံပြင်းခဲ့ပါသည်။\nသို့ဖြင့် ခေတ်အဆက်ဆက်အစိုးရလူကြီးတို့၏ အား‌ပေး‌ထောက်ခံမှု မရသည့်ပြင် ခေတ်အဆက်ဆက်အစိုးရတို့၏အငြိုအငြင်ကိုလည်းအခံရ\nနယ်ချဲ့ ဗြိတိသျှ အစိုးရ ၏ အထူး အငြိုအငြင်ကို အခံရဆုံး‌သောကျောင်း ဖြစ်သည်။\nတိုင်းပြည်နှင့် လူမျိုးအတွက် အသက်နှင့် လဲသွားကြရှာသူများလည်း အမြောက်အမြားပင် ရှိခဲ့ကြ၏။ ခြေ၊ လက်၊ မျက်စိ စသည်တို့ကို စွန့်လွတ်ပေးလှူခဲ့ကြသူများလည်း အမြောက်အမြားပင် ရှိခဲ့ကြ ၏။ သေကံမရောက် သက်မပျောက်သဖြင့် တိုင်းပြည်နှင့် လူမျိုးအတွက် ဆက်လက်ထမ်းဆောင်ခွင့် ရရှိနေကြ သူများလည်း အမြောက်အမြားပင် ရှိနေကြ၏။ မြို့မကျောင်း၏ ဂုဏ်သတင်းသည် အထူးပျံ့သင်းကျော်စောခဲ့သည်။\nမြို့မကျောင်း၏ ဗုဒ္ဓဘာသာ ရေး စိတ်ဓာတ် မျိုးချစ်စိတ်ဓာတ်၊ နယ်ချဲ့ ဆန့်ကျင်ရေး အမျိုးသားလွတ်မြောက်ရေး စိတ်ဓာတ၊် အမျိုးသားရေး စိတ်ဓာတ၊်တို့သည် မြန်မာသမိုင်းတွင် လွန်စွာထင်ရှားသည်။ မြန်မာပြည် ခေတ်အဆက်ဆက်တွင် လွန်စွာထင်ရှားသည်။\nမြို့မ ကျောင်း အုပ်ချုပ်ရေး အဖွဲ့ ဥက္ကဌ\nသမာဓိ မြို့ဝန် ပန်းကန်စက်ဦးသော်\nမြို့မ ဆရာကြီး ဦးဘလွင်\nမြို့မ ကျောင်းအုပ်ဆရာကြီး များ\nဦးဘလွင် B.A (Honours) M.A (၁၉၂၉-၁၉၅၃)\nဦးဘတင် B.A (၁၉၅၇-၁၉၆၈)\nဦးဘစော (B.A., B.Ed) (၁၉၆၈-၁၉၇၀)\nဦးလှသိန်း (B.A., B.Ed.)(၁၉၇၀-၁၉၇၂)\nဦးငြိမ်းမောင်(B.A., B.Ed)(၁၉၇၂ - ၁၉၈၂)\nဦးဝင်းစိုး(B.A., B.Ed)(၁၉၈၂ - ၁၉၈၄)\nဦးတင်ဝင်း(B.A., B.Ed)(၁၉၈၄ - ၁၉၈၈)\nဦးခင်မောင်ညွန့်(B.A., B.Ed)(၁၉၈၈ - ၁၉၉၀)\nဦးဟန်သိန်း (B.A., B.Ed)(၁၉၉၀ - ၁၉၉၇)\nဦးသာဝင်း (B.Ed)(၁၉၉၈- ၁၉၉၉)\nဦးတင်လှိုင် (B.Ed)(၁၉၉၉- ၂၀ဝ၂)\nဦးတင်မောင်ထွန်း (BSc. Dip .Ed.) (၂၀ဝ၂)\nဦးအေးသင်း (BA., B.Ed)\nအမျိုးသားကျောင်းများ အစ- မြို့မ ကျောင်းက\n· အမျိုးသားပညာရေး အစ- မြို့မ ကျောင်းက\n· တို့ဗမာအစည်းအရုံး အစ- မြို့မ ကျောင်းက\n· နဂါးနီ စာအုပ်အသင်း အစ- မြို့မ ကျောင်းက\n· ကျောင်းသား တပ်ဖွဲ့များ အစ- မြို့မ ကျောင်းက\n· ရဲဘော်သုံးကျိပ် အစ- မြို့မ ကျောင်းက\n· ဗမာ့ ထွက်ရပ်ဂိုဏ်း အစ- မြို့မ ကျောင်းက\n· တပ်မတော် အစ- မြို့မ ကျောင်းက\n· ကျောင်းသားသပိတ်များ အစ- မြို့မ ကျောင်းက\n· ပင်လုံစာချုပ် အစ- မြို့မ ကျောင်းက\n· အာဇာနည်နေ့ အစ- မြို့မ ကျောင်းက\n· လကျာ်-ဖရီးမင်း စာချုပ် အစ- မြို့မ ကျောင်းက\n· နု-အက်တလီ စာချုပ် အစ- မြို့မ ကျောင်းက\n· အင်္ကျီအဖြူရောင်၊ လုံချည်အစိမ်း တူညီကျောင်းဝတ်စုံ အစ- မြို့မ ကျောင်းက\n· ပြည်ထောင်စုစိတ်ဓာတ် အစ- မြို့မ ကျောင်းက\nဟူ၍ မြန်မာ့သမိုင်း စာမျက်နှာများတွင်ထင်ရှားလှသည်။\nမြို့မ ကျောင်းအုပ်ချုပ်ရေးအဖွဲ့ ဥက္ကဌ သမာဓိ မြို့ဝန် ပန်းကန်စက် ဦးသော် ၊ မြို့မ ကျောင်းအုပ်ဆရာကြီး မြို့မကျောင်း အုပ်ချုပ်ရေးအဖွဲ့ အကျိုးတော်ဆောင်ချုပ် မြို့မ ဆရာကြီး ဦးဘလွင်၊ မြို့မ ဆရာကြီး ဦးအေးသွယ်၊ ဝဏ္ဏကျော်ထင် မြို့မ ဆရာကြီး ဦးစံထွား၊ မြို့မ ဆရာတင့်၊ မြို့မ ဆရာဟိန်၊ မြို့မ ဆရာကြီး ဦးဘတင်၊ မြို့မ ဆရာကြီးဦးစောလွင်၊ မြို့မ ဆရာကြီး ဦးအောင်ကျော်ဇံ၊ ဆရာ ဦးလှမိုး.... အစရှိသော မြို့မ ဆရာကြီး တို့မှာ မြန်မာသမိုင်းတွင် လွန်စွာထင်ရှားသည်။\nမြို့မမိသားစုစိတ်ဓာတ်မှသည် ပြည်ထောင်စုစိတ်ဓာတ် ဖြစ်လာ\nသည်။ နောင်အခါတွင် ထိုပြည်ထောင်စု စိတ်ဓာတ်သည် မျိုးချစ်စိတ်ဓာတ်ကို ပိုမိုရင့်သန်လာစေပြီး မြန်မာ့လွတ်လပ်ရေးကို အောင်မြင်စွာ ရရှိစေခဲ့သည်။\nအဆိုပါ မြို့မ မိသားစု စိတ်ဓာတ် နှင့် နယ်ချဲ့ဆန့်ကျင် ရေး အမျိုးသား ရေး စိတ်ဓာတ၊် ဗုဒ္ဓဘာသာ ရေး စိတ်ဓာတ် တို့သည် နယ်ချဲ့ဆန့်ကျင်ရေး၊ အမျိုးသားလွတ်မြောက်ရေး၊ လူမျိုး၊ ဘာသာ သာသနာ၊ နိုင်ငံတော် အကျိုးစီးပွားအတွက် ခေတ် အဆက်ဆက်တွင် ရှေ့တန်းမှ ဦးဆောင်ဦးရွက်ပြုနိုင်ခဲ့သည်။\nလွတ်လပ်ရေးအစ-အမျိုးသားနေ့ က၊ အမျိုးသားနေ့အစ-အမျိုးသားကျောင်းများ က၊ အမျိုးသားကျောင်းများအစ- မြို့မ ကျောင်း က ဟူ၍လည်း မြန်မာ့သမိုင်းစာမျက်နှာများတွင် မြင်တွေ့နိုင်ပါသည်။\nမြို့မ ကျောင်းအုပ် ဆရာကြီးမှာ ဦးဘလွင် (၁၈၉၂-၁၉၆၈) ဖြစ်သည်။\nမြို့မ ကျောင်းအုပ်ဆရာကြီး ဦးဘလွင် သည် လွန်စွာထင်ရှားသည်။\nငယ်စဉ်ကပင် လူချစ်လူခင်များ၍ စည်းရုံးရေး ထူးချွန်လှရာ 'ငွေဖလားဘလွင်' ဟု အမည်တွင်သည်။ ဆရာကြီးဦးဘလွင်၏ ဆောင်ရွက်ချက်များအနက် ကိုလိုနီခေတ်တွင် အစိုးရ အထက်တန်းကျောင်း၊ သာသနာပြု မစ်ရှင်ကျောင်းများနှင့် အပြိုင် မြို့မ အမျိုးသား အထက်တန်းကျောင်း (ယခု ဒဂုံ အထက ၂) ကို ဦးဆောင် တည်ထောင်ခဲ့ခြင်းသည် ထင်ရှားလှသည်။\nမြို့မ ကျောင်း တွင် ကချင်၊ ကယား၊ ကရင်၊ ချင်း၊ ဗမာ၊ မွန်၊ ရခိုင်၊ ရှမ်း စသော တိုင်းရင်းသားကျောင်းသားကျောင်းသူများ၊ မြန်မာ-တရုတ်၊ မြန်မာ-အိန္ဒိယ ကျောင်းသားကျောင်းသူများ အတူတကွ ချစ်ခင်ရင်းနှီးစွာ၊ တစ်ဦးနှင့် တစ်ဦး ညီရင်းအစ်ကိုမောင်နှမအရင်းသဖွယ် တက်ရောက် ပညာသင်ကြားခဲ့ကြသည်။\nမြို့မ ကျောင်းအုပ်ဆရာကြီး ဦးဘလွင် နှင့် ဆရာများ သည် ကျောင်းသားကျောင်းသူများအား ပညာရေး ကိုသာမက မြို့မ မိသားစု စိတ်ဓာတ်၊ မျိုးချစ်စိတ်ဓာတ်၊ ဇာတိသွေး ဇာတိမာန် တက်ကြွ လာစေရေး အမျိုးသားစိတ်ဓာတ်၊ နယ်ချဲ့ဆန့်ကျင်ရေးဖက်ဆစ်ဆန့်ကျင်ရေး စိတ်ဓာတ်၊ လောကနီတိ၊ မြန်မာစာပေ၊\nဗုဒ္ဓဘာသာစာပေ၊ မြန်မာယဉ်ကျေးမှု၊မြန်မာရာဇဝင်များ၊နိုင်ငံသမိုင်းလူ့သမိုင်း၊ ယဉ်ကျေးသော အပြုအမူနှင့် လူမှုရေးလောကဝတ္တရားများ၊ လူသားဆန်မှုနှင့် ရိုးသားဖြောင့်မတ်မှု၊ နိုင်ငံကြီးသားတို့၏ သိရှိလိုက်နာရမည့် အရည်အချင်းကောင်းများ၊ ကိုယ်ကျင့်တရားနှင့် သက် ဆိုင်သော အတွေးအခေါ်၊ နိုင်ငံနှင့် လူမျိုး အတွက်ကိုယ်ကျိုးစွန့်အနစ်နာခံစိတ်ဓာတ်၊လူ တို့၏ကိုယ်ကျင့်တရား ကောင်းမွန်ရေး တို့ကိုလည်း အထူးသင်ကြားပို့ချပေးလေ့ရှိ၏။\nမြို့မ ဆရာကြီး တို့၏ လုပ်ရပ်မှ သမိုင်းစဉ်သည် သားစဉ် မြေးဆက်အဓွန့်ရှည်အောင်ကျန်ရစ်ခဲ့၏။ နယ်ချဲ့ အင်္ဂလိပ် အစိုးရကို ပထမဆုံး မျက်လုံး မျက်ဆံ ပြူးအောင် ခေါင်းဆောင်မှုပေးနိုင်ခဲ့၏။\nအင်္ဂလိပ် နယ်ချဲ့တို့၏ ကိုလိုနီ ပညာရေးသည် ဗမာနိုင်ငံ၌ ၁၉၂၀ ပြည့်နှစ်အထိ ယင်းတို့အတွက် ငွေကုန်ကြေးကျ ခံနိုင်သော မြေရှင် ဓနရှင် လူတန်းစား မြန်မာလူငယ်များကို ကျွန်ပညာသင်ပေးရန်သာ အဓိက ဖြစ်သည်။ ခေတ်အလိုက် အမြင့်ဆုံး ပညာသင်ကြားရာ ယူနီဗာစီတီ ခေါ် တက္ကသိုလ်ကျောင်း မရှိသေးပေ။\nရန်ကုန်မြို့၌ ရန်ကုန်ကောလိပ်နှင့် ဂျပ်ဆင် (ယခင် ယုဒသန် ကောလိပ်) ကောလိပ်သာရှိ၍ ယင်း တို့မှာ ကလကတ္တား ယူနီဗာစီတီ၏ လက်အောက်ခံ ကောလိပ် ကျောင်းခွဲမျှသာ ဖြစ်သည်။\nသင်ရိုးညွှန်းတန်းများမှာ ကလကတ္တား ယူနီဗာစီတီမှ ချမှတ်ပေးသည့် အတိုင်း သင်ကြားရသဖြင့် ဗမာ တက်လူငယ်များနှင့် အံမဝင် ခွင်မကျဘဲ ဖြစ်နေသည်။ စာမေးပွဲများ ကိုလည်း ကလကတ္တား ယူနီဗာစီတီမှ ဦးစီး စီမံကျင်းပ ပြုလုပ်ပေး သည်။ မက်ထရစ်ကျူလေရှင်း ခေါ် တက္ကသိုလ်ဝင် စာမေးပွဲကိုလည်း ကလကတ္တားတွင် မေးခွန်းထုတ်၍ ရန်ကုန်တွင် ဖြေဆို ကြရသည်။\nဝိုင်အမ်ဘီအေ Y.M.B.A က ဗမာပြည်တွင် ယူနီဗာစီတီ (တက္ကသိုလ်) သီးခြား ရှိရမည်ဟု လှုံဆော်ကြွေးကြော် တိုက်တွန်းပေါင်းများလတ်သော် ဗမာပြည် အစိုးရသည် ပညာမင်းကြီး မစ္စတာ မက်သယူး ဟန်တား (Mr. Mathew Hunter) ဦးစီးသည့် ယူနီဘာစီတီ အက်ဥပဒေ ရေး ဆွဲရေး ကျွမ်းကျင်သည့် ကော်မတီ တရပ်ကို ၁၉၁၈ ခုနှစ် ဇွန်လတွင် ဖွဲ့စည်းလိုက်၏။\nဝိုင်အမ်ဘီအေ ကိုယ်စားလှယ်များက ဝိဇ္ဇာသိပ္ပံ ပညာရပ်များ အားပေးသည့် ကောလိပ်ပေါင်းများစွာ ဆက်သွယ်နိုင်သည့် ယူနီဘာစီတီ(တက္ကသိုလ်) ကို ထောက်ခံသော်လည်း မစ္စတာ မက်သယူးဟန်တား ဦးဆောင်သော ကော်မတီ အများစုက လက်တွေ့မပါ စာပေပညာဆန်သည့် ဘာသာရပ်များကို အဓိက ထားသည့် တခုတည်းသော ကောလိပ် ပါဝင်သည့် သိပ္ပံယူနီဘာစီတီ တည်ဆောက်ရန် တက္ကသိုလ် ဥပဒေ တရပ်ကိုသာ ရေးဆွဲပြီး၊ ၁၉၂၀ ပြည့်နှစ် စက်တင်ဘာလတွင် တင်သွင်း ဥပဒေ ပြုစေခဲ့၏။\nယူနီဘာစီတီ ဟူ၍ ဗမာနိုင်ငံတွင် ဤတစ်ကျောင်းသာ ရှိရမည်ဟူ ၍လည်းကောင်း၊ ယင်းယူနီဘာစီတီ၏ အောက်တွင်လည်း ကောလိပ် တကျောင်းသာ ရှိရမည် ဟူ၍လည်းကောင်း၊ ယင်းကောလိပ်နှင့် တက္ကသိုလ် တည်ရာ သည်လည်း ရန်ကုန်တွင်သာ ဖြစ်ရမည် ဟုလည်းကောင်း၊ စသည့် ကန့်သတ်ချက်များအပြင်၊ ယူနီဘာစီတီနှင့် ကောလိပ်သို့ ဝင်ရောက် သင်ကြားရမည့် သူများ၏ အရည်အချင်းများတွင် ကျောင်းအိပ်ကျောင်း စားများသာ ဖြစ်စေရမည်ဟုလည်းကောင်း၊ စသော မလိုလားအပ်သည့် ကန့်သတ် ချုပ်ချယ်ချက်ပေါင်းများစွာ ပါဝင်နေသော အက်ဥပဒေ ဖြစ်သည်။\nသို့ဖြစ်လေရာ ယင်း ၁၉၂၀ ယူနီဘာစီတီ အက်ဥပဒေသည် ငွေကုန်ကြေးကျ ခံနိုင်သော မြေရှင် ဓနရှင် လူတန်းစားနှင့် ဗြူရိုကရက် အရာရှိကြီးတို့ ၏ သားသမီး များ အဆက်အနွယ်များ အကျိုးမှ တပါး ဆင်းရဲသား လုပ်စား ကိုင်စား တို့နှင့် မအပ်စပ်သော ဥပဒေ ဖြစ်သည်။\nတနှစ်လျှင် အနည်းဆုံးငွေ( ၆၀ဝ) ကျော် သို့မဟုတ် တလလျှင် ပျမ်းမျှငွေ (၅၀) ကျပ်ကျော် မတတ် နိုင်လျှင် တက္ကသိုလ်သို့ မည်သည့်နည်းနှင့်မျှ ချဉ်းကပ် နိုင်မည် မဟုတ်ပေ။ ထိုခေတ် ရွှေတစ်ကျပ်သားကို မြန်မာကျပ်( ၁၀) ကျပ်ကျော်သာရှိသောကြောင့် ထိုအခါ ငွေကြေးစံနှုန်း အရ ငွေ( ၆၀ဝ) ကျပ်ဟူ သည် နည်းလှသော အသပြာထုထည် မဟုတ်၊ တလလျှင် (၅၀) ကျပ် မျှ ရှိနေပေသည်။ ထိုအချိန်က စာရေးကြီး တစ်ယောက် ၏ လခ သည် (၃၀) ကျပ် ပတ်ဝန်းကျင်မျှသာ ဖြစ်၏။\nအစိုးရစာရင်းများအရ ဆိုလျှင် ထိုခေတ်က အလုပ်သမားတဦး၏ အနိမ့်ဆုံး လစာမှာ(၁၂) ကျပ် ဖြစ်၍ အမြင့်ဆုံး လစာမှာ (၇၅) ကျပ်ဖြစ်ပြီး ပျမ်းမျှ ဆိုလျှင် (၂၀ )ကျပ် ခန့် ဖြစ်ပေသည်။ လက်လုပ်လက်စား နေ့လုပ်နေ့စား အလုပ်ကြမ်းသမားတို့မှာ တနေ့ တမတ်၊ ငါးပဲနှုန်းပင် မှန်မှန် မဝင်ကြသော အချိန် ဖြစ်သည်။\nထို့ကြောင့်လည်း ဥပဒေကြမ်းထွက်လာသည်နှင့် တပြိုင်နက် သတင်းစာတို့က ပြင်းထန်စွာ ပြစ်တင် ဝေဖန်ကြသည်။ ဆောင်းပါးရှင် များစွာတို့ကလည်း ကန့်ကွက် ရေးသားကြသည်။ ကျောင်းသားမိဖများကလည်း မကျေမနပ် ဖြစ်လာကြသည်။\nဤကဲ့သို့ ပြင်းပြင်းထန်ထန် ကန့်ကွက်ကြသော်လည်း ၁၉၂၀ ပြည့် နှစ် ဩဂုတ်လ ၂၈ ရက်နေ့တွင် ဗမာနိုင်ငံ ဒုတိယ ဘုရင်ခံ ဆာရယ် ဂျီနယ် ကရက်ဒေါက် (Sir Reginald Craddock) သည် ထိုယူနီဘာ စီတီ အက်ဥပဒေကို အတည်ပြုလိုက်သည်။ ဤသို့ ဗမာကျောင်းသား ကြီးများနှင့် ဗမာပြည်သူတို့၏ ဆန္ဒကို ဆန့်ကျင်ပြဋ္ဌဌာန်းအတည် ပြု လိုက်သော အင်္ဂလိပ်နယ်ချဲ့ အစိုးရ၏ လုပ်ပုံကို ရန်ကုန်တွင်သာမက မန္တလေး၊ မော်လမြိုင်၊ ပုသိမ်၊ စစ်တွေ စသေမြို့ကြီးများ၌ လူထု အစည်းအဝေးများခေါ်ကာ ကန့်ကွက် ကြလေသည်။\nဘုရင်ခံ ကရက်ဒေါက် သည် ဗမာလူထု၏ လှုပ်ရှားကန့်ကွက်မှုကို အလေးမမူ ဂရုမစိုက်ပဲ ၁၉၂၀ ပြည့်နှစ် ဒီဇင်ဘာလ ၁ ရက်နေ့တွင် ထိုယူနီဘာစီတီ အက်ဥပဒေ နှင့်အညီ ရန်ကုန်ကောလိပ်အား ယူနီ ဘာစီတီအဖြစ်သို့ တိုးမြှင့်ဖွင့်လှစ်တော့မည်ဟု ကြေညာလိုက်လေသည်။\n၁၉၂၀ ပြည့်နှစ် ဒီဇင်ဘာလ ၅ ရက်နေ့ (မြန်မာသက္ကရာဇ် ၁၂၈၂ ခုနှစ် တန်ဆောင်မုန်း လပြည့်ကျော် ၁၀ ရက်) တွင် ကျောင်းသားကျောင်းသူများ ထပ်မံစုဝေး၍ ယူနီဘာစီတီအက်ဥပဒေကို လုံးဝ ကန့်ကွက်ကြောင်း ဆန္ဒပြသည့်အနေဖြင့် သပိတ်မှောက်ကြောင်း ဆုံးဖြတ် ကြေညာလိုက်လေသည်။ ၁၉၂ဝ ပြည့်နှစ် သပိတ်ကြောင့် ယင်းသို့ ပညာရေးအမြတ်များ ထွက်ပေါ်လာခဲ့ရုံမက ပြည်သူလူထုတွင်လည်း နယ်ချဲ့ဆန့်ကျင်ရေး အမျိုးသားစိတ်ဓာတ်များ အပြင်းအထန် ပေါ်ပေါက်လာခဲ့ လေသည်။ ယင်းသည်ပင် မြန်မာတို့၏စိတ်ဓာတ်တော်လှန်ရေး အောင်ပွဲကြီးဟု ခေါ်ရမည် ဖြစ်လေသည်။\nတစ်မျိုးသားလုံး၏ စိတ်နှလုံးသား ထဲ၌ အမျိုးသားရေး စိတ်ဓာတ် နှင့် ဇာတိသွေး ဇာတိမာန် စိတ်ဓာတ် တို့ ရှင်သန်နိုးကြား စေပြီး ဝံသာနု ရက္ခိတ တရားများ ကိန်းအောင်းစေသည် က တော့ အမျိုးသားအောင်ပွဲနေ့ ပင်ဖြစ်သည်။\nမြန်မာလူထု သည် ရန်ကုန်တက္ကသိုလ် ဟူ၍ သီးခြားတက္ကသိုလ်တစ်ရပ်ကို လိုလားတောင့်တ တောင်းဆိုခဲ့ကြသော်လည်း တက္ကသိုလ် အက်ဥပဒေကြမ်း ပေါ်ထွက်လာသော အခါတွင်မူ ပြဋ္ဌဌာန်းချက် အချို့ကို မကျေနပ်ကြချေ။ အထူးသဖြင့် တက္ကသိုလ် ပညာရေးကို ပြန့်ပွားအောင် ပြုလုပ်ရမည့်အစား ပိုမိုပါးရှားအောင် အဟန့်အတားများပင် ပြုလုပ်ထားသည်ဟု ယူဆကြ၍ တက္ကသိုလ် ဥပဒေကို ပြင်ဆင်ပေးရန် အနှံ့အပြား တောင်းဆိုကြလေသည်။\nထိုတောင်းဆိုမှုများကို အစိုးရက မလိုက်လျောသောကြောင့် ၁၉၂ဝ ပြည့်နှစ် ဒီဇင်ဘာလ ၅ ရက်နေ့ (၁၂၈၂ ခုနှစ် တန်ဆောင်မုန်းလဆုတ် ၁ဝ ရက်နေ့) တွင် မြန်မာပြည်၏ပထမဆုံးတက္ကသိုလ်ကျောင်းသားသပိတ်\nထိုသို့ ကျောင်းသားသပိတ် မှောက်စဉ်အတွင်း ပညာသင်မပျက်စေခြင်းငှာ ရန်ကုန်မြို့ ဗဟန်း ရပ်ကွက်တွင် အမျိုးသား ကောလိပ်တစ်ကျောင်းကို ပညာရေးစိတ်ထက်သန်သူများနှင့် သပိတ်မှောက် ကျောင်းသားများက ဦးစီးတည်ထောင်ကြ၏။ နောင်တွင် သပိတ်လှန်သော်လည်း သပိတ်မှောက်ကျောင်းသားများပင် ကျွန်ပညာကို ဆက်လက် မသင်လိုတော့ပြီဟု ဆုံးဖြတ်ကာ တိုင်းပြည်အနှံ့ မြို့မ ကျောင်း အစရှိသော အမျိုးသားကျောင်း ၉၃ ကျောင်း တည်ထောင်ခဲ့၏။\nအမျိုးသား ကောလိပ်သည် သက်ဆိုး မရှည်ရှာသော်လည်း မြို့မ ကျောင်း အစရှိသော အမျိုးသားကျောင်းများကား မျိုးချစ်စိတ် သွင်းပေးရာ၊ ဌာနကြီးများ ဖြစ်ခဲ့ပေသည်။ ယင်း အမျိုးသားကျောင်းများကို အမျိုးသား ပညာရေးကောင်စီက အုပ်ချုပ်လေသည်။ ပထမ ကျောင်းသားသပိတ်သည် ပညာရေးကိစ္စကြောင့် စတင်မှောက်ခဲ့ရသော ကျောင်းသားသပိတ် ဖြစ်သော်လည်း၊ ပညာရေးထက် နိုင်ငံရေး အနှစ်သာရ ပို၍ရှိ၏။\nခေတ်ပညာတတ်များက မိမိတို့အတွက် လက်တစ်လှမ်းတွင် သာရှိသော ရာထူးရာခံများကို မမက်မော၊ ကိုယ်ကျိုးစီးပွားကို လုံးဝစွန့်လွှတ်ကာ သပိတ်မှောက်လိုက်ခြင်းဖြင့် အုပ်ချုပ်သူ ဗြိတိသျှ အစိုးရ အား တော်လှန်ခြင်းဖြစ်ရာ တိုင်းပြည်အား နိုင်ငံရေးမျက်စိ ဖွင့်ပေးလိုက်သကဲ့သို့ ရှိလေသည်။ ထိုကြောင့်ပင် ဂျီစီဘီအေ ခေါ် မြန်မာအသင်းချုပ်၏ နဝမ ကွန်ဖရင့်တွင် တန်တောင်မုန်းလဆုတ် ၁ဝ ရက်နေ့ကို အမျိုးသားနေ့ အဖြစ် သတ်မှတ်ခဲ့ခြင်းဖြစ်လေသည်။\nပန်းကန်စက်ဦးသော် နှင့် ဆာဦးသွင် တို့သည် မြို့မ ကျောင်းဆောက်လုပ်ရေး အတွက် ငွေကြေး မ တည် လှူဒါန်းခဲ့သည်။ မီးပုံးပျံ ဦးကျော်ရင် သည် ရန်ကုန်မြို့၊ ကန်တော်ကြီး အလယ်ကျွန်း၌ မီးပုံးပျံ သုံးကြိမ်တိုင် အောင်မြင်စွာ စီးပြခဲ့ပါသည်။ ရရှိသမျှ ငွေအားလုံးကိုလည်း ကုန်ကျစရိတ်မျှသာ နှုတ်ယူပြီး မြို့မ ကျောင်း ဆောက်လုပ်ရေး ရန်ပုံငွေသို့ လှူဒါန်းခဲ့သည်။\nနယ်ချဲ့ ဆန့်ကျင်ရေး နှင့် အမျိုးသား လွတ်မြောက်ရေးတို့တွင် မြို့မ ဆရာကြီးများ မြို့မ ကျောင်းသားများ ရှေ့တန်းမှ ပါဝင် ခဲ့သော တို့ဗမာ အစည်းအရုံး ကို ၁၉၃၀ ပြည့်နှစ် မေလ ၃၀ ရက်နေ့တွင် စတင် ဖွဲ့သည်။\nထို အခြေအနေတွင် သခင် ဘသောင်း က ဦးဆောင်၍ မျိုးချစ် လူငယ် တစုက မြန်မာ တိုင်းရင်းသား တို့၏ ဇာတိသွေး ဇာတိမာန်ကို လှုံ့ဆော် ပေးပြီး တိကျ ပြတ်သားသော ဝါဒ လမ်းစဉ်ဖြင့် လွတ်လပ်ရေး အတွက် တိုက်ပွဲဝင်မည့် အဖွဲ့အစည်း တခု ဖွဲ့စည်းရန် ကြံစည် ကြသည်။ အကြံရသည့် အတိုင်း ဆွေးနွေး တိုင်ပင်မှု များလည်း လုပ်ကြသည်။\nပထမဆုံး အလုပ် အမှုဆောင်များမှာ (၁) ဆရာတင့် (မြို့မကျောင်း) ဥက္ကဋ္ဌ၊ (၂) ဦးနု (မြို့မ) ၁၉၃၅ - ၃၆ တကသ ဥက္ကဋ္ဌ ၊ (၃) ကိုခန့် (ပန်းတနော်) တွဲဖက်အတွင်းရေးမှူး၊ (၄) ကိုစံသိမ်း တက္ကသိုလ် ကျောင်သား ငွေထိန်း၊ (၅) မြို့မ ဆရာဟိန် ပြန်ကြားရေးမှူး၊ (၆) အမှုဆောင်များ (၁) သခင် ဘသောင်း၊ (၂) သခင် လေးမောင်၊ (၃) သခင် ဗစိန်၊ (၄) ကိုဘတင်၊ (၅) ကိုအုန်း စသော တက္ကသိုလ် ကျောင်းသားများ ဖြစ်ကြသည်။\n၁၉၃၀ ခုနှစ် မေလ ၂၆ ရက်နေ့ မှစ၍ ဖြစ်ပွား လာသော ကုလား - ဗမာ လူမျိုးရေး အဓိက ရုဏ်းသည် စေ့စပ် ပြေငြိမ်း သွားသော်လည်း မြန်မာ လူငယ် များ၏ စိတ်ဓာတ်တွင် မျိုးချစ်စိတ်၊ တို့ဗမာ ဟူသော စိတ်များ စွဲမြဲ ကျန်ရစ် ခဲ့လေသည်။ ကုလား - ဗမာ အဓိက ရုဏ်းကို အကြောင်း ပြု၍ မျိုးချစ်စိတ် ထက်သန် လွန်းသော မြန်မာ လူငယ် အချို့သည် ဗိုလ်တထောင် အားကစား ကွင်းတွင် မြန်မာ လူငယ် များ၏ အစည်းအဝေး တခုကို ကျင်းပ ခဲ့ကြသည်။ မြို့မ ကျောင်းသားများ ရှေ့တန်းမှ ပါဝင် ခဲ့ကြသည်။\nထိုအစည်းအဝေးမှ စတင်၍ "တို့ဗမာ … တို့ဗမာ …" ဟူသော အာမေဋိတ် သံကို ပြုကာ လက်ရုံး ဆန့်တန်းပြီး ကြွေးကြော် ခဲ့ကြသည်။ မြန်မာ နိုင်ငံ၏ အရှင် သခင် အစစ်အမှန် သည် မြန်မာ တိုင်းရင်းသား တို့သာ ဖြစ်သည်၊ ဖြစ်ရ မည်ဟု အားတင်း ပေးသည့် အနေဖြင့် တို့ဗမာ အစည်းအရုံး ဝင်များ၏ အမည် ရှေ့တွင် သခင် ထည့်၍ ခေါ်ခဲ့ ကြသည်။ ဤသို့ သခင် တပ်၍ ခေါ်ခြင်း အားဖြင့် ကိုယ့်မင်းကိုယ့်ချင်း ဘဝဖြင့် နေခဲ့ ရသည်ကို ပြန်လည်၍ သတိ ရစေပြီး သခင်စိတ် ပေါက်စေရန် ဖြစ်သည်။\nမြန်မာ့လွတ်လပ်‌ရေး ကြိုးပမ်းကြရာတွင် တခန်းတကဏ္ဍအဖြစ်ပါဝင်လျက် ထင်ရှား‌ပေါ်လွင်ခဲ့‌သော တို့ဗမာအစည်းအရုံးကြီး သည် သက္ကရာဇ် ၁၂၉၂ ခု (ခရစ်သက္ကရာဇ် ၁၉၃၀-၃၁) ခုနှစ်‌လောက်တွင် စတင်‌ပေါ်‌ပေါက်လာခဲ့‌လေသည်။\nဗမာပြည်သည် - တို့ပြည်\nဗမာစာသည် - တို့စာ\nဗမာစကားသည် - တို့စကား\nတို့ပြည်ကို - ချစ်ပါ\nတို့စာကို - ချီးမြှင့်ပါ\nတို့စကားကို - လေးစားပါ\nဟူ‌သော ကြွေးကြော်သံ တို့ဖြင့် တို့ဗမာအစည်းအရုံး ဟူ၍ လူငယ်များက ဖွဲ့စည်းတည်‌ထောင်ကြ‌လေသည်။ မြို့မ ကျောင်းသားများ ရှေ့တန်းမှပါဝင်ခဲ့ကြ\nဗမာဆိုင်၌ ဝယ်ကြကုန်လော့ ဟူ၍ ဖြစ်သည်။\nတို့ဗမာ အစည်းအရုံး ၏ ဆောင်ပုဒ် များမှာမူ -\nလာမည့်ဘေး …. ပြေးတွေ့\nဘေးနဲ့ကြုံ …. ရဲဂုဏ်ပြ\nသေလျှင်မြေကြီး …. ရှင်လျှင်ရွှေထီး\nကြောက်လွဲ …. ရဲမင်းဖြစ်\nကြောက်မွှေးပါ …. ဇာဂနာနဲ့နုတ်\nကျွန်ဘဝကို …. စက်ဆုတ်ကြ\nဒါတို့ပြေ …. ဒါတို့မြေ\nတို့ဗမာ အစည်းအရုံးသည် အထက်ပါ ကြွေးကြော်သံများဖြင့် လုပ်သား ပြည်သူ တို့၏ ဇာတိသွေး ဇာတိမာန် တက်ြွက လာစေရန် လှုံ့ဆော် ပေးခဲ့သည်။\nဗမာလူမျိုးတစ်မျိုးတည်း မဟုတ်ဘဲ တစ်နိုင်ငံလုံးက တိုင်းရင်းသားအားလုံးကို ကိုယ်စားပြု ပြောဆိုတာဖြစ်ပါသည်။\nတို့ဗမာ အစည်းအရုံး ၏ ပထမ ရည်မှန်းချက်မှာ နယ်ချဲ့ ဆန့်ကျင်ရေး နှင့် လုံးဝ လွတ်လပ်ရေး ဖြစ်သည်။ မြို့မ ဆရာတင့် ( မြို့မကျောင်း)၊ မြို့မ ဆရာဟိန်၊ မြို့မ ဦးနု( သခင်နု) စသော မြို့မကျောင်း မှ ခေတ်ပညာတတ် လူငယ် များက မိမိတို့ ကိုယ်ကျိုးကို စွန့်ကာ အနစ်နာခံ၊ ထောင်ကျ ခံ၍ နိုင်ငံနှင့် လူမျိုး အတွက် လုပ်ပြသော အခါ တောင်သူ လယ်သမား၊ လုပ်သမား နှင့် ကျောင်းသား အပါအဝင် လုပ်သား ပြည်သူ အများစုလည်း တို့ဗမာ အစည်းအရုံး၏ အလံတော် အောက်တွင် စည်းရုံး ခဲ့ကြသည်။ တို့ဗမာ အစည်းအရုံး၏ နိုင်ငံရေး တိုက်ပွဲ ဂယက် သည်လည်း တစ်နိုင်ငံလုံး အနှံ့ ပျံ့ခဲ့သည်။\n၁၉၃၀ပြည့် စက်တင်ဘာလတွင် တို့ဗမာအစည်းအရုံးဝင် အလုပ်အမှုဆောင်ဥက္ကဋ္ဌ မြို့မ ဆရာတင့် (မြို့မကျောင်း)၊ မြို့မ ဆရာဟိန်၊ ဦးနု( မြို့မ သခင်နု) စသော မြို့မ ကျောင်း မှ ခေတ်ပညာတတ် လူငယ် များနှင့် သခင်လူငယ် ခေတ်ပညာတတ်များက ဦးဆောင်၍ မြန်မာနိုင်ငံလုံးဆိုင်ရာ လူငယ်များအသင်း တည်ထောင်ခဲ့သည်။ ရွှေတိဂုံ အလယ်ပစ္စယံ ရှိ နိုင်ငံရေး ဆရာတော် ဦးနာဂိန္ဒ ၏ မဏ္ဍပ်တွင် လူငယ်ပေါင်းစုံ ကျောင်းပေါင်းစုံ အစည်းအဝေးကြီး ခေါ်ဆိုပြီး လူငယ် ၅၀ဝ၀ ခန့် တက်ရောက်သော အစည်းအဝေးကြီးမှ အမျိုးသားရေး၊ စီးပွားရေး၊ လူမှုရေးများ ဆောင်ရွက်ရန် မြန်မာ နိုင်ငံလုံးဆိုင်ရာ လူငယ်များ အသင်း ကို ဖွဲ့စည်းခဲ့သည်။ မြို့နယ်များစွာအထိ အသင်းခွဲများ ထူထောင်နိုင်လာခဲ့ပြီး ပြည်တွင်းဖြစ် အားပေးရေး၊ နိုင်ငံခြားပစ္စည်း သပိတ်မှောက်ရေး ကို တက်တက်ကြွကြွ ဆောင်ရွက်ရင်း နယ်ချဲ့ဆန့်ကျင်ရေး လုပ်ငန်းများတွင် တိုးမြှင့်ပါဝင် ဆောင်ရွက်ခဲ့ကြသည်။\n၁၉၃၆ ခုနစ် ဩဂုတ်လ (၇)ရက် တွင် မြို့မကျောင်း ၌ အမျိုးသားတက္ကသိုလ်\nဖွင့်လှစ်ခဲ့ရာ ဆာဦးသွင်၊ ပန်းကန်စက် ဦးသော်၊ ပညာဝန်ဦးဖိုးကျား၊ ဆရာကြီး မြို့မ ဦးဘလွင်၊ သခင်အောင်ဆန်း နှင့် ဦးနု (ဝန်ကြီးချုပ်) တို့ ဦးဆောင်ခဲ့ကြသည်။ မြို့မ ကျောင်းသားများ ဦးဆောင်ပါဝင်ခဲ့ကြသည်။\nနဂါးနီ စာအုပ်အသင်း ကို ဆရာဟိန်၊ ဦးနု စသော မြို့မ ကျောင်းမှ ခေတ်ပညာတတ် လူငယ် များနှင့် သခင်လူငယ် ခေတ်ပညာတတ်များက ဦးဆောင်၍ တည်ထောင်ခဲ့သည်။ နဂါးနီစာအုပ်အသင်းကို ၁၉၃၇ခုနှစ် နိုဝင်ဘာလ ၄ ရက်တွင် စတင်တည်ထောင်၍ မြို့မ ဦးနု က ငွေ ၅ဝဝ ကျပ်၊ ကိုထွန်းအေး (နဂါးနီ ဦးထွန်းအေး)က ငွေ ၅ဝဝ ကျပ်ဖြင့် မတည်ခဲ့သည်။ အတွင်းရေးမှူး အဖြစ် ကိုထွန်းအေးက ဆောင်ရွက်သည်။ စာအုပ် ရွေးချယ်ရေး တာဝန်ခံအဖြစ် ဦးနု၊ ကိုသန်းထွန်း (သခင် သန်းထွန်း)၊ ကိုစိုး (သခင်စိုး)တို့က တာဝန် ယူခဲ့သည်။\nသခင်ချစ်၊ ကိုထွန်းရွှေ (နဂါးနီ ဦးထွန်းရွှေ)၊ သခင်ထိန်ဝင်း၊ တက်ဘုန်း ကြီး သိန်းဖေ (သိန်းဖေမြင့်)၊ ဆရာဟိန် တို့က ဝိုင်းဝန်း ကူညီသည်။ အသင်း၏ မူလတည်ရာမှာ အမှတ် ၁၅ဝ၊ စကော့ဈေး (ဗိုလ်ချုပ်ဈေး) ဖြစ်သည်။\n၁၉၃၈ ခုနှစ် ဒီဇင်ဘာလ ၁၃ ရက်၊ မြန်မာသက္ကရာဇ် ၁၃ဝဝ ပြည့်နှစ် နတ်တော်လဆုတ် (ရ) ရက်နေ့ ညဉ့်တွင် ရန်ကုန်တက္ကသိုလ် သမဂ္ဂအသင်းတိုက်၌ ကိုအောင်ကျော် အပါအဝင် သမဂ္ဂအမှုဆောင်အဖွဲ့က ရန်ကုန်နှင့် မကွေး၌ အစိုးရက ထုတ်ထားသော ပုဒ်မ ၁၄၄ ရုပ်သိမ်းရန်နှင့် ဖမ်းဆီးထားသော တက္ကသိုလ် ကျောင်းသားများ သမဂ္ဂ (တကသ) ဥက္ကဌ ကိုဗဟိန်း နှင့် တက္ကသိုလ် ကျောင်းသားများ သမဂ္ဂ (တကသ) အတွင်းရေးမှူး ကိုဗဆွေတို့အား အမြန်လွှတ်ရန် အစိုးရထံ တောင်းဖို့ ဆုံးဖြတ်ချက် ချကြသည်။\nသို့ရာတွင် တောင်းဆိုချက်များမရရှိသည့်အတွက် ဒီဇင်ဘာ ၁၅ ရက်နေ့တွင် ရန်ကုန်မြို့ရှိ ကျောင်းပေါင်းစုံမှ ကျောင်းသားများနှင့် မြို့မ ကျောင်းသားများသည် မြို့မ ကျောင်းဝင်းအတွင်း စုရုံးပြီးနောက် ပုဒ်မ ၁၄၄ ကန့်ကွက်သည့်အနေနှင့် စီတန်းလမ်းလျှောက် ဆန္ဒပြကြရာ ကိုအောင်ကျော်က ကြွေးကြော်သံများကို ရှေ့မှတိုင်၍ လိုက်ရသည်။\nထိုသို့ ဆန္ဒပြ၍မရသောအခါ ဗြိတိသျှ အစိုးရ ၏ အုပ်ချုပ်ရေး ကြိုးကိုင်ရာဖြစ်သော အတွင်းဝန်ရုံးကြီးကိုဝိုင်း၍ အာဏာဖီဆန် သည့်သဘောနှင့် ဆန္ဒပြရန် ဆုံးဖြတ်ကြလေသည်။ ဆုံးဖြတ်ချက်အတိုင်း ဒီဇင်ဘာလ ၂ဝ ရက်နေ့၊နံနက်တွင် မြို့မကျောင်းသားများနှင့် ကျောင်းပေါင်း စုံမှ ကျောင်းသားတစ်သောင်းကျော် အတွင်းဝန်ရုံးကို ဝိုင်းဝန်းဆန္ဒပြရာ ကိုအောင်ကျော် က သူရိယသတင်းစာတိုက်ဘက်အဝင်ဝတွင် တာဝန်ယူ၍ ကျောင်းသူကျောင်းသားများကို အုပ်ချုပ်ရသည်။ ယင်းသို့ ဝိုင်းဝန်းထားရာ နာရီပြန် ၁ ချက်ခန့်ရောက်သောအခါ အတွင်းဝန်ရုံးကြီးသည် ဘာမျှ လုပ်မရအောင်ဖြစ်နေသဖြင့် ရုံးကြီးကို ပိတ်လိုက်ရလေသည်။\nထိုအခါ ကျောင်းသားများတပ်ခေါက်၍ ပြန်မည်အပြု တွင် လက်နက်ဟူ၍ အပ်တစ်ချောင်းမျှမပါသော ရန်ကုန်မြို့ ရှိ ကျောင်းပေါင်းစုံမှ ကျောင်းသားများနှင့် မြို့မ ကျောင်းသားများအား နယ်ချဲ့ ဗြိတိသျှ အစိုးရ လက်ပါးစေပုလိပ်များက နံပါတ်တုတ်ဖြင့် အတင်းဝင်ရောက်ရိုက်နှက်ရာ ကိုအောင်ကျော် အပါအဝင် ကျောင်းသူကျောင်းသား ၂ဝဝ ကျော် ဒဏ်ရာရရှိခဲ့လေသည်။ မြို့မ ကျောင်းသား များသည် လည်းပါဝင်ခဲ့သည်။ ကိုအောင်ကျော် ၏ ဒဏ်ရာသည် ပြင်းထန်လှရကား ဒီဇင်ဘာလ ၂၂ ရက် မွန်းလွဲ ၂ နာရီ အချိန်တွင် ရန်ကုန်ဆေးရုံကြီးဝယ် အသက် ၂၃ နှစ်အရွယ်၌ သူမြတ်နိုး သောတိုင်းပြည်ကို စွန့်ခွာသွားရရှာလေသည်။\nမြို့မ အမျိုးသား အထက်တန်းကျောင်းကြီးတွင် မြို့မ ရဲခေါင် နှင့် မြို့မ ရဲညွန့် ကျောင်းသား တပ်ဖွဲ့များ ပေါ်လာသည်။ ရည်ရွယ်ချက်မှာ ကျောင်းသား လူငယ် များကို စစ်ပညာ သင်ပေးပြီး စစ်စိတ် စစ်သွေး သွင်းပေးရန် ဖြစ်သည်။ ထို့ကြောင့် ဗမာနိုင်ငံလုံးဆိုင်ရာ ကျောင်းသားများ သမဂ္ဂ နှင့် မြို့မ ကျောင်းသားများ သမဂ္ဂ ၏ ဦးဆောင်မှုဖြင့် အနယ်နယ် အရပ်ရပ်ရှိ ကျောင်းသား သမဂ္ဂ များက ကျောင်းသား တပ်ဖွဲ့များ ဖွဲ့ပြီး စစ်ပညာများ သင်ပေး ခဲ့သည်။ နိုင်ငံ လွတ်လပ်ရေးနှင့် ကာကွယ်ရေး အတွက် အသင့် ပြင်ဆင် ထားသည့် စီမံချက် ဖြစ်သည်။\nထို့ကြောင့်လည်း နောင်ပေါ်ပေါက် လာသည့် ဗမာ့ လွတ်လပ်ရေး တပ်မတော် နှင့် ဗမာ့ ကာကွယ်ရေး တပ်မတော် တို့တွင် မြို့မ ကျောင်းသား၊ မြို့မ ရဲညွန့်၊ မြို့မ ရဲခေါင် များ ဆက်လက် ပါဝင် ခဲ့ကြသည်။ မြန်မာပြည် လွတ်လပ်ရေး ကြိုးပမ်းမှု လှုပ်ရှားမှု သမိုင်း နှင့်လွတ်လပ်ရေးကာကွယ်စောင့်ရှောက်မှု သမိုင်းတွင် သံမဏိကျောင်းသားတပ်ဖွဲ့ ၊ မြို့မ ရဲခေါင်နှင့် မြို့မ ရဲညွန့် ကျောင်းသား တပ်ဖွဲ့များသည်လွန်စွာထင်ရှားခဲ့သည်။\nမျိုးချစ်စိတ်ဓာတ်၊ ဇာတိသွေး ဇာတိမာန် တက်ကြွ လာစေရေး အမျိုးသားစိတ်ဓာတ်၊ နယ်ချဲ့ဆန့်ကျင်ရေး ဖက်ဆစ်ဆန့်ကျင်ရေးစိတ်ဓာတ် များသည်လွန်စွာထင်ရှားခဲ့သည်။\n၁၉၃၈ ခုနှစ်၊ ကျောင်းသားသပိတ်တွင် ကျောင်းသားခေါင်းဆောင် ကိုအောင်ကျော် သွေးမြေကျခဲ့ရသည့် နယ်ချဲ့ ဗြိတိသျှ အစိုးရ ၏ အပြုအမူကို ကန့်ကွက်သည့် အနေဖြင့် မြို့မ -ဦးဘလွင် သည် လွှတ်တော်အမတ် အဖြစ် မှ နုတ်ထွက်ခဲ့သည်။\nဆရာကြီး မြို့မ -ဦးဘလွင် သည် နယ်ချဲ့ ဗြိတိသျှ အစိုးရ၏ K.I.H (Kaiser In Hind) ဘွဲ့ ချီးမြှင့်ခြင်းခံခဲ့ရသော်လည်း ကျောင်းသားခေါင်းဆောင် ဗိုလ်အောင်ကျော် ကျဆုံးသောအခါ အမျိုးကိုထိလျှင် မချိအောင်နာတတ်သည့် စိတ်ဓာတ်ဖြင့် အဆိုပါဘွဲ့ကို ပြန်လည် အပ်နှံခဲ့သည်။ ထို့ကြောင့်လည်း ဆရာကြီးကို ၁၉၅၁ ခုနှစ်တွင် နိုင်ငံတော်အစိုးရက မဟာသရေစည်သူဘွဲ့ ကို ထိုက်တန်စွာ ချီးမြှင့်ခဲ့သည်။\n၁၉၃၉ ခုနှစ်၊ ဒီဇင်ဘာလ ၁၂ ရက် တွင် တရုတ်ပြည် မိတ်ဆက်အဖွဲ့ကို ဦဆောင်၍ တရုတ်ပြည်သို့ ချစ်ကြည်ရေး သွားခဲ့သည်။ ဦးဘလွင်နှင့်အတူ ဒီးဒုတ်ဦးဘချို၊ သခင်နု၊ ဒေါ်မြစိန် (ဒိုင်အာခီခေတ် ပြည်ထဲရေးဝန်ကြီး ဦးမေအောင် ၏သမီး) စသော ပုဂ္ဂိုလ်များလည်း လိုက်ပါသွားခဲ့ကြသည်။\nဦးဘလွင်က မြန်မာ့လွတ်လပ်ရေး ကြိုးပမ်းရေးအတွက် မြန်မာလူငယ်များအား တရုတ်တပ်မတော်မှ စစ်ပညာသင်ကြားပေးရန်အတွက် တရုတ်စစ်သေနာပတိချုပ် ဗိုလ်ချုပ်ကြီး ချန်ကေရှိတ် နှင့် ဆွေးနွေးတိုင်ပင်ခဲ့သည်။\nဗိုလ်ချုပ်ကြီး ချန်ကေရှိတ် (Chiang Kai-shek) က လည်း သဘောတူလက်ခံခဲ့သည်။မြန်မာလူငယ်များစစ်သင်တန်း တက်ရောက်ရေးကိစ္စအတွက် သခင်အောင်ဆန်း နှင့် ဆွေးနွေးတိုင်ပင်ခဲ့သည်။ သခင်အောင်ဆန်းသည် လက်နက်ကိုင်တိုက်ပွဲဆင်နွှဲရန် လိုအပ်ကောင်းလိုအပ်မည်ဟု ယူဆခဲ့သည်မှာ ကာလ အတန်ကြာကပင် ဖြစ်ပါသည်။ ထိုစဉ်က မြန်မာ့တပ်မတော် နှင့် ရဲဘော်သုံးကျိပ် မပေါ်ပေါက်သေးပါ။ ဦးမြင့်ကြွယ် ( မြို့မ မြင့့််ကြွယ်) ရေးသားသော ၂၀ဝ၃ ခုနစ်နှစ် စာပေဗိမာန် စာမူဆု၊ စာပဒေသာ ပထမဆုရ " မြို့မ ဆရာကြီး ဦးဘလွင် (သို့မဟုတ်) အမျိုးသားပညာရေးနိဒန်းအစ" စာအုပ် တွင် အသေးစိတ်ဖတ်ရှုနိုင်ပါသည်။\n၁၉၃၉ ခုနှစ် စက်တင်ဘာ (၁)ရက်တွင်၊ ဒေါက်တာဘမော် ၏ အိမ်၌ကျင်းပသည့် အစည်းအဝေးတွင် ဗမာ့ ထွက်ရပ်ဂိုဏ်း (Freedom Bloc) ကို သခင်နု၊ သခင်အောင်ဆန်း၊ သခင်မြ၊ စသော ပုဂ္ဂိုလ်များဖြင့်စတင် ဖွဲ့စည်းခဲ့ပါသည်။ မြို့မ ကျောင်းသားများအထူးပါဝင်ခဲ့သည်။ ဒုတိယကမ္ဘာစစ် ကြီး စတင်ဖြစ်ပေါ်နေပြီဖြစ်သည့်အတွက် “အင်္ဂလိပ် အခက် ဗမာ့ အချက်” ဟု တိုင်းပြည်ရဲ့ လွတ်လပ်ရေး ကို အရယူနိုင်ဘို့ လွတ်လပ်ရေးကို အလိုရှိကြတဲ့ အဖွဲ့အစည်းအားလုံး စည်းလုံးညီညွတ်စွာ ပါဝင်ဆောင်ရွက် နိုင်ကြသည့် အမျိုးသား တပ်ပေါင်းစုကြီး တရပ်သဘော ဖွဲ့စည်းခဲ့ပါသည်။\n“အင်္ဂလိပ် အခက် ဗမာ့ အချက်” ကြွေးကြော်သံက နယ်ချဲ့ ဗြိတိသျှ အစိုးရ ကို အမိမြေပေါ်ကနေ မောင်းထုတ်ဖို့ ကြိုးပမ်းစဉ် ကာလမှာ ထင်ရှားခဲ့တဲ့ ကြွေးကြော်သံ ဖြစ်သည်။\n၁၉၄၆ ခုနစ် အထွေထွေ သပိတ် တွင် ဗမာနိုင်ငံလုံးဆိုင်ရာ ကျောင်းသားများ သမဂ္ဂ ဒုတိယ ဥက္ကဌ တက္ကသိုလ် ကျောင်းသားများ သမဂ္ဂ ဒုတိယ ဥက္ကဌ ရန်ကုန်ခရိုင် ကျောင်းသားများ သမဂ္ဂ ဥက္ကဌ မြို့မ ကျောင်းသားများ သမဂ္ဂ ဥက္ကဌ မြို့မ ဦးသန်းကြွယ် ဦးဆောင်သော မြို့မ ကျောင်းသားများ၊ တက္ကသိုလ်ကျောင်းသားများသည် နယ်ချဲ့ ဗြိတိသျှ အစိုးရ အတွင်းဝန်ရုံးအပြင်ဘက်တွင်သာမက အတွင်းဝန်ရုံးအတွင်း ဝင်၍ အရေးဆိုခဲ့သည်။\nအဆိုပါ ၁၉၄၆ ခုနစ်၊ စက်တင်ဘာလ အထွေထွေ သပိတ်ကြီး သည် မြန်မာနိုင်ငံသို့ ဗြိတိသျှဘုရင်ခံအသစ် ဆာဟူးဘတ်ရန့်စ် (Sir Hubert Rance) ရောက်ရှိပြီးနောက် ပေါ်ပေါက်လာခဲ့ခြင်းဖြစ်သည်။ နယ်ချဲ့ ဗြိတိသျှ အစိုးရ ၏ အုပ်ချုပ်ရေး ယန္တရားကြီးတစ်ခုလုံး ရပ်ဆိုင်းလုနီးပါးဖြစ်ခဲ့သည်။ ဆာပေါ်ထွန်းခေါင်းဆောင်သော ရုပ်သေးအစိုးရ ပြုတ်ကျခဲ့သည်။ ဘုရင်ခံဆာဟူးဘတ်ရန့်စ် က ဗိုလ်ချုပ်အောင်ဆန်း ခေါင်းဆောင်သော ဖဆပလအဖွဲ့ချုပ်မှ ကိုယ်စားလှယ်များကို ဖိတ်ခေါ်ပြီး ဘုရင်ခံအလုပ်အမှုဆောင်(ဝန်ကြီး)အဖွဲ့ကို ဖွဲ့စည်းရန် မေတ္တာရပ်ခံခဲ့သည်။\nမြန်မာပြည် လွတ်လပ်ရေး ကြိုးပမ်းမှု လှုပ်ရှားမှုသမိုင်း တွင် မြို့မ ကျောင်းသားဟောင်းများအသင်း ဥက္ကဌ မြန်မာနိုင်ငံ ၏ ပထမဆုံး ဝန်ကြီးချုပ် ဦးနု (နု-အက်တလီ စာချုပ်)၊ မြန်မာနိုင်ငံ၏ ပထမဆုံး ဒုတိယ ဝန်ကြီးချုပ်၊ကာကွယ်ရေး ဝန်ကြီး ဗမာ့လွတ်လပ်ရေးတပ်မတော်၏ ဒုတိယ ကာကွယ်ရေး ဦးစီးချုပ် ရဲဘော်သုံးကျိပ်ဝင် သခင်လှဖေ( ဗိုလ်ချုပ်လကျာ် ) (လကျာ်-ဖရီးမင်းစာချုပ်)၊ ရဲဘော်သုံးကျိပ်ဝင် ဝန်ကြီး ဗိုလ်မင်းခေါင် ၊ရဲဘော်သုံးကျိပ်ဝင် ဗိုလ်မှူးကြီးဇေယျ ၊ ဗမာနိုင်ငံလုံးဆိုင်ရာ ကျောင်းသားများ သမဂ္ဂ ဥက္ကဌ မြို့မ ကျောင်းသားများ သမဂ္ဂ ဥက္ကဌ မြို့မ ဦးသန်းကြွယ် (ပင်လုံစာချုပ်) ၊ ကာကွယ်ရေးဦးစီးချုပ်(ရေ) ဗိုလ်ချုပ် သောင်းတင် နှင့် ကာကွယ်ရေးဦးစီးချုပ်(ရေ) ဗိုလ်မှူးချုပ် ချစ်လှိုင်၊ ဗိုလ်မှူးကြီးအောင်သိမ်း (ရေ) အစရှိသော မြို့မ ကျောင်းသားဟောင်း များသည် ထင်ရှားခဲ့သည်။\n၁၉၃၀ မြို့မကျောင်းဆရာဟောင်း၊ မြို့မကျောင်းသားဟောင်း စာရေးဆရာ ကဗျာ ဆရာကြီး ဦးသိန်းဟန် (ဆရာကြီး ဇော်ဂျီ) ၏ ကဗျာများ၊ ဝတ္ထု တိုများ၊ ပြဇာတ် များသည် လူ့ သဘော သဘာဝကို လေးနက်စွာ ထင်ဟပ် ဖော်ပြလျှက် ရှိသည်။ ဆရာကြီး ဇော်ဂျီ သည် သူ၏ နာမည်ကျော် “ပိတောက်ပန်း” “ဗေဒါလမ်း” “ရှေးခေတ် ပုဂံပြည်“ စသော ကဗျာများကို ရေးဖွဲ့ခဲ့သည်။ ဇနီးဖြစ်သူမှာ မြို့မကျောင်းမှ ဆရာမ ဒေါ်စောရင် (ကြီးကြီးစော) ဖြစ်ပါသည်။\n၂၀ ရာစု မြန်မာ ကဗျာ လောက တခုလုံးကို ရှေ့တန်းမှ ပါဝင်ခေါင်းဆောင်မှုပေးနိုင်ခဲ့၏။ မျိုးချစ်စိတ်ဓာတ် လွန်စွာထက်သန်သူဖြစ်ပြီး ခေတ်စမ်းစာပေ၏ ဖခင်ကြီးဟု ပြောစမှတ်တွင်ခဲ့သည်။ ၂၀ ရာစု ခေတ်စမ်း စာပေကို ရှေ့တန်းမှ မားမားမတ်မတ် ရပ်လျက် ပြုစုပျိုးထောင်ခဲ့သူများတွင် ဆရာကြီး ဇော်ဂျ၊ီ ဆရာကြီး သိပ္ပံမောင်ဝ စသော မြို့မဟောင်းကြီးများသည် လွန်စွာထင်ရှားခဲ့သည်။\nတရားဝန်ကြီး နှင့်ရှေ့နေချုပ် ဦးချန်ထွန်း ၊ ဆရာကြီး ဇော်ဂျီ ၊ ဆရာကြီး သိပ္ပံ မောင်ဝ ၊စာရေးဆရာ တိုက်စိုး ၊ စာရေးဆရာ မောင်ထင် ၊\nစာရေးဆရာ ခင်မောင်အေး (မန္တလေး) ၊ ဆရာမကြီး ဒေါ်စောရင်( ကြီးကြီးစော) ၊ ရှေ့နေချုပ် ဦးသာထွန်း ၊ ဆရာမကြီး ကထိက ဒေါ်မြင့်သန်း ၊ စာရေးဆရာမ ဂျာနယ်ကျော်မမလေး ၊ စာရေးဆရာ မောင်ဆုရှင်၊ သံအမတ်ကြီး ဦးတင့်‌ဆွေ ၊ စာရေးဆရာမ ဒေါက်တာ ဒေါ်ရီရီလှ (ယုဝတီခင်ဦး) ၊ စာရေးဆရာမ မစန္ဒာ ၊ အကယ်ဒမီ စန္ဒရားလှထွတ်၊ စာရေးဆရာ စိန်လွင်လေး၊\nရွှေသံစဉ် ကိုဝင်းမော် ၊..... အစရှိသော မြို့မ ကျောင်းသားဟောင်း များသည် ထင်ရှားသည်။\nအင်္ကျီ အဖြူ ရောင်၊ လုံချည်အစိမ်း တူညီကျောင်းဝတ်စုံအစ၊ မြို့မ က\nမြို့မကျောင်း အုပ်ချုပ်ရေး အဖွဲ့ ဥက္ကဌ ပန်းကန်စက် ဦးသော် က\nမြို့မကျောင်း၏ လုံချည် အစိမ်းရောင် နှင့် အင်္ကျီ အဖြူ ရောင် ကျောင်းဝတ်စုံသည် နှစ်ပေါင်းများစွာကတည်းကပင် သတ်မှတ်ဝတ်ဆင်ခဲ့ကြောင်း ယခု မြန်မာနိုင်ငံ တစ်နိုင်ငံလုံးရှိ ကျောင်းဝတ်စုံကို တူညီဝတ်စုံ သတ်မှတ်ရာတွင် မိမိတို့\nမြို့မကျောင်း၏ လုံချည်အစိမ်း အင်္က࿿ျီအဖြူရောင်ကို စံပြ နမူနာယူပြီး သတ်မှတ်သင့်ကြောင်း၊ အဖြူရောင်သည် စိတ်ထားဖြူစင်ခြင်း။ ရိုးသားဖြောင့်မတ်ခြင်းကို ကိုယ်စားပြုပြီး အစိမ်းရောင်သည် စိမ်းလန်းစိုပြည်သော မြန်မာ့ ဆန်ရေစပါးကို ကိုယ်စားပြုကြောင်း ၁၉၆၂ ခုနစ်တွင် မြို့မကျောင်း (၄၂) နှစ် မြောက် နှစ်ပတ်လည် အခမ်းအနားတွင် မိန့်ကြားခဲ့သည်။ များမကြာမီ မြန်မာနိုင်ငံ အစိုးရ ကလည်း တစ်နိုင်ငံလုံးရှိ ကျောင်းများအားလုံး၏ တူညီ ဝတ်စုံ အဖြစ် အဖြူနှင့် အစိမ်းကို သတ်မှတ်ခဲ့ကြောင်း ပညာရေးဝန်ကြီးဌာန၏ မှတ်တမ်းများတွင် တွေ့ရှိရပါသည်။ ထိုကြောင့် "အင်္က࿿ျီအဖြူရောင်၊ လုံချည်အစိမ်း တူညီကျောင်းဝတ်စုံအစ၊\nမြို့မကျောင်းက" ဟူ၍ ဆိုရိုးစကား ပေါ်ထွန်းလာခဲ့သည်။\nလွတ်လပ်ရေးကာကွယ်စောင့်ရှောက်မှု သမိုင်း တွင် ပြည်ထဲရေးဝန်ကြီး ဒုတိယ ဗိုလ်ချုပ်ကြီးဘုန်းမြင့်၊ တပ်မတော် ကာကွယ်ရေးဦးစီးချုပ်(လေ) ဒုတိယ ဗိုလ်ချုပ်ကြီး သိန်းဝင်း၊ ဝန်ကြီး ဒုတိယ ဗိုလ်ချုပ်ကြီး မောင်လှ၊ တပ်မတော် စစ်ဆေးရေး အရာရှိချုပ် ဝန်ကြီး ဗိုလ်ချုပ်စိန်ထွား၊ Captain ကျော်သိန်းလွင် (မြို့မ ဦးဘလွင် ၏သား)၊ ဗိုလ်မှူးကြီး သောင်းကြည် (လမ်းစဉ်ပါတီ တွဲဖက် အတွင်းရေးမှူး)၊ ကက (ဆေး) ညွန်ကြာရေးမှူး သံအမတ်ကြီး ဗိုလ်မှူးချုပ်ကျော်ဝင်း (ဒေါက်တာကျော်ဝင်း)၊ တပ်မတော် ဆေးဝန်ထမ်း ညွှန်ကြားရေးမှူး ဗိုလ်မှူးကြီး လှဘူး (ဒေါက်တာလှဘူး)၊ သံအမတ်ကြီး ဗိုလ်မှူးကြီး ညွန့်ဆွေ (ဒုတိယ ဝန်ကြီး)၊ ဗိုလ်မှူးကြီး တင့်ဝေအေး (ဦးဆောင်ညွန်ကြား ရေးမှူး) အစရှိ သော မြို့မ ကျောင်းသား ဟောင်းများသည် လည်းပါဝင်ခဲ့သည်။\n၁၉၄၇ ခုနှစ် ဖေဖော်ဝါရီ ၁၂ ရက်တွင် မြို့မ ကျောင်းအုပ်ချုပ်ရေးအဖွဲ့ဝင်လူကြီး ဗမာနိုင်ငံလုံးဆိုင်ရာ ကျောင်းသားများ သမဂ္ဂ ဥက္ကဌ မြို့မ ဦးသန်းကြွယ် (ပင်လုံစာချုပ်) ၊သည် အမျိုးသားခေါင်းဆောင်ကြီး ဗိုလ်ချုပ် အောင်ဆန်း နှင့် အတူ ပင်လုံညီလာခံ တွင် ကိုယ်စားလှယ် အဖြစ် ပါဝင်ခဲ့သည်။\nတိုင်းရင်းသားစည်းလုံးရေး သမိုင်းဝင် ပင်လုံစာချုပ် အောင်မြင်စွာ ချုပ်ဆိုနိုင်ရေး အတွက် အထူးပါဝင်ဆောင်ရွက်ခဲ့သည်။ ၁၉၄၇ ခုနှစ် ဖေဖော်ဝါရီလ ၁၂ ရက်နေ့ ပြည်ထောင်စုနေ့ သည် မြန်မာ့လွတ်လပ်ရေး ကြိုးပမ်းမှုသမိုင်းတွင် အရေးပါ အရာရောက်သော နေ့ထူးနေ့မြတ် ဖြစ်သည်။\nမြို့မ ကျောင်းသားဟောင်း မြန်မာနိုင်ငံ၏ ပထမဆုံး ဒုတိယ ဝန်ကြီးချုပ် နှင့် ကာကွယ်ရေး ဝန်ကြီး ဗိုလ်မှူးချုပ် လကျာ် (ရဲဘော် သုံးကျိပ်) သည် ၁၉၄၇ ခုနှစ် ဩဂုတ်လ ၂၉ ရက်နေ့တွင် ကာကွယ်ရေးဆိုင်ရာ လကျာ်- ဖရီးမင်း စာချုပ်ကို လက်မှတ်ထိုးခဲ့သည်။ အောင်ဆန်း-အက်တလီ စာချုပ် မှ ပူးတွဲဖြစ်ပေါ်လာသော လကျာ်- ဖရီးမင်း စာချုပ် ကို မြန်မာ နိုင်ငံ၊ ရန်ကုန်မြို့တော်၌ ဗြိတိသျှအစိုးရကိုယ်စား ဂျွန်ဒဗလျူ ဖရီးမင်းနှင့် မြန်မာနိုင်ငံ ယာယီအစိုးရကိုယ်စား ဒုတိယဝန်ကြီးချုပ်နှင့် ကာကွယ်ရေးဝန်ကြီး ဗိုလ်လကျာ် တို့နှစ်ဦး သတောတူချုပ်ဆို၍ လက်မှတ် ရေးထိုးကြသည်။\nနု - အက်တလီ စာချုပ် မှာ ဗြိတိသျှအစိုးရက မြန်မာနိုင်ငံ ကြားဖြတ် အစိုးရသို့ နိုင်ငံ၏ အချုပ်အခြာ အာဏာ လွှဲပြောင်း ပေးရန် သဘောတူကြောင်း ချုပ်ဆိုသည့် စာချုပ် ဖြစ်သည်။ နု - အက်တလီ စာချုပ် ကို မြန်မာနိုင်ငံ ကြားဖြတ် အစိုးရ ကိုယ်စား မြို့မ ကျောင်းသားဟောင်း မြန်မာနိုင်ငံ၏ ပထမဆုံး ဝန်ကြီးချုပ် ဦးန နှင့် ဗြိတိသျှ အစိုးရ ကိုယ်စား ဝန်ကြီးချုပ် ကလီမင့် အက်တလီ (Clement Attlee) တို့က လက်မှတ် ရေးထိုး ကြသောကြောင့် နု - အက်တလီ စာချုပ်ဟု ခေါ်သည်။\nနု - အက်တလီ စာချုပ် ကို ၁၉၄၇ ခု အောက်တိုဘာလ ၁၇ ရက်နေ့တွင် လန်ဒန် မြို့ ၌ ချုပ်ဆို ကြသည်။ ဤ နု - အက်တလီ စာချုပ် အရ ၁၉၄၈ ခုနစ် ဇန်နဝါရီလ ၄ ရက်နေ့တွင် လွတ်လပ်၍ အချုပ်အခြာ အာဏာပိုင်သော ပြည်ထောင်စု သမ္မတ မြန်မာ နိုင်ငံတော် ပေါ်ထွန်း လာသည်။ ထို့ကြောင့် မြန်မာ့ လွတ်လပ်ရေး စာချုပ် ဟုလည်း ခေါ်ကြသည်။\n၁၉၆၀ ပြည့်နှစ်တွင် မြို့မ ကျောင်း၏ နှစ်(၄၀) မြောက် နှစ်ပတ်လည် အခမ်းအနားကို အထက ၂ ဒဂုံ (မြို့မ ကျောင်း) တွင် ကျင်းပရာ မြို့မ ကျောင်း အုပ်ချုပ်ရေး အဖွဲ့ ဥက္ကဌ ပန်းကန်စက် ဦးသော် နှင့် မြို့မ ဆရာကြီး ဦးဘလွင် စသော မြို့မ ဟောင်းကြီးများ၊ နိုင်ငံတော် တာဝန်ရှိ ပုဂ္ဂိုလ်များ တက်ရောက်ခဲ့ကြသည်။\n၁၉၆၂ မတ်လ(၂)ရက်နေ့တွင် တော်လှန်ရေးကောင်စီ အာဏာသိမ်းမှုကို မတ်လ (၄) ရက်တွင် တကသ ၊ ရကသ ၊ဗကသ တို့က ကန့်ကွက်ကြောင်း ပူးတွဲကြေငြာချက် ထုတ်ပြန်ခဲ့ကြသည်။ မြို့မ ကျောင်းသားများ၊ တက္ကသိုလ်ကျောင်းသားများသည် ကြွေးကြော်သံများ ကြွေးကြော်ကာ လှည့်လည် ဆန္ဒပြခဲ့ကြသည်။\n၁၉၆၂ ခုနှစ်၊ ဇူလိုင် အရေးအခင်းတွင် ရန်ကုန် တက္ကသိုလ် ကျောင်းသား အခွင့်အရေး ကာကွယ်မှု တိုက်ပွဲ ကော်မတီ ဥက္ကဋ္ဌ ဦးတင်မောင်ဝင်း(ခရမ်း မြို့နယ်မဲ ဆန္ဒနယ် အမှတ် (၂) တွင် အမျိုးသား ဒီမိုကရေစီ အဖွဲ့ချုပ်အား ကိုယ်စားပြုပြည်သူ့ လွှတ်တော် ကိုယ်စားလှယ်) ၊ ဆေးတက္ကသိုလ် ကျောင်းသား သမဂ္ဂ ဥက္ကဋ္ဌ ဒေါက်တာ သန်းငြိမ်း (ကျောက်တန်း မြို့နယ်အမျိုးသား ဒီမိုကရေစီ အဖွဲ့ချုပ်အား ကိုယ်စားပြု ပြည်သူ့လွှတ်တော် ကိုယ်စားလှယ် အမျိုးသား ဒီမိုကရေစီ အင်အားစု (NDF) ဥက္ကဋ္ဌ) ၊ တက္ကသိုလ် ကျောင်းသားများ သမဂ္ဂ(တကသ) ဥက္ကဌ ဦးတင်အေး ( မြို့မ) နှင့် ဦးရဲထွန်း စသော မြို့မ ကျောင်းသားဟောင်းကြီးများသည် ဆဲဗင်းဂျူလိုင် ကျောင်းသား အရေးတော်ပုံတွင် ဦးဆောင် ပါဝင်ခဲ့သည်။ ကျောင်းသား သမဂ္ဂ အဆောက်အဦး အားဇူလိုင် (၈) ရက် မနက် (၃) နာရီခွဲ (၄) နာရီ ခန့်တွင် ဖောက် ခွဲလိုက်လေသည်။\n၈၈၈၈ အရေးအခင်း (ရှစ်လေးလုံး) အရေးတော်ပုံမှာ ရန်ကုန် မြို့တွင် ကျောင်းသားများက ၁၉၈၈ ခုနှစ်၊ ဩဂုတ်လ ၈ ရက်နေ့တွင် စတင်ခဲ့ခြင်းဖြစ်သည်။ သတင်းစာဆရာကြီး ဟံသာဝတီ ဦးဝင်းတင်( အမျိုးသား ဒီမိုကရေစီ အဖွဲ့ချုပ် နာယက) ၊ ဦးတင်မောင်ဝင်း(ခရမ်း မြို့နယ်မဲ ဆန္ဒနယ် အမှတ် (၂) တွင် အမျိုးသား ဒီမိုကရေစီ အဖွဲ့ချုပ်အား ကိုယ်စားပြုပြည်သူ့ လွှတ်တော် ကိုယ်စားလှယ်) ၊ ဆေးတက္ကသိုလ် ကျောင်းသား သမဂ္ဂ ဥက္ကဋ္ဌဟောင်း ဒေါက်တာ သန်းငြိမ်း (ကျောက်တန်း မြို့နယ်အမျိုးသား ဒီမိုကရေစီ အဖွဲ့ချုပ်အား ကိုယ်စားပြု ပြည်သူ့လွှတ်တော် ကိုယ်စားလှယ် အမျိုးသား ဒီမိုကရေစီ အင်အားစု (NDF) ဥက္ကဋ္ဌ) ၊ ဦးတင်အေး (မြို့မ)၊ အမျိုးသားရေး ဦးဝင်းနိုင် နှင့် ဦးရဲထွန်း စသော မြို့မကျောင်းသားဟောင်းကြီးများဦးဆောင် ပါဝင်ခဲ့သည်။ ကျောင်းသား ကန့်ကွက်ဆန္ဒပြပွဲများသည် တစ်နိုင်ငံလုံးသို့ ပြန့်နှံ့သွားခဲ့သည်။\nသိန်းပေါင်းများစွာသော သံဃာတော်များ၊ ကလေးငယ်များ၊ တက္ကသိုလ်ကျောင်းသားများ၊ အိမ်ရှင်မများနှင့် ဆရာဝန်များဆန့်ကျင်ဆန္ဒပြခဲ့ကြသည်။\nမြန်မာ့သမိုင်း တလျောက်လုံး တွင် ပေါ်ထွန်းလာခဲ့တဲ့ လူထုတိုက်ပွဲ ကျောင်းသားထု တိုက်ပွဲများ အတွင်းတွင် တကသ နှင့် မြို့မ ကျောင်းသားများ သည် ပုံသဏ္ဍန် အမျိုးမျိုး နှင့်အမျိုးသားရေးတိုက်ပွဲများ ဆက်လက်ပေါ်ပေါက်နေခဲ့ပါသည်။\nတကသ နှင့် မြို့မ ကျောင်းသားများ သည် နည်းလမ်း ပေါင်းစုံနှင့် ဆက်လက် ရပ်တည်ခဲ့ပြီး ကျောင်းသားထု၏ ရင်ထဲတွင် အဆက်မပြတ် ရှင်သန် နေခဲ့ ပါသည်။\nကျောင်းသား မျိုးဆက်များ ဘယ်လောက် ပြောင်းပြောင်း တကသ နှင့် မြို့မ ဆိုသည့် ဂုဏ်ရောင်ပြောင်တဲ့ အမည် နာမ သည် အမျိုးသားရေး လက်ဆင့်ကမ်း ပေါ်ထွန်းလာခဲ့ တာချည်းဖြစ်ပါသည်။\n၁၉၂၀ ပြည့်နှစ်၊ ဒီဇင်ဘာလ ၁၇ ရက် ရန်ကုန် မြို့ ဗဟန်း မြို့နယ်တွင် စတင်တည်ထောင်ခဲ့ရာမှ ၁၉၆၅ ခုနှစ် ပြည်သူပိုင်သိမ်းဆည်းသည်အထိ မြို့မ အမျိုးသား အထက်တန်းကျောင်း အမည်တွင်ခဲ့သည်။ ပြည်သူပိုင်သိမ်းပြီးနောက် အမှတ်(၂) အခြေခံပညာအထက်တန်းကျောင်း၊ ဒဂုံ မြို့နယ်အဖြစ် တည်ရှိခဲ့သည်။ ပညာ၊ စည်းကမ်း၊ စာရိတ္တမြင့်မားသော ကျောင်းတစ်ကျောင်းအဖြစ် ရပ်တည်လျှက်ရှိသည်။\nပညာရည်ချွန် လူရည်မွန်များ၊ အားကစားထူးချွန်သူများ၊ အနုပညာကြယ်ပွင့်များကို နှစ်စဉ်မွေးဖွားသန့်စင်ပေးလျက်ရှိသည်။ မြန်မာနိုင်ငံ အစိုးရ ကလည်း မြို့မ ကျောင်းကို ဂုဏ်ပြုသော အားဖြင့် ကျောင်းတည်ရှိရာ လမ်းကို ဂေါ်ဒွင်လမ်းမှ မြို့မ ကျောင်းလမ်း အဖြစ်ပြောင်းလဲ ခေါ်ဝေါ်ခဲ့သည်။ မြို့မ ကျောင်းကို ဂုဏ်ပြုသော အားဖြင့် မိုင်ဒါကွင်း ကို မြို့မ ကွင်း အဖြစ်ပြောင်းလဲ ခေါ်ဝေါ်ခဲ့သည်။\nဝံသယုဝ မဂ္ဂဇင်း (မြို့မ မဂ္ဂဇင်း) သည် အကြောင်းမျိုးမျိုးကြောင့် ၁၉၆၂ မှ နှစ်ပေါင်း ၃၀ခန့် အစိုးရ၏ ရပ်ဆိုင်းထားခြင်းခံနေရာမှ ၁၉၉၃ ခုနှစ်တွင် ပညာရေး ကော်မတီ၏ အားပေးမှု၊ မြို့မကျောင်းသူဟောင်း၊ မြို့မ ဆရာမ ဟောင်း၊ အထက(၂) ဒဂုံ မြို့မ မဂ္ဂဇင်းကော်မတီ အတွင်းရေးမှူး အငြိမ်းစား ဆရာမ ဒေါ်ခင်ဆွေ (အငြိမ်းစား မြို့မဆရာဦးမျိုးမြင့် ၏ ဇနီး ) ၏ နေ့မအား၊ ညမနား ကြိုးစားမှုကြောင့် ပြန်လည်အသက်ဝင် ထုတ်ဝေနိုင်ခဲ့ပါသည်။ ဆရာမကြီး ကထိက ဒေါ်မြင့်သန်း ၊ ဆရာမ ဒေါ်ခင်သောင်းရီ၊ ဆရာမ ဒေါ်ခင်ရီ (မြို့မ ဆရာကြီး ဦးအောင်ကျော်ဇံ ၏သမီး) စသော ဆရာ ဆရာမများမှလည်း အထူးပံ့ပိုးပေးကြပါသည်။\nအ.ထ.က(၂) ဒဂုံ မြို့မ ကျောင်း သည် ၁၉၂ဝ ပြည့်နှစ်၊ ဒီဇင်ဘာလ (၁၇) ရက် ရန်ကုန်မြို့ ဗဟန်း မြို့နယ် တွင် စတင် တည်ထောင်သော မြန်မာနိုင်ငံ၏ ပထမဆုံးသော အမျိုးသားကျောင်း ဖြစ်သည်။ မြို့မကျောင်း စိန်ရတု ကျင်းပခါနီးတွင် မြို့မကျောင်း တည်ထောင်ခဲ့သည့် ခုနှစ်နှင့် ဆက်လျဉ်း၍ မြို့မကျောင်းသည် ၁၉၂၀ကျောင်းသားသပိတ်နှင့်အတူ ပေါ်ပေါက် လာသော မြန်မာနိုင်ငံ၏ ပထမဦးဆုံး အမျိုးသားကျောင်းဖြစ်ကြောင်း သံအမတ်ကြီး ဦးသက်ထွန်း၊ အငြိမ်းစား ညွှန်ကြားရေးမှူးချုပ် ဆရာကြီး ဦးသန်းဦး၊ ဆရာမကြီး ကထိက ဒေါ်မြင့်သန်း၊ တက္ကသိုလ် စာပေးစာယူ ဌာနမှူး တောင်ကြီးကောလိပ် ကျောင်းအုပ်ကြီး ဦးစန်း၊ ၁၉၂၀ ကျောင်းသားသပိတ်တွင် ကိုယ်တိုင်ပါဝင်ခဲ့သူ မြို့မကျောင်းဆရာကြီး ဦးစံထွား၊ ဆရာမ ဒေါ်ခင်ဆွေ၊ စာရေးဆရာ မောင်ဆုရှင်၊ ဦးမြင့်ကြွယ် စသော ပညာရှင်များက သမိုင်း ပါမောက္ခ ဆရာကြီး ဒေါက်တာသန်းထွန်း၊ ရန်ကုန်တက္ကသိုလ်များ ဗဟိုစာကြည့်တိုက် ဌာနကြီးမှူး ဆရာကြီး ဒေါက်တာဦးသော်ကောင်းထံမှ အမျိုးသားပညာရေးရှေးဟောင်းသမိုင်းဝင်မှတ်တမ်းများ၊ ထိုစဉ်က နေ့စဉ်ထုတ်သတင်းစာ documentary evidence များ၊ မြို့မဆရာကြီး ဦးဘလွင်နှင့် မြို့မကျောင်းအုပ်ချုပ်ရေးအဖွဲ့ ဥက္ကဌ ပန်းကန်စက်ဦးသော် တို့၏ လက်ရေးမူများ၊ ကျောင်းအစည်းအဝေးမှတ်တမ်းများ၊ ၁၉၆၀ ပြည့်နှစ်တွင် ကျင်းပခဲ့သော နှစ် ၄၀ ကြိမ်မြောက် မြို့မမိသားစု မိတ်ဆုံစားပွဲ ဓာတ်ပုံ၊ ၁၉၆၂ ခုနှစ်တွင် ကျင်းပခဲ့သော ၄၂ ကြိမ်မြောက် မြို့မမိသားစု မိတ်ဆုံစားပွဲ သတင်းစာမှတ်တမ်းဓာတ်ပုံ၊ ဆရာကြီး ဦးစံထွား ၏ ၁၉၂၀ ပြည့်နှစ်တွင် မြို့မကျောင်း စတင်တည်ထောင်ခဲ့ပါကြောင်း လက်ရေးမူ ထောက်ခံစာနှင့် အသံဖိုင်၊ မြို့မဆရာကြီး ဦးဘလွင်ကိုယ်တိုင် မြို့မကျောင်းတွင် ချိတ်ဆွဲထားသော Founded in 1920 စာတန်းပါသော ကျောင်းတံဆိပ်စသော အထောက်အထားများဖြင့် တင်ပြခဲ့သည်။\nသို့ရာတွင် ထိုစဉ်က မြို့မကျောင်းသားဟောင်းအသင်း အတွင်းရေးမှူး ဦးတင့်ဆွေ က မြို့မကျောင်းသည် ၁၉၂၁ ခုနှစ်တွင် တည်ထောင်ခဲ့သည်ဟု သူယူဆကြောင်း စိန်ရတုကော်မတီသို့ တင်ပြခဲ့သည်။ သို့ရာတွင် ဦးတင့်ဆွေ ၌ မြို့မကျောင်းသည် ၁၉၂၁တွင် တည်ထောင်ခဲ့ကြောင်း အထောက်အထားတစ်စုံတစ်ရာ တင်ပြနိုင်ခဲ့ခြင်း မရှိချေ။ မြို့မကျောင်းဆရာမ ဒေါ်ခင်ဆွေ က “သမိုင်းအထောက်အထားများအရ မြို့မကျောင်းကို ၁၉၂၀ ပြည့်နှစ် ဒီဇင်ဘာလ၁၇ရက်နေ့တွင် ရန်ကုန်တက္ကသိုလ်သပိတ်မှောက် ကျောင်း သားကြီးများက စတင်တည်ထောင်ခဲ့သည်မှာ သမိုင်းမှတ်တမ်းများအရ အခိုင်အမာဖြစ်ပါကြောင်း၊ မြို့မကျောင်းဟု ကျောင်းအမည် ပေးသည်မှာ ၁၉၂၁ ခုနှစ်၊ ဇန်နဝါရီလတွင် ဖြစ်ပါကြောင်း၊ ကျောင်းအမည် ပေးသည့်နေ့ကို တွက်စရာမလိုပဲ ကျောင်းစတင်ဖွင့်လှစ်သင်ကြားသည့် နေ့ကိုသာ အတည်ပြုရမည်ဖြစ်ကြောင်း၊ ဥပမာ-အမျိုးသားခေါင်းဆောင်ကြီး ဗိုလ်ချုပ်အောင်ဆန်း၏ မွေးနေ့ အမှန်မှာ ၁၉၁၅ခုနှစ်၊ ဖေဖော်ဝါရီလ ၁၃ရက်နေ့ဖြစ်သည်မှာ အခိုင်အမာဖြစ်ပါကြောင်း၊ သို့ရာတွင် ဖေဖော်ဝါရီလ ၁၃ရက်နေ့တွင် ဗိုလ်ချုပ်အောင်ဆန်း အား မောင်ထိန်လင်းဖြစ်စေ၊\nမောင်အောင်ဆန်းဖြစ်စေ၊ (ဗိုလ်) တေဇဖြစ်စေ အမည် မပေးခဲ့ပါကြောင်း၊ မွေးပြီးရက်အတော်အတန်ကြာ\nမှ မောင်ထိန်လင်း ဟု အမည်ပေးပါကြောင်း။ ဆိုလိုသည်မှာ မည်သူမဆို မွေးမွေးချင်း နာမည်ပေးလေ့ပေးထမရှိပါကြောင်း၊ ရက်အတော်အတန်ကြာမှ နာမည်ပေးလေ့ပေးထရှိပါကြောင်း။ သို့ရာတွင် ဗိုလ်ချုပ်အောင်ဆန်း၏ အသက်ကို တွက်ချက်လျှင် ၁၉၁၅ခုနှစ်၊ ဖေဖော်ဝါရီ ၁၃ရက်နေ့ဖြင့်ပင် တွက်ချက်မှသာ အမှန်ဖြစ်မည်ဖြစ်ပါကြောင်း၊ ထိုနည်းတူစွာ မြို့မကျောင်း၏ သက်တမ်းကို တွက်ချက်မည်ဆိုပါက စတင်ဖွင့်လှစ်သင်ကြားသော ၁၉၂၀ ပြည့်နှစ်၊ ဒီဇင်ဘာလ ၁၇ရက်နေ့ (၁၉၂၀ကျောင်းသားသပိတ်မှောက်ပြီး ၁၂ရက်ကြာသောနေ့) ဖြင့်တွက်ချက်မှသာ မှန်ကန်မည်ဖြစ်ကြောင်း၊ ထိုစဉ်က မြို့မတိုင်းရင်းသားအထက်တန်းကျောင်း ဟု နာမည်ပေးခဲ့ကြောင်း၊ ၁၉၆၅ ခုနှစ် တွင် တော်လှန်ရေးကောင်စီအစိုးရမှ ပြည်သူပိုင်သိမ်းပိုက်ခဲ့ရာ မြို့မအထက်တန်းကျောင်း အား အထက (၂) ဒဂုံ ဟု နာမည်ပြောင်းလဲ သက်မှတ်ခဲ့ကြောင်း အများအသိပင်ဖြစ်ပါကြောင်း၊ မြို့မကျောင်းအုပ်ချုပ်ရေးအဖွဲ့ ဥက္ကဌ သမာဓိမြို့ဝန် ဂျီစီဘီအေလူကြီး ပန်းကန်စက်ဦးသော် ကိုယ်တိုင်က ၁၉၇၀ ပြည့်နှစ်တွင် မြို့မကျောင်း နှစ် ၅၀ ပြည့် ရွှေရတုညစာစားပွဲကို သူ၏ ကမာရွတ်မြို့နယ် အင်းလျားလမ်း နေအိမ်တွင် ကျင်းပခဲ့ပါကြောင်း၊ မြို့မဆရာကြီး ဦးဘလွင် ကိုယ်တိုင်က မြို့မကျောင်းကို ၁၉၂၀ ပြည့်နှစ်တွင် တည်ထောင်ခဲ့သည်ကို အတည်ပြုခဲ့ပြီး နှစ်စဉ်နှစ်တိုင်း အမျိုးသားနေ့တွင် မြို့မကျောင်း နှစ်ပတ်လည်နေ့ကို တွဲဖက်ကာ ကျင်းပလေ့ရှိခဲ့ပါကြောင်း။ သို့ပါ၍ မြို့မကျောင်း တည်ထောင်ခဲ့သည့် ခုနှစ်နှင့် ပတ်သက်၍ ၁၉၂၁ ခုနှစ် ဟူ၍ အထောက်အထားမဲ့ မှားယွင်းစွာ ပြောဆိုနေခြင်းများ ရပ်တန်းကရပ်သင့်ပါကြောင်း။ သွားလေသူ မြို့မဆရာကြီးများ၏ မျက်နှာကို ထောက်ရှုပြီး သမိုင်းဝင် document များကို ထောက်ရှုပြီး မြို့မကျောင်းသမိုင်းကို မမှန်မကန်ပြောဆိုရေးသားခြင်းကို ရှောင်ကြဉ်သင့်ပါကြောင်း” အစည်းအဝေးတွင် အကျယ်တဝင့် ဆုံးမစကားဆိုခဲ့ပါသည်။ ထိုသို့အချေအတင်ပြောခဲ့ပြီးနောက်ပိုင်း ဦးတင့်ဆွေ ကလည်း ဆရာမ ဒေါ်ခင်ဆွေ ၏ ရှင်းလင်းချက်များကို လက်ခံသွားခဲ့ပါသည်။ မြို့မကျောင်း စိန်ရတု ကာလပတ်ဝန်းကျင်တွင် အချေအတင် ပြောဆိုခဲ့ရသော ဖြစ်ရပ်မှန် အဖြစ်အပျက်တစ်ခုကို သတိရ၍ အမှတ်တရ ရေးသားတင်ပြခြင်း ဖြစ်ပါသည်။\nအထက်ပါကဲ့သို့ တစ်ဦးနှင့်တစ်ဦး ဆွေးနွေးငြင်းခုံခဲ့ကြသော်လည်း မြို့မမိသားစုစိတ်ဓာတ် ကို အခြေခံပြီး အပြန်အလှန်နားလည်ခွင့်လွှတ်မှု၊ သဘောထားကြီးမားမှု၊ မောင်ရင်းနှမသဖွယ် ချစ်ခင်ရင်းနှီးမှုတို့သည် ယနေ့တိုင် ရှင်သန်လျက်ရှိသည်ကို တွေ့မြင်နေရဆဲ ဖြစ်ပါသည်။\n၁၉၉၅ ခုနှစ် တွင် မြို့မ ကျောင်း ၏ (၇၅ )နှစ်ပြည့် စိန်ရတု(၁၉၂၀-၁၉၉၅) ကို အထက ၂ ဒဂုံ၊ အထက ၃ ဒဂုံ တွင် ကျင်းပခဲ့သည်။ မြန်မာနိုင်ငံပညာရေး ကော်မတီဥက္ကဌ ဗိုလ်ချုပ်ကြီး ခင်ညွန့် တက်ရောက်ခဲ့သည်။ မြန်မာစာ အဖွဲ့ဝင် စာရေးဆရာကြီး မောင်ထင်(ဦးထင်ဖတ်) ၊ (အငြိမ်းစား) ကထိက ဌာနမှူး မြန်မာစာ အဖွဲ့ဝင် ဆရာမကြီး ကထိက ဒေါ်မြင့်သန်း၊ ရှေ့နေချုပ် ဦးသာထွန်း၊ (အငြိမ်းစား) တက္ကသိုလ် စာပေးစာယူ ဌာနမှူး တောင်ကြီးကောလိပ် ကျောင်းအုပ်ကြီး ဦးစန်း၊ ညွှန်ကြားရေးမှူးချုပ် ဆရာကြီး ဦးသန်းဦး၊ ဆရာမကြီး ဒေါ်ခင်မကြီး၊ မြို့မ ဆရာကြီး ဦးဘလွင်၏ သမီး ဒေါ်စုစုလွင်၊ အငြိမ်းစား သံအမတ်ကြီး ဝဏ္ဏကျော်ထင်ဦးသက်ထွန်း၊ (အငြိမ်းစား) တပ်မတော် ဆေးဝန်ထမ်း ညွှန်ကြားရေးမှူး ဗိုလ်မှူးကြီး လှဘူး (ဒေါက်တာလှဘူး)၊ (အငြိမ်းစား) ကာကွယ်ရေးဦးစီးချုပ်(ရေ) ဗိုလ်ချုပ် သောင်းတင်၊ (အငြိမ်းစား) ကာကွယ်ရေးဦးစီးချုပ်(ရေ) ဗိုလ်မှူးချုပ် ချစ်လှိုင်၊ ပြည်ထဲရေးဝန်ကြီး ဒုတိယ ဗိုလ်ချုပ်ကြီး ဘုန်းမြင့်၊ တပ်မတော် ကာကွယ်ရေးဦးစီးချုပ်(လေ) ဒုတိယ ဗိုလ်ချုပ်ကြီး သိန်းဝင်း၊ ဝန်ကြီး ဒုတိယ ဗိုလ်ချုပ်ကြီး မောင်လှ၊ တပ်မတော် စစ်ဆေးရေး အရာရှိချုပ် ဝန်ကြီး ဗိုလ်ချုပ်စိန်ထွား၊ (အငြိမ်းစား) တပ်မတော် ဆေးဝန်ထမ်း ညွှန်ကြားရေးမှူး သံအမတ်ကြီး ဗိုလ်မှူးချုပ် ကျော်ဝင်း(ဒေါက်တာကျော်ဝင်း) ၊ ဗိုလ်မှူးကြီး ညွန့်ဆွေ (သံအမတ်ကြီး ဒုတိယ ဝန်ကြီး)၊ ဝန်ကြီး ဟင်္သာတ ဦးမြ၏ သား ဦးငွေစိုးနှင့် ဦးသာထွန်း၊ စာရေးဆရာမကြီး ဒေါက်တာ ဒေါ်ရီရီလှ (ယုဝတီခင်ဦး)၊ စာရေးဆရာကြီး ဦးမျိုးသန့် (မောင်ဆုရှင်)၊ အကယ်ဒမီ စန္ဒရားလှထွတ်၊ ရုပ်ရှင်သရုပ်ဆောင် အကယ်ဒမီ ထွန်းထွန်းနိုင် ၊ အမျိုးသားရေး ဦးဝင်းနိုင်၊ ရုပ်ရှင်သရုပ်ဆောင် အကယ်ဒမီ ခင်သီတာထွန်း၊ ရုပ်ရှင်သရုပ်ဆောင်မောင်သန်းဝင်း၊ (အငြိမ်းစား) မြို့မ ဆရာကြီး ဦးစောလွင်၊ (အငြိမ်းစား) မြို့မ ကျောင်းအုပ်ဆရာကြီး ဦးငြိမ်းမောင်၊ (အငြိမ်းစား) မြို့မ ကျောင်းအုပ်ဆရာကြီး ဦးတင်ဝင်း၊ ဗီအိုအေမြန်မာပိုင်းသတင်းဌာန ညွှန်ကြားရေးမှူး ဒေါ်မြင့်မြင့်ဇော် ၊ မြို့မ ကျောင်းအုပ်ဆရာကြီး ဦးဟန်သိန်း ၊(အငြိမ်းစား) ဗိုလ်မှူးကြီး တင့်ဝေအေး (ဦးဆောင်ညွန်ကြား ရေးမှူး)၊ ဆရာမဒေါ်ခင်ဆွေ၊ ဆရာမဒေါ်ခင်သောင်းရီ ၊ ဆရာမ ဒေါ်ခင်ရီ (မြို့မဆရာကြီး ဦးအောင်ကျော်ဇံ ၏သမီး) ၊ မြို့မ ဆရာကြီးဦးဘတင်၏ သား ဆရာ ဦးလှသွင်၊ မြို့မ ဆရာကြီး ဦးဘတင်၏သမီး ဆရာမ ဒေါ်ရီရီတင်နှင့် ဆရာမ ဒေါ်ညွန့်ညွန့်တင်၊ ဆရာဦးသန်းဦး၊ ဆရာမဒေါ်ခင်ခင် အေး( မြို့မဆရာကြီး ဦးစောလွင်၏သမီး)၊ ဆရာမ ဒေါ်တင်ကြည်၊ ဆရာမ ဒေါ်ခင်စန်းမြင့်၊ ဆရာမ ဒေါ်ခင်မြင့်ကြည်၊ ဆရာမ ဒေါ်သန်းနိုင်၊ ဆရာမ ဒေါ်မြင့်မြင့်ကြည်၊ ဆရာမ ဒေါ်ခင်ဝင်းမော်၊ ဆရာမ ဒေါ်ခင်ဦး၊\nဆရာ ဦးဝင်းနိုင်၊ ဆရာ ဦးမြင့်သိန်း၊ ဦးမြင့်ကြွယ် (မြို့ မ မြင့်ကြွယ်) ၊ အိန္ဒိယနိုင်ငံရှိ ထေရဝါဒ ဗုဒ္ဓအယူဝါဒ ကမ္ဘာ့ ဝိပဿနာ ဆရာကြီး ဦးဂိုအင်ကာ ၏ သား ဗန္ဓုလ ဦးမောင်ရွှေ ၊ မြို့မ ကျောင်းသားကျောင်းသူဟောင်းများအသင်း အတွင်းရေးမှူး ဦးတင့်ဆွေ ၊ ဦးတင်လှ ၊ ဦးချိူ ကြီး၊ ဦးကျော်ဦး ၊ဦး ကြည်ညွန့်၊ ဦးသက်ဝေရီ ၊ ဦးကျော်ဇော၊ ဦး သောင်းဝင်းဗိုလ် ၊ ဦးဝင်းဗိုလ်၊ ဒေါ်ဆွေဆွေဟန်၊ ဒေါက်တာ ချောစုဝင်း.... အစရှိ သော မြို့မဟောင်းကြီး များ၊ အထက(၂) ဒဂုံ၊ အထက ( ၃ ) ဒဂုံ (မြို့မ ကျောင်းမောင်နှမ ) မှ မြို့မ မျိုးဆက်သစ် ကျောင်းသားကျောင်းသူများ တက်ရောက်ခဲ့ကြသည်။\n၂၀၁၃ ခုနှစ်၊ ဇူလိုင်လ၊ ၂ရက်နေ့ တွင် မြို့မကျောင်းသို့ ထိုင်းဘုရင် ၏ သမီးတော် မဟာသီရိဒုံ Princess Maha Chakri Sirindhorn สมเด็จพระเทพรัตนราชสุดาฯ สยามบรมราชกุมารี သွားရောက်လည်ပတ်ခဲ့သည်။\nဦးမြင့်ကြွယ် ( မြို့မ မြင့့််ကြွယ်) ရေးသားသော မြို့မ ဆရာကြီး ဦးဘလွင် (သို့မဟုတ်) အမျိုးသားပညာရေးနိဒန်းအစ. ရန်ကုန် မြို့ : ပြန်ကြားရေး ဝန်ကြီးဌာန စာပေဗိမာန်.\nဝိုင်အမ်ဘီအေ ၇၅ နှစ် ခရီး၊ ရန်ကုန်၊ ဗုဒ္ဓဘာသာ ကလျာဏယုဝ အသင်း၊ ၁၉၈၂။\n၂ဝ၁ဝ၊ မတ်လ UNITY စာပေမှ ပထမအကြိမ် ပုံနှိပ်ထုတ်ဝေသော မောင်ဇေယျာ ရေးသားသည့် 'မြန်မာလူကျော် ၁ဝဝ (ပထမအုပ်) စာအုပ်ပါ ပန်းကန်စက် ဦးသော် (၁၈၉၃-၁၉၈ဝ) အတ္ထုပ္ပတ္တိ။\nနဂါးနီ စာအုပ်အသင်း (၁၉၃၇). Retrieved on ၁၊ ၂၀၁၂။ Retrieved on မေ ၂၀၁၂။\n(၂၀ဝ၀ ခုနှစ်) ကိုလိုနီခေတ် မြန်မာ့ သမိုင်း အဘိဓာန်, တတိယ အကြိမ်. တက္ကသိုလ်များ သမိုင်း သုတေသန ဌာန၊ ဂျီအီးစီ (ပညာရေး) သမဝါယမ အသင်း.\n၁၉၃၉ - တရုတ်ပြည်သွား အဖြစ်အပျက် များကို ဂန္ဓာလရာဇ် အမည်ဖြင့် စာအုပ် သခင်နု ရေး၍ နဂါးနီ စာအုပ်တိုက်မှ ထုတ်ဝေ။\nကျော်ငြိမ်း (သုတေသနအရာရှိ) (၁၉၉၈). ရဲဘော်သုံးကျိပ်, ပထမ အကြိမ်. အင်းဝ စာအုပ်တိုက်.\nသခင်အောင်ကြီး (ပေါင်းတည်) ၏ ထပ်တစ်လဲလဲ အမှားများ သခင်တင်မြ (ဆောင်းပါး) (04 Nov 2011).\n၁၉၇၂ ခုနှစ် ပထမအကြိမ် ပုံနှိပ်ထုတ်ဝေသော ပင်လုံညီလာခံ သမိုင်းစဉ်စာမျက်နှာ ၁၃၈\n၁၉၈၀ မေမြို့ ချစ်ဆွေ ရေးသား ပြုစုခဲ့သော ဗိုလ်ချုပ်အောင်ဆန်း၏ လွတ်လပ်ရေး ကြိုးပမ်းမှု လစဉ်မှတ်တမ်း\nReports on meetings of the National Convention Convening Commission. The New Light of Myanmar. Retrieved on 2012-02-19။\nနိုင်ငံတော်, အစိုးရ (၁၉၇၂). ပင်လုံညီလာခံ သမိုင်းစဉ် အကျဉ်း. ပြန်ကြားရေး ဝန်ကြီးဌာန စာပေဗိမာန်, စာမျက်နှာ ၁၃၈.\n၂၀ဝဝ ခုနှစ် တတိယ အကြိမ်ထုတ် တက္ကသိုလ်များ သမိုင်း သုတေသန ဌာန၊ ဂျီအီးစီ (ပညာရေး) သမဝါယမ အသင်းက ထုတ်ဝေတဲ့ မြဟန်ရဲ့ 'ကိုလိုနီခေတ် မြန်မာ့ သမိုင်း အဘိဓာန်' စာအုပ်နှင့် နံသာတိုက် ကနေ နိုင်ငံရေး ဆိုင်ရာ စာပေ ခွင့်ပြုချက် အမှတ် (၃၂၆/က) ဖြင့် ၁၉၆၈ ခုနှစ်မှာ ပထမ အကြိမ် အဖြစ် ထုတ်ဝေ ဖြန့်ချိ ခဲ့တဲ့ ရဲဘော် လှမျိုးရဲ့ 'ပြည်ထောင်စု မြန်မာနိုင်ငံ သမိုင်းဝင် စာချုပ် စာတမ်းများ' စာအုပ်\n(၁၉၉၅) မြို့မ မဂ္ဂဇင်း မဂ္ဂဇင်းအတွင်းရေးမှူး ဆရာမဒေါ်ခင်ဆွေ.\nဝင်းတင့်ထွန်း (၂၀၁၀၊ဩဂုတ်). ဗမာပြည် နိုင်ငံရေးပါတီအဖွဲ့အစည်း အသင်းအပင်းများ အညွှန်း, ပထမ အကြိမ်. နေ့သစ်အင်အားစု၊ ဂျပန်.


"Education for Myanmar Youths": ဈေးကွက်ဝင်ပညာရေးစနစ်\n( ကျွန်တော်တို့နိုင်ငံ လက်ရှိပညာရေး စနစ်က ပေးလိုက်သော ပညာများသည် ကျောင်းဆင်းလူငယ်များအတွက် လက်တွေ့ဘ၀တွင် အသုံးမတည့်လှဘူးထင်၍ (ဈေးကွက်မ၀င်ဘူးထင်၍ ဒီပို့စ်ကို ရေးလိုက်ခြင်းဖြစ်ပါသည်။ http://educationinmyanmar.blogspot.com ဘလော့ဂ်မှ အနာဂါတ်အတွက် ရင်သွေးငယ်များ ပို့စ်တွင် ဒီအကြောင်း comment ရေး၍ ဆွေးနွေးဘူးပါသည်။ ဆွေးနွေးခဲ့စဉ်က အခြေခံပညာ အကြောင်းသာပါခဲ့ပါသည်။ အခုဒီပို့စ်တွင် အဆင့်မြင့်ပညာ အကြောင်းအဓိက ထား၍ပြောသွားပါမည်။)\nလက်ရှိမြန်မာနိုင်ငံ တက္ကသိုလ်ကြီးများတွင်( အဝေး နှင့် ဒေး ) ၀ိဇ္ဇာ၊ သိပ္ပံ တက္ကသိုလ်ကြီးသည် ကျောင်းသားအရေအတွက်အများဆုံး ဖြစ်မည်ထင်ပါသည်။ ၄င်းတက္ကသိုလ်မှ ဆင်းလာသော ကျောင်းသားမျာသည် B. A. သို့မဟုတ် B. Sc. ဘွဲ့များကိုရရှိကြပါသည်။ ဘွဲ့ရပြီးနောက် အများစုက မိရိုးဖလာ စီးပွာရေး ( ဖြစ်ကြသော စိုက်ပျိုးရေး၊ မွေးမြူရေး၊ အရောင်းအ၀ယ်၊ နှင့် စက်ရုံအလုပ်ရုံ စသည်) လုပ်ငန်းတို့ကို လုပ်ကြသူကများပါသည်။ မိမိအဓိကယူခဲ့သော ဘာသာတွဲနှင့် ပတ်သက်သည့် (ပုဂ္ဂလိက၊ အစိုးရ) အလုပ်အကိုင် ရရှိသူလည်းရှိပါသည်။ သိုသော် ကျောင်းဆင်းအရေအတွက်နှင့် စာလျှင် အရမ်းနဲပါသည်။ ထို့ကြောင့် တက္ကသိုလ်ကပေးလိုက်သော ပညာမှာ ဘွဲ့ရအများစုအတွက် အသုံးမတည့်သလို ဖြစ်နေပါသည်။ ကျောင်းသားအများစုအတွက် ငွေကုန်၊ အချိန်ကုန်ခံ ကျောင်းတတ်ခြင်းက အမြီးတပ်လို့ရရုံ၊ ဘွဲ့ဓါတ်ပုံရိုက်လို့ရရုံ လောက်သာဖြစ်နေတယ်လို့ ထင်ပါသည်။\nဘွဲ့ရပုဂ္ဂိုလ်အများအတွက် တက္ကသိုလ်က ပေးလိုက်သော ပညာဟာ အသုံးမ၀င်သလိုဖြစ်လာရင် တက္ကသိုလ်ရှိနေခြင်းကပင် အဓိပ္ပါယ်မရှိနိုင်တော့ဟုထင်ပါသည်။ ထို့ကြောင့်ကျောင်းသားအများစုတတ်သော ၀ိဇ္ဇာ၊ သိပ္ပံ တက္ကသိုလ်ကြီးများကို ဈေးကွက်ဝင်သည့် ပညာတွေပေးနိုင်သော ကျောင်းကြီးတွေအဖြစ် ပြောင်လဲပေးလိုက်နိုင်ရင်ပိုကောင်းလိမ္မည်ဟု ထင်ပါသည်။ ကျောင်းဆင်းအများစု ကျင်လည်ရမယ့် ဘ၀တွေဖြစ်သည့် စိုက်ပျိုးရေး၊ မွေးမြူရေး၊ ရောင်းဝယ်ရေး၊ အလုပ်ရှင် အလုပ်သမား ဆက်ဆံရေး ဆိုင်ရာ အသိပညာတို့ကို ပေးလိုက်နိုင်ရင် (ကျောင်းသားများရဲ့ လက်တွေ့ဘ၀မှာ ပိုမိုအသုံးတဲ့နိုင်တာမို့) ပိုမိုတိုးတတ်တဲ့ လူ့အဖွဲ့အစည်းတစ်ခုဖြစ်လာနိုင်တယ်လို့ ထင်ပါတယ်။ အဲလိုအပြောင်းအလဲ တွေလုပ်မယ်ဆိုရင်တော့ လက်ရှိသုံးစွဲနေတဲ့ ဌာနတို့ ဘွဲ့တို့ရဲ့ အမည်တွေပြောင်းလဲသွားနိုင်ပါတယ်။\nဒီနေ့ခေတ် ကမ္ဘာပေါ်မှာ စိုက်ပျိုးရေး၊ မွေးမြူရေး စနစ်တွေ အရမ်းကိုမြင့်နေပါပြီ။ မြန်မာနိုင်ငံဟာ စိုက်ပျိုးရေး နိုင်ငံဖြစ်ပေမယ့် (တောင်သူလယ်သမားတို့ တတ်မြောက်ထားတဲ့) စိုက်ပျိုးရေး နည်းပညာဟာ မိရိုးဖလာအဆင့် ထက်မသာသေးဘူးထင်ပါတယ်။ ရေဆင်းတက္ကသိုလ် အခြေအနေတော့ မသိပါ။ ကျေးလက်နေလူဦးရေ အရမ်းများပြားသော ကျွန်တော်တို့နိုင်ငံအနေနဲ့ စိုက်ပျိုး၊ မွေးမြူရေး နည်းပညာ နိမ့်ကျမှုကို လစ်လျူရှုပြီး အဆင့်မြင့်သိပ္ပံပညာ နောက်ကို လိုက်နေခြင်းကတော့ ပုဆိုးဖင်ပေါက်ကို မဖါပဲ ပလက်တီနန်ဆွဲကြိုး ၀ယ်လိုသူနဲ့တူနေပါတယ်။ အဲဒီဆွဲကြိုးကြီးအမှန်တကယ် ၀ယ်နိုင်ရင်တောင် မတင့်တယ်နိုင်သေးပါ။\nအခုဆက်ပြောမယ့် အပိုင်းကတော့ နည်းပညာတက္ကသိုလ်နဲ့ ပိုဆိုင်မယ် ထင်ပါတယ်။ မြန်မာနိုင်ငံမှာ ပြည်တွင်းဖြစ်တွေက အရည်အချင်းညံ့နေတော့ နိုင်ငံခြားဖြစ်ပစ္စည်းဆိုမှ အထင်ကြီးတာက တော်တော် အခြေအနေဆိုးနေပြီ။ အခုဆိုရင် ကလေးကစားစရာ ပစ္စည်းတောင်နိုင်ငံခြားက ၀ယ်လာမှ (ပို့ပေးမှ) ဂုဏ်ရှိသလိုဖြစ်နေပြီ။ နိုင်ငံခြားတိုင်းပြည်တွေက အရာရာမှာကိုယ့်ထက် တိုးတတ်နေကြတော့ သူတို့ဆီက လာတဲ့ ပစ္စည်းတွေက ပိုကောင်းနေကြမှာပါ။ ဒါပေမယ့် မြန်မာ့ရိုးရာ သင်္ကြန်ပွဲအတွက် ရေပြွတ်ထုတ်တဲ့ လုပ်ငန်းကိုတော့ မြန်မာနိုင်ငံက ရှေ့တန်းက ဦးဆောင်မနေရင်တောင် နောက်တော့ကျမနေသင့်ဘူးထင်တယ်။ ခုတော့ ဒါကိုလည်း နိုင်ငံခြားကပဲ ၀ယ်သုံးနေရတာပါပဲ။ ကျွန်တော်တို့ နည်းပညာတက္ကသိုလ်က သက်ဆိုင်ရာဌာနတွေ ဘာတွေလုပ်နေကြလဲ။ အခြားအဆင့်မြင့်တဲ့ သုတေသနတွေလုပ်နေရတာနဲ့ အလှမ်းကျယ်အလယ်လပ် ဖြစ်နေတာလား။ ဘာအခက်အခဲတွေများ ရှိနေကြလို့လဲ။ တကယ်ဆိုရင် ဒီလိုပစ္စည်းမျိုးကို ပြည်တွင်းတက္ကသိုလ်တွေက ရှာဖွေတွေ့ရှိထားတဲ့ နည်းပညာတွေနဲ့ ပြည်တွင်းကစက်ရုံတွေမှာပဲ အကောင်းဆုံး ထုတ်လုပ်နိုင်သင့်ပါတယ်။ (ရိုးရာသင်္ကြန် သံချပ်ကလည်း နိုင်ငံခြားကလာမှ နားထောင်လို့ ရတော့တယ်လို့ စဉ်းစားမိတော့ ရေပြွတ်ကိုနိုင်ငံခြားက ၀ယ်သုံးရတာလည်း မဆန်းပါဘူး လို့ပြောလို့လည်းရမလားမသိဘူး။) ရိုးရာပွဲတော်အတွက် ကလေးကစားစရာကို ပြည်ပကတင်သွင်း နေရတဲ့ အဖြစ်က မြန်မာစာကောင်းကောင်းတတ်ခြင်ရင် လန်ဒန်ယူနီဗာစီတီ သွားတတ်ရတယ်ဆိုတာမျိုးလို ဖြစ်နေပြီ။\nဒီအကြောင်းတွေက ပြောရရင်အများကြီးပဲ။ ကျောင်းသားသုံးစာရေးကိရိယာ အမျိုးမျိုး၊ အင်ဂျင်နီယာ ကျောင်းသားသုံး T-square, set-square တွေအပြင် ပေတံကအစ ပြည်တွင်းမှာ ထုတ်လုပ်နိုင်အောင် မကြိုးပန်းကြဘူးထင်တယ်။ လျှပ်စစ်စွမ်းအားမလုံလောက်မှု ကြောင့်ဈေးကွက်ဝင်လာတဲ့ ပစ္စည်းတွေ (ဥပမာ ..အရေးပေါ်လျှပ်စစ်မီးအိမ်၊ မီးအားမြှင့်စက်၊ UPS) ကိုလည်း ပြည်တွင်မှာထုတ်လုပ်တာလည်း ရှိတော့ရှိပါလိမ္မယ်။ ဒါပေမယ့် တရုတ်နိုင်ငံက ၀ယ်ယူရတာတော့ တော်တော်များတယ်ထင်တယ်။ မီးအားမပြည့်တာက မြန်မာပြည်ရဲ့ သီးသန့်ကိုယ်ပိုင်ပြဿနာပါ။ အခုပြောခဲ့တဲ့ ပစ္စည်းတွေက အခြားနိုင်ငံမှာဆိုရင် သိပ်ရောင်းရမယ်မထင်ပါဘူး။ ဒီပစ္စည်းထုတ်လုပ်ဖို့နည်းပညာဆိုတာ၊ ဒီပစ္စည်းတွေထဲက circuit ဆိုတာတွေဟာ မြန်မာတွေလိုက်လို့ မမီနိုင်လောက်အောင် ခက်ခဲမြင့်မားနေတာတော့ မဟုတ်လောက်ပါဘူး။ မဟာတန်း ပါရဂူတန်းတွေလည်း ဖွင့်လစ်သင်ကြားနေတယ်ဆိုတော့ သုတေသနလုပ်ငန်းတွေလည်း လုပ်တော့ လုပ်နေကြမှာပါ။ မိမိတို့ရဲ့ဈေးကွက်လိုအပ်ချက်နဲ့ မိမိတို့ပြည်သူတွေကြားက ပြဿနာတွေကို လေ့လာမှုအားနည်းနေကြပြီး ကျောင်းပြထမ်းချက် ပြီးဆုံးအောင်သင်တာလောက်နဲ့ပဲ ကျေနပ်နေရတာများတယ် ထင်ပါတယ်။\nဈေးကွက်ဝင်ပညာရေးစနစ် ပို့စ်ကို ရေးရတဲ့အကြောင်းကတော့ လက်ရှိဖြစ်နေတဲ့ အခြေအနေလေးတွေကို ကျွန်တော်စဉ်းစားမိသလောက် ပြောပြချင်လို့ဖြစ်ပါတယ်။ တာဝန်ထမ်းဆောင်နေဆဲ ဆရာ ဆရာမတွေကို အပြစ်ပြောလိုခြင်းမရှိပါ။ သူတို့မှာလည်း ကျွန်တော်စဉ်းစားသလို (ကျွန်တော် စဉ်းစားသည်ထက် ပိုကောင်းသော )အတွေးတွေရှိ နေနိုင်ပါတယ်။ အခက်အခဲအမျိုးမျိုးကြောင့် စိတ်သွားတိုင်းကိုယ်မပါ ဖြစ်နေရတဲ့ အနေအထားတွေလည်း ရှိနိုင်ပါတယ်။ အပြင်ကဝေဖန်သူဆိုတာ အမှန်တကယ်အလုပ်လုပ်နေတဲ့ လူလောက်တော့ လုပ်ငန်းခွင်အခက်အခဲကို နားမလည်းနိုင်ပါ။ ဒါကြောင့် ဒီပို့စ်မှာအားနည်းချက်တွေ အများကြီးရှိနေနိုင်ပါတယ်။\n(အနာဂါတ်တွက် ရင်သွေးငယ်များ ပို့စ်မှာ comment ရေးခဲ့စဉ်က အခြေခံပညာ အဆင့်မှာ လက်တွေ့ဘ၀အတွက် အမှန်တကယ် အသုံးဝင်မယ်ထင်သော အကြောင်းအရာတွေကို တင်ပြဆွေးနွေးခဲ့ပါတယ်။ အဲဒီတုန်းက မပြောခဲဖြစ်တာလေးကို ဒီမှာနည်းနည်းပြောလိုပါတယ်။ ကျား/မ သဘာဝ အသက်အရွယ်အလိုက် တွေ့ကြုံရတတ်တဲ့ ကျန်းမာရေးပြဿနာတွေ၊ အိမ်ထောင်ရှင်တွေသိထားသင့်တဲ့ ကျန်းမာရေး အသိပညာတွေဆိုတာကိုလည်း ( ဆရာဝန်အချို့ကတော့ ပညာပေးစာအုပ်ကြီးတွေ ရေးသားထုတ်ဝေနေတာ ရှိပေမယ့်) အစိုးရပညာရေးမှာတော့ (အခြေခံအဆင့်ရော အဆင့်မြင့်ပညာအဆင့်မှာပါ) လုံးဝမပါဝင်တာတွေ့ရပါတယ်။ လူငယ်တချို့ကြားမှာဆိုရင်လည်း အဲဒီလိုပညာပေးစာအုပ်တွေ ဖတ်ရမှာ (မေးမြန်းဆွေးနွေးရမှာ) ကိုရှက်ရမှာလို ကြောက်ရမှာလိုထင်နေကြတယ်။ လူတိုင်းနဲ့သက်ဆိုင်တဲ့ အသိပညာတွေဆိုရင် အခြေခံပညာ အထက်တန်းအဆင့် ကတည်းက စနစ်တကျ သင်ပေးလိုက်သင့်တယ်ထင်ပါတယ်။).\nPosted by ရွက်ဝါ at 11:58 PM\nဒီအတွေးအခေါ်တွေ သဘောတူပါတယ် ။ ဆက်ရေးပါဦး ။\n(၁) ကိုယ်နဲ့သက်ဆိုင်တဲ့ ကုမ္ပဏီတွေမှာ အလုပ်သင် ၆လ - ၁နှစ်လောက် မဖြစ်မနေ ဆင်းကြရပါတယ် ။\n(၂) နောက်ပြီး ကိုယ့်လိုင်းနဲ့ ပတ်သက်ပြီး Final Year Project လုပ်ရတာလည်း ရှိပါတယ် ။\nအဲဒီ ၂ခုကနေပြီးတော့ ကိုယ့်လိုင်းရဲ့ industry မှာ ဘာတွေဖြစ်နေသလဲဆိုတာ လေ့လာနိုင်အောင် ၊ အဲလို ပြဌာန်းထားတာပါ ။\nပြည်ပက အခြေအနေလေးတွေ မျှဝေပေးတာ ကျေးဇူးပါ။ ကျွန်တော်လည်း စဉ်းစားမိသလောက်ရေး ထားတာပါ။ လိုအပ်ချက်တွေအများကြီး ရှိနေမှာပါ။ ဆက်ရေးနေပါတယ်။ ဆက်လည်းဝေဖန်ပေးပါဦး။\nကျွန်တော်ထင်တာမြင်တာလေးတွေကို ဆွေးနွေးပါရစေ။ ကျွန်တော်တို့ နိုင်ငံမှာဖြစ်နေတဲ့ B.A, B.Sc. တွေ ဘွဲ့ရပြီး စီးပွားရေးလုပ် (အမှန်ကတော့ ကြုံရာလုပ်ကြတာပါ) တာဟာ သူတို့ရတဲ့ ဘွဲ့နဲ့ သက်ဆိုင်တဲ့ အလုပ်တွေကို ဖန်တီး မပေးနိုင်လို့ ဖြစ်နေတာပါ။ နိုင်ငံတနိုင်ငံ တိုးတက်ဖွံ့ဖြိုး ဖို့နေရာမှာ စိုက်ပျိုးမွေမြူရေး၊ ရောင်းဝယ်ရေးနဲ့ မလုံလောက်ပါဘူး။ ဥပမာ B.Sc Mathematics တယောက်က ရောင်းဝယ်ရေး လုပ်နေမယ်ဆိုရင် ပေါင်း၊ နုတ်၊ မြှောက်၊ စား ထက်သူပိုတတ်စရာမလိုပါဘူး။ ဒါပေမယ် သူသာ သင့်တော်ရာမှာ လုပ်ပို်င်ခွင့်ရှိမယ်ဆိုရင် တိုင်ပြည်အတွက်အရေးပါမယ့် Data တွေ Analysis လုပ်မယ်၊ Probability တွေတွက်မယ်၊ Statistical Data ထုတ်ရမယ် စတဲ့ အလုပ်တွေ လုပ်ရမှာပါ။ ဒီလိုလုပ်မယ်ဆိုရင် တိုင်းပြည်မှာ ရေးကြီးတဲ့ အချက်အလက်တွေ စနစ်တကျသိလာမယ် ဘာတွေပြင်ဆင်ရမယ်ဆိုတာလုပ်လို့ ရတာပေါ့။\nတခြားသော B.A တွေ B.Sc. ဘွဲ့တွေကို စိုက်ပျိုးရေးပညာရှင်၊ အင်ဂျင်နီယာ၊ ဆရာဝန်တွေလိုအပ်သလို ကျွန်တော် တိုင်းပြည်က လိုအပ်သလို လိုပါတယ်။\nဟုတ်ပါတယ် ကျွန်တော်တို့ နိုင်ငံမှာ အခုအချိန်မှာ Ph.D ထက် အခြေခံပညာက ပိုလိုအပ်သလို ညူးကလီးယား ကိုလုပ်နေတာထက် တဧက စပါး တင်တရာထွက်ဖို့ ကို လုပ်ဖို့လိုအပ်တယ်လို့ထင်ပါတယ်။\nဟုတ်ကဲ့ကိုပီတိ။ ပညာတတ်တွေအတွက် သင့်တော်တဲ့ အလုပ်အကိုင် အခွင့်အလမ်း တွေဖန်တီးပေးဖို့လိုတယ် ဆိုတဲ့အချက်ကို ကျွန်တော်သတိ မရလိုက်ဘူး။ တခြား ကိုပီတိပြောသွားတာ အားလုံး ကျွန်တော်နဲ့ တူတယ်ထင်ပါတယ်။ အခုလိုထောက်ပြပေးတာ ကျေးဇူးတင်ပါတယ်။\nအခြေခံ လိုအပ်ချက်တွေ အရင်ဖြည့်ရမယ်ဆိုတာကိုတော့ လက်ခံပါတယ်။ ဒါပေမယ့် အဆင့်မြင့်ပညာတတ်တွေ ပီအိပ်ခ်ျဒီ စတာတွေ မလိုဘူးဆိုတာကို လုံးဝ လက်ခံလို့မရပါဘူး။ တအေက ကို တင်းတရာ ထွက်ဖို့ကို သာမာန် အခြေခံပညာရေးပဲ ရှိတဲ့လူတွေ က ဘယ်လို လုပ်မှာလဲ ဆိုတာ စဉ်းစားစရာပါ။ ဆိုင်ရာ ပညာရှင်တွေလိုတယ်လို့ထင်မိကြောင်းပါ။\nBluephoenix အခုလို ဆွေးနွေးတာကို ကျေးဇူးတင်ပါတယ်။ တိုင်းပြည်မှာ Research လုပ်ဖို့ရာ Ph.D တွေ အဆင့်မြင့်ပညာကို တတ်ကျွမ်းသူတွေကို လိုအပ်တယ်ဆိုတာ လက်ခံပါတယ်။ ကျွန်တော် ဆိုလိုချင်တာက အခု အစိုးရရဲ့ Policy လို အပြကောင်းအောင် လုပ်နေတဲ့ Ph.D ကိုပါ။\nရှိနေတဲ့ Ph.D တွေကို လက်တွေ့မှာ နေရာပေး လုပ်ဆောင်ခြင်း မရှိပဲ၊ အဆင့်မမှီ Ph.D တွေကို ပြီးစလွယ် လုပ်နေတာကထက်၊ အခြေခံပညာရေးကို ပိုအရေးပေးသင့်တယ် ထင်လို့ပါ။\nကိုအောင်ဝင်းရော ကိုပီတိရော ပြောတာတွေ မှန်ပါတယ် ။ ကျမအမြင်တော့ သူ့ နေရာနဲ့သူ ပညာရှင်တွေ တတ်ကျွမ်းသူတွေ ရှိသင့်တယ် ။ သုသေသန ပြုဖို့တွက် ၊ ခေတ်နဲ့အမှီလိုက်နိုင်ဖို့တွက် PhD လို ပညာရှင်တွေ လိုအပ်သလို ၊ နေ့စဉ်ကိုင်တွယ်နေရတဲ့ စိုက်ပျိုးရေးလို နေရာတွေမှာ ၊ ကျွမ်းကျင် နားလည် တတ်ကျွမ်းသူတွေရဲ့ experience နဲ့ လေ့လာမှုတွေ အရေးကြီးတယ် ။\n(၁) နိုင်ငံခြားဖြစ်ကို အထင်ကြီးတဲ့ကိစ္စ.. ဒါကတော့ နိုင်ငံတိုင်းမှာ ရှိနေတဲ့ ကိစ္စတခုပဲ.. အနည်းနဲ့အများပဲ ရှိတယ် ။ အဲဒါနဲ့ ပတ်သက်ရင် ကျမတို့ အတုယူသင့်တဲ့ နိုင်ငံတွေကတော့ ကိုရီးယား နဲ့ ဂျပန်ပဲ ။ သူတို့က nationalism ရှိကြတယ် ။ ကိုရီးယားမှာဆိုရင် Samsung brand ကို ၊ တကယ့်အလေးထား သုံးကြတာမျိုး .. ကားဆိုလည်း သူတို့နိုင်ငံဖြစ်ကား.. အီလက်ထရွန်နစ်ပစ္စည်းဆိုလည်း သူတို့ နိုင်ငံဖြစ်ပဲ သုံးတယ် ။ အဲလို သုံးနိုင်ဖို့လည်း သူတို့မှာ ကမ္ဘာနဲ့အညီ ရင်ဘောင်တန်းနိုင်တဲ့ Samsung လို ကုမ္ပဏီတွေရှိတယ် ။\n(၂) အင်ဗာတာ ဒီဇိုင်းဆိုတာ ခက်တယ် မခက်ဘူးဆိုတာထက် existing technology ဖြစ်တဲ့အတွက် ၊ လုပ်ရင်ဖြစ်နိုင်တဲ့အရာပဲ ။ ..ဒါပေမယ့် ကျမသိသလောက်တော့ ဗမာပြည်မှာ အင်ဗာတာထုတ်နိုင်တဲ့ စက်ရုံမရှိဘူးလားလို့ ။ ဒါကြောင့် ပြည်ပကပဲ ၀ယ်နေရတာ များတယ် ။\nဗမာပြည်မှာ ကိုယ်ပိုင်စက်မှုလက်မှု လုပ်ငန်း အတော်လေး နည်းပါးသလိုပဲ ။ ဒါကလည်း အစိုးရက အထောက်အပံ့မပေးတော့ ၊ ဘယ်ဖွင့်ကြမလဲ ။\nစင်္ကာပူမှာဆိုရင် နိုင်ငံခြားကုမ္ပဏီတွေ လာဖွင့်အောင် ၊ နောက် နိုင်ငံသားတွေ ကုမ္ပဏီထောင်ချင်စိတ် ရှိလာအောင် တချို့ နိုင်ငံစီးပွားရေးအကျိုးပြု SME (small-medium enterprises) အတွက် ၊ အစိုးရက ထောက်ပံ့ကြေး ထုတ်ပေးတတ်တယ် ။\n(၃) တရုတ်ပြည်က ပစ္စည်းတွေကတော့ ၊ နေရာတိုင်း သူတို့က ဖြန့်နေတာလေ ။ ဗမာပြည်လည်း သူတို့ ဈေးကွက်အောက်ဒဏ်ကို အနည်းနဲ့အများခံရမှာပဲ ။ ဒါပေမယ့် ရွက်ဝါ ထောက်ပြသလို.. ဗမာတွေက နိုင်ငံခြားပစ္စည်းမှ အကောင်းဆိုတာတော့ နည်း၂ လွန်နေသလိုပဲ... ဘာမဟုတ်တဲ့ ထိုင်း ၊ တရုတ်ပြည် ပစ္စည်းတွေကိုလည်း အကောင်းထင်နေတာတော့ မခံချင်စရာ ။\nကျမရဲ့ dream ကတော့ ၊ နိုင်ငံခြားပြန် ခေတ်ပညာတတ်လူငယ်တွေ ပေါင်းပြီး ၊ ပြည်သူလူထုတွက် အကျိုးရှိမယ့် စက်မှုနည်းပညာနဲ့ ပစ္စည်းတွေ ထုတ်လုပ်ချင်တယ် ။ တဖြည်းဖြည်း samsung လို ကုမ္ပဏီတခု ဗမာပြည်မှာ ဖြစ်လာစေချင်တယ် ။\nခုခေတ် ဗမာပြည်က တွေ့ ဖူးသမျှ ကုမ္ပဏီအများစုဟာ ၊ သူတို့ စားဝတ်နေရေးတွက် ၊ အမြတ်အစွန်းကိုပဲ ကြည့်ကြတယ် ။ သူတို့ကို အပြစ်ပြောတာ မဟုတ်ပါဘူး ။ ဒါပေမယ့်.. အဲလိုကုမ္ပဏီတွေ ရှိနေသမျှ ၊ ခုလိုပဲ နိုင်ငံခြားက ပစ္စည်းတွေနဲ့ပဲ ပြည်သူတွေ အားကိုးနေရမယ်လို့ ကျမ မြင်မိတယ် ။\nကိုပီတိ နဲ့ bluphoenix\nတို့ရဲ့ဆွေးနွေးချက်တွေနဲ့ပတ်သက်လို့ အငြင်းပွားရလောက်အောင် ကွဲပြားမှု ကျွန်တော်တို့ ၃ ယောက်လုံးမှာ မရှိကြဘူး လို့ထင်ပါတယ်။\nအခြေခံပြည်သူတွေအတွက် လိုအပ်တဲ့ အသိ/အတတ် ပညာတွေကို ပညာရေးစနစ်က ပေးလိုက်ဖို့လိုအပ်တယ်ဆိုပေမယ့်၊ အဆင့်မြင့်သိပ္ပံပညာ လေ့လာခြင်း နဲ့ အဆင့်မြင့်ပါရဂူတန်းတွေ ဖွင့်လှစ်သင်ကြားခြင်းကို ရပ်နားလိုက်ဖို့မဆိုလိုပါဘူး။\nပြောသွားတာတွေကလည်း လက်မခံနိုင်စရာမရှိပါဘူး။ ထောက်ပြသွားတဲ့အထဲမှာ ကျွန်တော်သတိမထားမိတာ လေးတွေလည်း အများကြီးပါနေပါတယ်။ ဒါပေမယ့် ကျွန်တော်ရဲ့ တင်ပြပုံ ညံ့ဖျင်းမှုကြောင့်ဖြစ်မယ်ထင်တယ်။ ကျွန်တော်အဓိကပြောချင်တဲ့ အချက်က ဖတ်တဲ့သူမရလိုက်ဘူး။\nကျွန်တော်က ပြည်ပက လာတဲ့ပစ္စည်းတွေကို အထင်ကြီးနေကြတဲ့ ပြည်သူကို အပြစ်ပြောချင်နေတာ မဟုတ်ပါဘူး။ မိမိပြည်တွင်းလိုအပ်ချက်ကို ပြည်တွင်းက ထုတ်မပေးနိုင်တဲ့ ကိစ္စကို အဓိကပြောချင်တာပါ။ စက်မှုလုပ်ငန်းတိုးတတ်ဖို့က အစိုးရရဲ့အထောက်အပံ့ အများကြီးလိုတယ်ဆိုတာ လက်ခံပါတယ်။ ပညာရှင်တွေဘက်က နည်းပညာထောက်ပံ့ပေးဖို့ကလည်း တော်တော်အရေးပါတယ်လို့ ယူဆပါတယ်။ လက်ရှိပညာရေးစနစ်က မိမိပြည်တွင်းက ဈေးကွက်လိုအပ်ချက်နဲ့ ပြည်သူကြားက ပြဿနာအပေါ်လေ့လာမှု အားနည်းနေတယ်လို့ ထင်ပါတယ်။ (သူတို့ဘက်ကလည်း အခက်အခဲတွေ အကန့်အသတ်တွေ ရှိနေနိုင်ပါတယ်။)


January 12, 2015 | Internet Journal\nကမ္ဘာတစ်ဝန်းရှိ အသက်အရွယ်ကြီးမြင့်သူများသည် Facebook ကို ပိုမိုအသုံးပြုလာပြီး လူငယ်များစွာက Instagram ကို အသုံးပြုမှု များပြားလာနေကြောင်း Pew သုတေသနစင်တာမှ ထုတ်ပြန်သွားခဲ့သည်။ အင်တာနက်အသုံးပြုသူ အသက် ၆၅ နှစ်အထက် လူကြီး ၅၆ ရာခိုင်နှုန်းသည် Facebook ကို အသုံးပြုနေကြပြီး ၎င်းအနက်မှ ၃၁ ရာခိုင်နှုန်းသည် အမေရိကန်နိုင်ငံရှိ လူကြီးများ၏ Facebook အသုံးပြုသည့် နှုန်းဖြစ်ကြောင်း အဆိုပါ စစ်တမ်းတွင် ဖော်ပြခဲ့သည်။ Selfie ဓာတ်ပုံရိုက်ကူခြင်းကို နှစ်သက်ကြသည့် အသက် ၁၈ နှစ်မှ ၂၉ နှစ်အရွယ်အထိ လူငယ်လူရွယ် ၅၃ ရာခိုင်နှုန်းခန့်သည် Instagram ကို အသုံးပြုကြကြောင်း စစ်တမ်းတွင် ဖော်ပြထားသည်။ ၎င်းသုတေသနစစ်တမ်းတွင် Instagram, Twitter, Pinterest နှင့် […]\nv6.67 မြေပုံကစလို့ ယခု နောက်ဆုံးထွက်ထားတဲ့ v6.83 မြေပုံအထိ Update တိုင်းမှာ မပါမဖြစ်ပါလေ့ရှိပြီး Major Change, Minor Change များ မကြာခဏ ပြောင်းပေးနေရသည့်တိုင် ခေတ် အဆက် ဆက် ပြောင်းလဲနေတဲ့ Meta များအရ လူကြိုက်များတဲ့ Carry Hero တစ်ကောင်အဖြစ် ရပ်တည်လျက်ရှိတဲ့ Terrorblade The Demon Marauder ဟာ Dota 1 တုန်းက Anti-Mage နဲ့ ညီအစ်ကို ဖြစ်ခဲ့ဖူးသော Soul Keeper လို့ လူသိများတဲ့ Hero တစ်ကောင် ဖြစ်ပါတယ်။ Dota 1 တုန်းက Sand King, Skeleton King နဲ့ Soul […]\nUbuntu OS တွင် Budgie Desktop Environment ကို ထည့်သွင်းခြင်း\nUbuntu OS အသုံးပြုသူတွေ အနေနဲ့ ပုံမှန် အသုံးပြုနေကျ Desktop ရဲ့ သွင်ပြင်ကို အသုံးမပြုချင်တော့ဘူး ဆိုရင် Budgie ကို ထည့်သွင်းအသုံးပြုနိုင်မှာ ဖြစ်ပါတယ်။ Budgie မှာပါဝင်တဲ့ထူးခြားတဲ့သွင်ပြင်နဲ့ သုံးစွဲသူ စိတ်တိုင်းကျစေမယ့် icon အမျိုးအစားတွေကို Gnome3ပေါ်မှာ အခြေခံကာ ပြုလုပ်ထားတာ ဖြစ်ပါတယ်။ အဆိုပါ Budgie ကို ထည့်သွင်း အသုံးပြုလိုတယ်ဆိုရင် အောက်ဖော်ပြပါအတိုင်း ပြုလုပ်နိုင်မှာ ဖြစ်ပါတယ်။ Budgie Desktop Environment ကိုထည့်သွင်း အသုံးပြုဖို့အတွက် ပထမဆုံး Ubuntu OS System ရဲ့ Package တွေကို Update တွေ၊ Upgrade တွေ ပြုလုပ်ထား သင့်ပါတယ်။ Package တွေကို […]\nColors Mobile Signing Ceremony\nColors Mobile Signing Ceremony ကိုတော့ ဇန်န၀ါရီလ ၄ ရက်နေ့က နီပေါနိုင်ငံ Tele Talk Pvt. Ltd.တွင် ကျင်းပပြုလုပ်ခဲ့ပါတယ်။ အဆိုပါ အခမ်းအနားမှာ Tele Talk Pvt. Ltd. မှ မန်နေဂျင်းဒါရိုက် တာ Mr. Pratik Jalan နှင့် UMT Distribution Group မှ မန်နေဂျင်း ဒါရိုက်တာ ဦးမျိုးမင်းသူတို့မှ Colors Mobile ၏ မြန်မာပြည် တစ်ဦးတည်း ကိုယ်စားလှယ်အဖြစ်ခန့်အပ်ကြောင်း နှစ်ဦးသဘောတူ လက်မှတ် ရေးထိုးခဲ့ကြပါတယ်။\nASUS H81-Gamer Motherboard\nIntel Socket 1150 ၏ H 81 Chipset ကို အသုံးပြုထားသည့် 4th Generation Gaming Motherboard ဖြစ်သည်။ Intel Core i7 အထိ စွမ်းဆောင်ရည်ကို အကောင်း ဆုံး မြှင့်တင်ပေးနိုင်မည်ဖြစ်သည်။ Memory အနေဖြင့် Stock ၄ ချောင်းပါရှိပြီး 16GB DDR3 1600/1333 အထိ ထောက်ပံ့ပေးမည် ဖြစ်သည်။ Graphic Support အနေ ဖြင့် resolution 1920 x 1200 အထိ ရုပ်ထွက်ကို အကောင်းဆုံးစွမ်းဆောင်ပေးမည် ဖြစ်သည်။ Data transfer အနေဖြင့် USB 3.0 ကို အသုံးပြု ပေးထားပြီး SATA6[…]\nလက်ရှိဖွင့်လှစ်နေသော သိပ္ပံ၊ ကျောင်း၊ သင်တန်းများ လက်တွေ့လုပ်ငန်းခွင်သို့ တိုက်ရိုက် ဝင်ရေ\nလက်ရှိ ဖွင့်လှစ်နေသော သိပ္ပံ၊ ကျောင်း၊ သင်တန်းများအား လက်တွေ့လုပ်ငန်းခွင်သို့ တိုက်ရိုက် ဝင်ရောက်နိုင်ရန် ကျွမ်းကျင်လုပ်သား ဈေးကွက်များနှင့် ချိတ်ဆက်၍ ညှိနှိုင်း လေ့ကျင့်ပေးရန် လိုအပ်ကြောင်း သိပ္ပံနှင့် နည်းပညာဝန်ကြီးဌာန၊ ပြည်ထောင်စုဝန်ကြီး ဒေါက်တာကိုကိုဦးက ပြောသည်။ နည်းပညာကျွမ်းကျင်မှုနှင့် အသက်မွေးဝမ်းကျောင်း ပညာကဏ္ဍ တိုးချဲ့မြှင့်တင် အကောင်အထည်ဖော်ရေး အထူးလုပ်ငန်းအဖွဲ့အစည်းအဝေးသို့ ပြည်ထောင်စုဝန်ကြီးက တက်ရောက် အမှာစကားပြောကြားရာတွင် ထည့်သွင်းပြောကြားခဲ့ခြင်းဖြစ်ကြောင်း သတင်းထုတ်ပြန်ချက်အရ သိရသည်။ အမျိုးသားပညာရေး နည်းဥပဒေကို ပြ ဋ္ဌာန်းနိုင်ရေး အတွက် ရေးဆွဲလျက်ရှိကြောင်း၊ အမျိုးသားပညာရေး နည်းဥပဒေတွင် ပါဝင်မည့် နည်းပညာနှင့် သက်မွေးဝမ်းကျောင်းဆိုင်ရာ ကိစ္စရပ်များကို မူဝါဒ၊ ဥပဒေ များနှင့် အညီ ထည့်သွင်းရေးဆွဲ လုပ်ဆောင်သွားရန် လိုအပ်မည်ဖြစ်ကြောင်းကိုလည်း ပြည်ထောင်စုဝန်ကြီးက ပြောကြားခဲ့သည်ဟု သိရသည်။ တိုင်းဒေသကြီး၊ ပြည်နယ်အသီးသီးတွင် […]\nဇန်နဝါရီလ အတွင်း မော်တော် ယာဉ် ဆိုင်ရာများ နယ်လှည့် ဆောင်ရွက်မည့် အစီအစဉ်\nဇန်နဝါရီလအတွင်း မော်တော်ယာဉ်ဆိုင်ရာများ နယ်လှည့်ဆောင်ရွက်မည့် အစီအစဉ်ကို ပြည်နယ်နှင့်တိုင်းဒေသကြီး ၁၃ ခုတွင် ဆောင်ရွက်သွားမည်ဖြစ်ကြောင်း သိရသည်။ ရထားပို့ဆောင်ရေးဝန်ကြီးဌာန၊ ကုန်းလမ်းပို့ဆောင်ရေးညွှန်ကြားမှုဦးစီးဌာနမှ ၂၀၁၅ ခုနှစ်၊ ဇန်န၀ါရီလအတွင်း နယ်လှည့်၍ မော်တော်ယာဉ်၊ မော်တော်ဆိုင်ကယ်နှင့် ယာဉ်မောင်းလိုင်စင် သက်တမ်းတိုးခြင်း လုပ်ငန်းများ ဆောင်ရွက်သွားမည်ဖြစ်၍ ကြိုတင်ပြင်ဆင်နိုင်ရန် အသိပေးကြေညာထားခြင်းဖြစ်သည်။ ဆောင်ရွက်မည့်နေရာများအဖြစ် နေပြည်တော်တွင် လယ်ဝေး၊ ကချင်ပြည်နယ်တွင် တနိုင်း၊ မိုးကောင်း၊ ကရင်ပြည်နယ်တွင် ဖာပွန်၊ စစ်ကိုင်းတိုင်းဒေသကြီးတွင် ချောင်းဦး၊ မြောင်၊ ကျွန်းလှ၊ မြို့သစ်တို့ဖြစ်ကြောင်း သိရသည်။ တနင်္သာရီတိုင်းဒေသကြီးတွင် တနင်္သာရီ၊ ပဲခူးတိုင်းဒေသကြီးတွင် ပေါင်းတည်၊ မိုးညို၊ မကွေးတိုင်းဒေသကြီးတွင် ရေနံချောင်း၊ နတ်မောက်၊ ရေစကြို၊ ပွင့်ဖြူ၊ အောင်လံ၊ မန္တလေးတိုင်းဒေသကြီးတွင် မိုးကုတ်၊ မွန်ပြည်နယ်တွင် မုဒုံ၊ ရခိုင်ပြည်နယ်တွင် ကျောက်တော်၊ မြောက်ဦး၊ […]\nMi Power Bank တစ်မျိုး နေပြည်တော်ဈေးကွက်အတွင်းသို့ ဝင်ရောက်လာသည်။ သိုလှောင်မှုပမာဏမှာ 10400mAh ဖြစ်သည်။ အရောင်ပိုင်းအတွက် စုံလင်စွာ ရွေးချယ်နိုင်ပြီး ကိုယ်ထည်ကို Aluminium-Alloy ဖြင့် တည်ဆောက်ပေးထားသည်။ အရည်အသွေးမြင့် Premium Li-On ဘက်ထရီကို အသုံးပြုထားသည့်အတွက် အားတည်ရှိမှု ကြာရှည်ခံသည်ဟု သိရသည်။ အပူထိန်းချုပ်မှုစနစ်အပြင် အခြားသော အဆင့်မြင့် လုပ်ဆောင်ချက်များ ပါဝင်သည့်အတွက် input/output အားသွင်းလွန်ကဲမှု၊ ရှော့ခ်ဖြစ်ပွားမှု၊ အားအလွန်အကျွံပြန်သွင်းမိခြင်းကြောင့် ဖြစ်ပေါ်လာမည့် ပြဿ နာများကိုလည်း ကာကွယ်ပေးနိုင်မည်ဟု သိရသည်။ အားသွင်းမှု/ အားလက်ကျန်အတွက် Battery Level ကို LED မီးသီးလေးလုံးဖြင့် ပြသပေးမည် ဖြစ်သည်။ Input DC5V- Output 5.1V 2.1A ဖြစ်ပြီး အားအပြည့်ပြန်သွင်းမည်ဆိုပါက ၅.၅ […]


Belmont Stakes Horse Racing in Elmont, N.Y.\nဒီတပတ် English Learning: American Idioms and Expressions ရွေးကောက်ပွဲ (Election) နဲ့ ပတ်သက်တဲ့ အီဒီယံအသုံးအနှုန်းများဖြစ်တဲ့ Shoo-in, Dark horse နဲ့ Favorite son တို့ကို တင်ပြထားပါတယ်။\nShoo (ပါးစပ်ကနေ အသံလုပ်ပြီးတော့ ရှူးတိုက် မောင်းသွင်းတာ)၊ in (အထဲမှာ) ဆိုတော့ စကားစုတခုလုံးရဲ့  တိုက်ရိုက်အဓိပ္ပါယ်ကတော့ အထဲကို ရှူးတိုက် မောင်းသွင်းလိုက်တာပေါ့။ ဒီနေရာမှာ Shoo-in ရဲ့  စာလုံးပေါင်း က ကြားမှာ hyphen (-) တုံးတို ခံထားတာ ဖြစ်ပါတယ်။ ဒီအသုံးဟာ မြန်မာမှာ ရှူးတိုက်ပေးတယ်ဆိုပြီး အသံလုပ်ပြီး ခြောက်သွင်းတာနဲ့ အဓိပ္ပါယ်တူတယ်လို့ ဆိုရမှာပါ။ ဒီအသုံးဟာ မြင်းပြိုင်ပွဲကနေ ဆင်းသက်လာတယ်တာဖြစ်ပါတယ်။ မြင်းပြိုင်ပွဲတခုမှာ နိုင်စေချင်တဲ့မြင်းကို ရှေ့ ကနေ ပန်းဝင်နိုင်ဖို့ ကျန်ပြိုင်မြင်းတွေစီးတဲ့ ဂျော်ကီ (Jockey) တွေက မြင်းတွေကို လျှော့ပြေးခိုင်းလေ့ရှိကြတာဖြစ်ပါတယ်။ ဆိုလိုတာကတော့ မြင်းတကောင် အနိုင်ရဖို့အတွက် တခြားပြိုင်မြင်းတွေစီးတဲ့ ဂျော်ကီတွေက ဝိုင်းပြီးဖန်ပေးကြတဲ့ သဘောဖြစ်ပါတယ်။ တနည်းဆိုရင် ဒီ Shoo-in က မြင်းပြိုင်ပွဲမှာအနိုင်ရဖို့ တခုခု အကြံအဖန် လုပ်ထားတာမျိုးကို ရည်ညွှန်းတာ ဖြစ်ပါတယ်။ ရှူးတိုက် မောင်းသွင်း ရင်ပိုမြန်မြန်ပြေးအောင်လုပ်ပေးရာကျသလို၊ အနိုင်ရဖို့ကိုလည်းများစေတာဖြစ်ပါတယ်။ အလားတူဘဲအီဒီယံသွယ်ဝိုက်အဓိပ္ပါယ်ကလည်း ယှဉ်ပြိုင်ပွဲတခုမှာ နိုင်ခြေများတဲ့ပုဂ္ဂိုလ်၊ အနိုင်ရဖို့ သေချာတဲ့ပုဂ္ဂိုလ်ကို ဆိုလိုတာ ဖြစ်ပါတယ်။ အထူးသဖြင့် ရာထူးခန့်အပ်မှုတွေမှာ အခန့်ခံရဖို့ သေချာတဲ့လူ၊ ရွေးကောက်ပွဲတွေမှာ ရွေးချယ်တင်မြှောက်ခြင်း ခံရဖို့ သေချာတဲ့လူ၊ မြန်မာမှာတော့ “မိုးကျရွှေကိုယ်“ လိုမျိုး အကြောင်းကြောင်းကြောင့် အပိုင်နိုင်မယ်၊ လွယ်လွယ်နဲ့နိုင်မယ်၊ သေချာပေါက် နိုင်မယ်လို့တွက်နိုင်တဲ့ပုဂ္ဂိုလ်မျိုးကို Shoo-in လို့ ရည်ညွှန်းသုံးတာ ဖြစ်ပါတယ်။ ဒီအသုံးနဲ့ပတ်သက်တဲ့ ဥပမာကို လေ့လာကြည့်ရအောင်ပါ။\nHe isashoo-in for re-election in his State.\nသူကတော့ သူ့ပြည်နယ်မှာ ပြန်ရွေးကောက် တင်မြှောက်ခံရဖို့ သေချာတဲ့ ပုဂ္ဂိုလ်ပဲ ဖြစ်တယ်။\n(၂) Dark horse\nDark (မှောင်တာ၊ မည်းတာ၊ နက်တာ)၊ horse (မြင်း) ဖြစ်ပြီး စကားစုတခုလုံးရဲ့  တိုက်ရိုက်အဓိပ္ပါယ်က အမည်းရောင်မြင်းဖြစ်ပါတယ်။ ဒီအသုံးကလည်း မြင်းပြိုင်ပွဲကနေ ဆင်းသက်လာတာပါ။ မြင်းပြိုင်ပွဲတွေမှာ အနိုင်ရမယ်လို့ တစ်ပေးခြင်း မခံရတဲ့မြင်းတွေကို Dark horse ရယ်လို့ ရည်ညွှန်းသုံးတာ ဖြစ်ပါတယ်။ တကယ်ဆို အဲဒီမြင်းရဲ့  အရောင်က မည်းချင်မှ မည်းမှာဖြစ်ပါတယ်။ ဒါပေမဲ့ အဲဒီမြင်းရဲ့  အရည်အသွေးနဲ့ ပတ်သက်လို့ မြင်းလောင်းသူတွေက သိပ်မသိကြတာဖြစ်ပြီး၊ အဲဒီမြင်း အပြေးမြန်တယ်ဆိုတဲ့ အကြောင်း သတင်းဟာ အမှောင်ကျနေတာကို ရည်ညွှန်းပြောတာ ဖြစ်ပါတယ်။ နေ့စဉ်ဘဝမှာလည်း ရွေးကောက်ပွဲတွေ၊ ပြိုင်ပွဲတွေမှာ ပုဂ္ဂိုလ်တဦးရဲ့  အရည်အသွေးကို လူတွေကသိပ်မသိကြတာ၊တနည်း လူမသိသူမသိ ပုဂ္ဂိုလ်မျိုးကို ဆိုလိုတာ ဖြစ်ပါတယ်။ ဥပမာ ၂၀၀၈ အမေရိကန်သမ္မတ ရွေးကောက်ပွဲအတွက် ဒီမိုကရက်တစ်ပါတီရဲ့  သမ္မတကိုယ်စားလှယ်လောင်းအဖြစ် ရွေးချယ်ခံခဲ့ရတဲ့ ဘာရက် အိုဘားမား (Barack Obama) ဟာ ထိုစဉ်က သူ့ပါတီရဲ့  ကိုယ်စားလှယ်လောင်းအဖြစ် ဝင်ရောက်ယှဉ်ပြိုင် ကြိုးပမ်းခဲ့တဲ့ သမ္မတကတော်ဟောင်းလည်းဖြစ်၊ အထက်လွှတ်တော်အမတ်ဟောင်းလည်းဖြစ်တဲ့ ဟေလာရီ ကလင်တန် (Hillary Clinton) နဲ့စာရင် နိုင်ငံက သိပ်မသိကြတဲ့ ပုဂ္ဂိုလ် ဖြစ်တဲ့အတွက်ကြောင့် သူကို Dark horse ရယ်လို့ ထိုစဉ်က သတင်းမီဒီယာတွေက ရည်ညွှန်းပြောဆိုသုံးခဲ့တာ ဖြစ်ပါတယ်။ ဒါကြောင့် Dark horse ရဲ့  အီဒီယံအဓိပ္ပါယ်က နိုင်ငံရေးလောကမှာတော့ အရည်အချင်းရှိပေမယ့် သိပ်မထင်ပေါ်တဲ့လူ၊ လူတွေသိပ်မသိကြတဲ့ မျက်နှာသစ်ဖြစ်တာကို ဆိုလိုပါတယ်။ တနည်း ဘယ်သူကမှ နိုင်မယ်လို့ မမျှော်လင့်ထားတဲ့ ပုဂ္ဂိုလ်မျိုးပေါ့။ ဒီအသုံးနဲ့ ပတ်သက်တဲ့ ဥပမာကို လေ့လာကြည့်ရအောင်ပါ။\nThe young lawyer is the dark horse to be the new Mayor of the city.\nဒီ လူငယ်ရှေ့ နေဟာ အဲဒီ မြို့ ရဲ့  မြို့ တော်ဝန်သစ်ဖြစ်ဖို့ အလားအလာအကောင်းဆုံးမျက်နှာသစ်တဦး ဖြစ်ပါတယ်။\n(၃) Favorite son\nFavorite (မျက်နှာသာ ပေးခံရတာ၊ အရေးပေးခံရတာ)၊ son (သား) ဆိုတော့ စကားစုတခုလုံးရဲ့  လုံးကောက်အဓိပ္ပါယ်က အရေးပေးခံရတဲ့ သား ဖြစ်ပါတယ်။ ဒီနေရာမှာ အမေရိကန်စားလုံးပေါင်းက Favorite ဖြစ်ပြီး၊ ဗြိတိသျှ စာလုံးပေါင်းကတော့ Favourite ဖြစ်တဲ့အကြောင်း ထောက်ပြလိုပါတယ်။ မြန်မာမှာတော့ မိသားစုတွေ ၊သားသမီးတွေကြား အမေ့အချစ်တော်၊ အဖေ့အသည်းစွဲ စသဖြင့်ရှိသလို၊ Favorite son ဆိုတဲ့ အီဒီယံအသုံးက အမေရိကန်သမ္မတ ရွေးကောက်ပွဲတွေမှာ ဇာတိသား၊ နယ်ခံ ၊ မြို့ခံဖြစ်လို့ အဲဒီဒေသက လူတွေရဲ့  ထောက်ခံမှုကို ရရှိထားသူကိုရည်ညွှန်းသုံးတာ ဖြစ်ပါတယ်။ ဓါတ်သိဖြစ်လို့၊ ကိုယ့်ဇာတိသားဖြစ်လို့၊ ကိုယ့်ရပ်ရွာကို ပြန်အကျိုးပြုမယ့်လူဖြစ်လို့ မဲဆန္ဒရှင်တွေအနေနှင့် အဲဒီလိုမျိုး ပုဂ္ဂိုလ်တွေ ကို ထောက်ခံကြပြီး၊မဲပေးကြတာ လည်းဖြစ်ပါတယ်။ ဒါကြောင့်မို့ ဒီလို ပုဂ္ဂိုလ်မျိုးကို Favorite son ဆိုပြီး လူကြိုက်များတဲ့လူရယ်လို့ ရည်ညွှန်းပြောတာ ဖြစ်ပါတယ်။ ဒီအသုံးနဲ့ ပတ်သက်တဲ့ဥပမာကို လေ့လာကြည့်ရအောင်ပါ။\nHawaii considers Barack Obama its favorite son. He was born there.\nHawaii ပြည်နယ်က ဘာရက် အိုဘားမားကို သူတို့ဇာတိသားဖြစ်လို့ထောက်ခံကြတယ်။ သူက အဲဒီမှာ မွေးတာလေ။\nဒီသတင်းပတ် တင်ပြပေးခဲ့တဲ့Election ကိုအခြေခံတဲ့အီဒီယံအသုံးအနှုန်းတွေ Shoo-in, Dark horse နဲ့ Favorite son တို့ ဖြစ်ကြပါတယ်။\nElection စကားလုံးဆိုင်ရာ အီဒီယံအသုံးအနှုန်းများ (၃)


Blogger.com မှပုံတင်ရင် co.ccမှာမမြင်ရလို့ — MYSTERY ZILLION\nBlogger.com မှပုံတင်ရင် co.ccမှာမမြင်ရလို့\nNovember 2009 edited November 2009 in Blog\nကျွန်တော်က blogsport နဲ့ အကောင့်ဖွင့်ပြီး ဘလော့ရေးပါတယ် ၊ co.cc ကို ချိန်းလိုက်ပြီး ဘလော့စပေါ့ကနေ ပုံတင်တဲ့ အခါ co.cc မှာ ပုံအဖြစ်မမြင်တွေ့ရဘူးဖြစ်နေပါတယ် ဘာကြောင့်လည်းဆိုတာ ကူညီပေးပါခင်ဗျ\nco.ccမှာ ပုံတွေပေါ်အောင်ဘယ်လိုလုပ်ရမယ် ဆိုတာ လမ်းညွှန်ပေးပါအုံးခင်ဗျ\nNovember 2009 edited November 2009 Registered Users, Moderators\nNaNge wrote: »\nblogspot နဲ့ရေးရင် blogspot.com မှာကော ပေါ်လားကြည့်ကြည့်ပါ။\nအကောင်းဆုံးကတော့ မိမိတင်ထားတဲ့ blogspot.com နဲ့ co.cc link လေးတွေ တင်ပေးနိုင်ရင် ၀ုိင်း၀န်းကြည့်ပေးလို့ရပါလိမ့်မယ်..\nနငယ်က မြန်မာနိုင်ငံကပဲထင်တယ်။ blogspot မှာတင်ထားတာကို co.cc မှာမမြင်ရဘူးဆိုတာကတော့ blogspot ကိုဘန်းထားလို့ပါ။ blogspot မှာပုံတင်ထားတဲ့အတွက် link ကလဲ blogspot လင့်အတိုင်းပဲသွားတာပါ။ co.cc လုပ်ထားပေမယ့်လဲ ပုံတင်ထားတဲ့ link ကချိန်းသွားမှာမဟုတ်ပါဘူး။ ဒီတော့ ပုံပေါ်ချင်တယ်ဆိုရင်တော့ တိုက်ရိုက်လင့်ခ်ပေးတဲ့ upload ဆိုဒ်တစ်ခုခုမှာတင်ပြီးမှ အဲဒီကလင့်နဲ့ပဲ တင်ပေါ့။ တိုက်ရိုက်လင့်ပေးတဲ့ upload ဆိုဒ်တော့ ကျွန်တော်လဲမသိဘူးဗျ။ သိတဲ့လူများလာရောက်ဝေမျှပါလိမ့်မယ်။ ကျွန်တော်ကတော့ pages.google.com ကိုသုံးပါတယ်။ pages.google.com ကလဲ အရင်ကလူတွေပဲသုံးလို့ရတော့တာပါ။ အခုအသစ်ထပ်လုပ်လို့မရတော့ပါဘူး။\nNovember 2009 edited November 2009 Registered Users\nညမီးအိမ် wrote: »\ngooglepage လဲမရတော့ပါ. googlesite ကိုရွှေ့သွားတဲ့အတွက် direct link အနေနဲ့ရတော့မည်မဟုတ်ပါ။ ဘလော့များအတွက် http://imageshack.us ကအဆင်ပြေပါတယ်။ ကျွန်တော်ဘလော့မှာပုံတင်ရင်အဲ့ဒါနဲ့ပဲတင်ပါတယ်. စမ်းကြည့်လိုက်ပါ . နောက်ပိုင်း multi upload တောင်ရနေပါပြီ\nစတားလေးက ကျွန်တော်ရေးထားတာကို သေချာမတွေ့ဘူးထင်တယ်။\nကျွန်တော်ကတော့ pages.google.com ကိုသုံးပါတယ်။ pages.google.com ကလဲ အရင်ကလူတွေပဲသုံးလို့ရတော့တာပါ။ အခုအသစ်ထပ်လုပ်လို့မရတော့ပါဘူး။\nအဲလိုရေးထားတယ်လေ။ user အဟောင်းတွေကတော့ သုံးလို့ရနေဆဲပါပဲ။ အသစ်သာထပ်လုပ်လို့မရတော့တာ။ ကျွန်တော်ရဲ့ pages.google.com လေးကတော့ အခုထိသုံးလို့ရဆဲပါပဲ။\nhttp://picasaweb.google.com မှာတင်ပါ picasa ကိုဒေါင်းထားလိုက်ရင် ကြိုက်တဲ့ပုံကို အဲဒီထဲကနေ တိုက်ရိုက် login လုပ်ပီးတင်လို့ရပါတယ် နဲနဲပါးပါးဖြတ်ကပ်ညှပ်လဲလုပ်လို့ရပါတယ်\nပုံတင်တဲ့ဆိုက်တွေတော့ရှိပါတယ် ကျတော်လဲမေ့နေတယ် ။ တိုက်ရိုက်တင်တာဆိုရင် blogger or blogspot ဘာပဲဖြစ်ဖြစ် တင်ရင် ကြည့်လို့ရရပါမယ် co.cc ကျော်ထားရင် youtube တောင်ကြည့်လို့ရပါတယ် လိုင်းကျနေလို့ ဓာတ်ပုံတွေမပေါ်တာလဲဖြစ်နိုင်ပါတယ် ။\nကိုယ့် ဘလော့ page ကိုတအားပြင်ထားရင်လဲ script တွေ run နေရလို့ကြာတတ်ပါတယ်။\nအပြင်အဆင်သိပ်များတဲ့ ဘလော့တွေဟာ ကိုယ့် home page ပွင့်လာဖို့ကို connection အပေါ်မူတည်ပီး စောင့်ရတာမျိုးရှိပါတယ်။ တစ်ချို့ဓာတ်ပုံတင်တဲ့ဆိုက်ဒ်တွေကိုဘန်းထားတတ်သလို တစ်ချို့script file တွေ run ရတာများ ရင် လဲကြာတတ်ပါတယ် အချိန်နဲနဲပေးပီးစောင့်ကြည့်ပါလို့အကြံပေးချင်ပါတယ် ၂ မိနစ်လောက်ပေါ့ အလွန်ဆုံးစောင့်ရ အဲလိုမှမဟုတ်ရင်တော့ တစ်ခြား error ရှိတာဖြစ်မယ်ထင်ပါတယ်


Interview ကိုဘယ်လိုအကောင်းဆုံးဖြေမလဲ? - JobExpress Myanmar\nCovid 19ကာလကြီး ပြီးဆုံးသွားရင် Companyအများစုက ထွက်သွားတဲ့ နေရာလွတ်တွေအတွက် အပြိုင်အဆိုင် အလုပ်တွေ ခေါ်တော့မှာပါ။ အလုပ်ရှာတဲ့ ဝန်ထမ်းတွေကလဲများနေမှာ ကြိမ်းသေပါပဲ။ အဲ့တော့ အပြိုင်အဆိုင်များမယ့် Covid 19အပြီးကာလမှာ Interview ကိုဘယ်လိုအကောင်းဆုံးဖြေမလဲ?\nInterview စပြီဆိုတာနဲ့ အများစုက ဘာမှမေးစရာမလိုအောင် အကုန်ဖြေလိုက်ကျတယ်။ Interviewerကလဲ “ဟုတ်ပြီ ပြန်ဆက်သွယ်မယ်” လို့ပြောပြီး ပြန်လွှတ်လိုက်ပါလေရော။ ဒါဟာ လုံး၀မဖြစ်သင့်ပါဘူး။ အဲ့တော့\nIntroဖြေတဲ့အခါမှာ ဘယ်တော့မှ “သုံးမိနစ်” ထက်မပိုပဲ လိုရင်းတိုရှင်းပြောစေချင်ပါတယ်။\nပထမဆုံး ကိုယ့်ရဲ့ Future employerနဲ့တွေ့တဲ့အခါ ကိုယ့်ဖက်စပြီး ပြုံးပြနှုတ်ဆက်ဖို့ လိုပါလိမ့်မယ်။ အပြုံးရဲ့ စွမ်းအား ဘယ်‌လောက်ကြီးတယ် ဆိုတာတော့ အများကြီးပြော စရာမလိုတော့ဘူး ထင်ပါတယ်။\nအဲ့လိုအပြန်အလှန်နှူတ်ဆက်ပြီးပြီဆိုရင်တော့ Interviewစပြီပေါ့။ တစ်ခါတစ်လေ Interviewer ဖက်ကစပြီး “မင်းရဲ့ အကြောင်းလေးပြောပြပါဦး”လို့ မေးတတ်တယ်။ ဒါမှမဟုတ် သူရဲ့ Company အကြောင်းနဲ့ ရှာနေတဲ့ Positionအကြောင်းကို ရှင်းပြတတ်ကျပါတယ်။ တကယ်လို့ ကိုယ့်ကို စမေးလာခဲ့မယ် ဆိုရင်‌ရော ဘယ်လိုဖြေမလဲ။ ဘယ်လိုဖြေမယ် မပြောခင် ကျွန်တော်အရင်က သုံးနှစ်လောက် Recruiter အတွေ့အကြုံပြောပြရမယ်ဆိုရင် တချို့က ဆိုးဆိုးဝါးဝါးတွေ ပြန်ဖြေကြပါတယ်။ နေရပ်မြို့၊ အထက်တန်းကျောင်း၊ တက္ကသိုလ်၊ လာဖြေတဲ့ အလုပ်နဲ့ မဆိုင်တာတွေ ကနေစပြီး ပြောကျတော့တာပါပဲ။ Interviewerက ဒါတွေ မကြားချင်ပါဘူး။ သူရှာနေတဲ့ Positionနဲ့ ကိုက်ညီတဲ့ Experiencesတွေ အကြောင်းကို အဓိက ကြားချင်တာပါ။ အဲ့တော့ ဘာတွေပြောသင့်လဲဆိုတော့ …\nဘယ်လို Industryမျိုးတွေမှာ လုပ်ဖူးခဲ့တယ်\nဒီအချက်တွေကို လိုရင်းတိုရှင်းနဲ့ ပြောစေချင်ပါတယ်။\nIntroမှာ Interviewerကို ကိုယ့်အပေါ် ပိုစိတ်၀င်စားသွား‌စေဖို့ Achievement တစ်ခုလောက်တော့ ပြောပြရပါလိမ့်မယ်။ အရင်လုပ်မှာ “Best Biller of the Month”, “Reduce 20% of Project Costs” ဆိုတာမျိုးပေါ့။ ဒါနဲ့အတူ ဘာလို့ ဒီ Companyနဲ့ Positionကို စိတ်၀င်စားကြောင်းပါ ပြောလိုက်ပါ။\nကိုယ်ရဲ့ အကြောင်းတွေကို အကြမ်းဖျင်းပြောပြပြီးပြီ ဆိုရင်တော့ Interviewer ဖက်မှာ မေးစရာလေးတွေရှိနေပါပြီ။ အဲ့တော့ သူရှေ့မှာကိုယ်ပြောခဲ့တဲ့Experiencesတွေ၊Achievements တွေနဲ့ ပတ်သက်ပြီး အသေးစိတ်ပြန်ပြီးမေးနိုင်ပါတယ်။ ဒါကတော့ အလွယ်တကူပြန်ဖြေလို့ရပါတယ်။ အဲ့လိုမဟုတ်ပဲ “ငါတို့အလုပ်မှာကတော့ ဒီလိုမျိုး လုပ်ရမှာတွေရှိတယ် လုပ်နိုင်လား”လို့မေးရင် သေချာပြန်ဖြေဖို့ လိုပါလိမ့်မယ်။ ဒီနေရာမှာ သတိထားရမှာက Back & Forth Conversation ဖြစ်ဖို့လိုပါတယ်။ Interviewerကို 65% ပြောစေပြီး ကိုယ်က 35% ပြောဖို့ကို Recommend လုပ်ချင်ပါတယ်။ If you talk much, you lose.\nInterviewerက အလုပ်တစ်ခုကို လုပ်နိုင်လားလို့ မေးတဲ့အခါမှာ “လုပ်နိုင်ပါတယ်” လို့ပြောတာမျိုးမဟုတ်ဘဲ Similar experienceတစ်ခုနဲ့ စသင့်ပါတယ်။ ကိုယ်ရဲ့ အဲ့ဒီ Similar Experienceမှာ အခက်ခဲ (Issues)လေးတွေရှိခဲ့ရင် ဘယ်လိုဖြေရှင်းခဲ့တယ် ဆိုတာကိုပါ တစ်ခါတည်း ထည့်ပြောပါ။ ပြီးရင်တော့ ဒီအလုပ်မှာရော Issues ရှိလာနိုင်လား၊ ရှိနိုင်ရင်လည်း ဘယ်လိုဖြေရှင်းနေလဲ ဆိုတာကိုပါ ထည့်ဆွေး‌နွေးသင့်ပါတယ်။ ဒီသဘောက သူမှာရှိတဲ့ Issuesတွေတွက် ကိုယ်က တတ်နိုင်တဲ့ဖက်ကနေ ဝင်ပြီး ဆွေးနွေးပေးရာရောက်ပါတယ်။ အကယ်လို့ သင့်ရဲ့ အမြင်အယူအဆက ကောင်းခဲ့ရင် Interviewerအနေနဲ့ Impress ဖြစ်မှာ အသေအချာပါပဲ။ ဒီ Q&A section မှာတော့ 30min~40min လောက် discuss လုပ်စေချင် ပါတယ်။\nInterviewer သိချင်တာတွေလဲ ကုန်ပြီဆိုရင်တော့ အဆုံးသတ်အနေနဲ့ “ဘာမေးစရာ ရှိဦးမလဲ” လို့ သင့်ကိုမေးကောင်း မေးနိုင်ပါတယ်။ အခုက First Interview သာဖြစ်ခဲ့မယ်ဆိုရင် ဒါတွေကို လုံးဝမမေးစေချင်ပါဘူး။\nArrive Late or Early\nQ&A မှာ မရှင်းတာတွေကို ပြန်မေးလို့ ရသလို ကိုယ့်ကို Interview တဲ့ Position, Department နဲ့ပတ်သက်ပြီးလဲ မေးလို့ရပါတယ်။ ဘယ်တော့၊ ဘယ်လို ပုံစံနဲ့များ Interview Feedback ကြားနိုင်မလဲလို့မေးခဲ့ပါ။ နောက်ပိုင်းမှာ ဒါနဲ့ ပတ်သက်ပြီးကျွန်တော် ဆက်ရေးပေးပါမယ်။\nဒါဆိုရင်တော့ လက်ဆွဲနှုတ်ဆက် Interview အပြီးသတ်ပြီပေါ့။ ဒါပေမယ့်လဲ မလုံလောက်သေးပါဘူး။ အရေးအကြီးဆုံး တစ်ခုကျန်ပါသေးတယ်။ Q&A Sectionမှာ Interviewerကဘယ်လိုအရည်အချင်းရှိတဲ့သူကို လိုချင်တယ်လို့ပြောခဲ့တဲ့ အချက်တွေထဲက သင်အကျွမ်းကျင်ဆုံး အချက် (၃)ချက်လောက်ကို ပြန်ပြီး Summary လုပ်စေချင်ပါတယ်။\nဥပမာ – အကိုခုနကပြောသွားတဲ့ထဲက “Data Analysis, SEO, Strategic ပိုင်နိုင်တဲ့ သူမျိုးရှာနေတာဆိုရင်၊ ကျွန်တော် အဲ့ဒီအပိုင်းတွေနဲ့ ပတ်သတ်ပြီး လုံး၀ ကျွမ်းကျင်ပါတယ်။ ဒါကြောင့် ဒီအလုပ်နဲ့ပါတ်သတ်ပြီး လုံး၀ ယုံကြည်မှု ရှိပါတယ်”လို့ အဆုံးသတ်ပြီးရင်တော့ လက်တွဲနှုတ်ဆက်လို့ ရပါပြီဗျာ။\nContent By Ko Min Thet Lwin


သင့်ရဲ့စာသင်ခန်းအတွင်းကွန်ဂိုကျောင်းသားများသှနျသငျဖို့ကိုဘယ်လို | USAHello\nလူငယ်တွေကရည်ရွယ်ထားတဲ့ကုလသမဂ္ဂဒုက္ခသည်များဆိုင်ရာမဟာမင်းကြီးရုံး UNHCR ဦးဆောင်သည့်အစီအစဉ်ကိုအောက်မှာပါဝင်ဆောင်ရွက်ပြဇာတ်ရုံထဲမှာတစ်စိတ်တစ်ပိုင်းယူ, အစိတ်အပိုင်းအတွက်, သားသမီးများ၏လိင်ပိုင်းဆိုင်ရာအကြမ်းဖက်မှုနှင့်ခေါင်းပုံဖြတ်မှုကိုကာကွယ်တားဆီးရန်မှာ. ကုလသမဂ္ဂဒုက္ခသည်များဆိုင်ရာမဟာမင်းကြီးရုံး UNHCR / B.Sokol နေဖြင့်ဓာတ်ပုံ\nပြင်သစ်, ဆွာဟီလီ, Kikongo, Tshiluba, Kinyarwanda အဘိဓါန်, တချို့အင်္ဂလိပ်.\nမူလတန်းကျောင်းဖြစ်ပါသည် (သီအိုရီ) အတင်းအကျပ်ပြုသော, နှင့်အများပြည်သူပညာရေးကိုအစိုးရကကစီမံခန့်ခွဲကျောင်းများနှင့်ယုံကြည်ခြင်းတရားကိုအခြေပြုအဖွဲ့အစည်းများပါဝင်သောတစ်စပ်စနစ်တစ်ခုဖြစ်ပါသည်. ကလေးများမူလတန်းပညာရေးအသက်အရွယ်ကိုစတင် 6-7, နှင့်ပုံမှန်အားတနင်္လာနေ့ကနေစနေနေ့မှနံနက်ယံ၌လေ့လာ. ယေဘုယျအားဖြင့်, တဦးတည်းဆရာအပေါငျးတို့သဘာသာရပ်ကိစ္စရပ်များသွန်သင်မည်, နှင့်စာသင်ခန်းရောထွေးအသက်အရွယ်မရွေးကျောင်းသားများကိုပါဝင်သည်. သူတို့ရဲ့ပညာရေးကိုရှေ့ဆက်ဖို့, ကျောင်းသားများကိုတန်း၏အဆုံးမှာအမျိုးသားရေးစာမေးပွဲတွင်ယူရမယ် 6. အလယ်တန်းကျောင်းအဆင့်ပါဝင်ပါသည် 7-12. အဆိုပါပညာသင်နှစ်ဖြစ်ပါသည် 30 ရက်သတ္တပတ်အရှည်နှစ်ယောက်ပညာသင်ကာလသို့လည်းကျိုး.\n၏အဖြစ် 2003, DRC ကကျောင်းကထဲကသားသမီးများ၏ကမ္ဘာ့အကြီးဆုံးရာခိုင်နှုန်း၏တဦးတည်းရှိခဲ့. မိန်းကလေးများဟာ DRC အတွက်အနိမ့်မှုနှုန်းမှာကျောင်းများသို့တက်ရောက်ရန်, ဒါကြောင့်အဘယ်သူမျှမမူလတန်းသို့မဟုတ်အထက်တန်းကျောင်းပညာရေးနှင့်အနိမ့်စာတတ်မြောက်ရေးနှင့်အတူဒုက္ခသည်အများစုအဆင့်ဆင့်အမျိုးသမီးများမှာ. ပညာရေးကိုလက်လှမ်းမီရှိလာရုံတချို့ကအတားအဆီးမလုံလောက်သောရန်ပုံငွေပါဝင်သည်, ကျောင်းလခ, အသိုင်းအဝိုင်းအကြမ်းဖက်မှုများ, ကလေးစစ်သားစုဆောင်းမှု, မကြာသေးမီကပဋိပက္ခကာလအတွင်းကျောင်းကအဆောက်အဦးများနှင့်အဗဒ္ဒုန်.\nယူဂန်ဒါနိုင်ငံကဒုက္ခသည်စခန်းမှာကျောင်းတက်ရောက်ခဲ့ကွန်ဂိုကလေးများအင်္ဂလိပ်စာပိုမိုထိတွေ့မှုရှိခဲ့ကြပါလိမ့်မယ်. ဘူရွန်ဒီနှင့်တန်ဇန်းနီးယားမှာရှိတဲ့ဒုက္ခသည်စခန်းများတွင်ငယ်ရွယ်ပြီးဆယ်ကျော်သက်မိန်းကလေးလိင်ခေါင်းပုံဖြတ်ဘုံဖြစ်ပါသည်. မိန်းကလေးများအခြေခံကုန်စည်လဲလှယ်အတွက်လိင်အလုပ်သို့အတင်းအဓမ္မနေကြတယ်, နှင့်အဆင့်သို့မဟုတ်ငွေလဲလှယ်အတွက်မိန်းကလေးများအနေဖြင့်လိင်တောင်းဆိုဆရာ, ဆရာမများ၏မကြာခဏအစီရင်ခံလည်းမရှိ. တန်ဇန်းနီးယားမှာရှိတဲ့ Nyaragusu စခန်းထဲမှာ, လူ့လျော်ကြေးငွေ, မိသားစုများအကြွေးတွေများအတွက်ငွေပေးချေတဲ့ပုံစံအဖြစ်အမျိုးသမီးများနှင့်မိန်းကလေးငယ်များပေးသောအတွက်, ဘုံဖြစ်ပါသည်.\n59% ကွန်ဂိုဒုက္ခသည်အဘယ်သူမျှမပါးစပ်အင်္ဂလိပ်ကျွမ်းကျင်မှုရှိသည်နှင့်တစ်ခု ပို. ရာခိုင်နှုန်းကိုဖတ်ရှုဖို့မနိုင်စွမ်းရှိပါတယ် (65%) သို့မဟုတ်ရေးရန် (66%) အင်္ဂလိပ်ဘာသာဖြင့်. ပိုများသော US မှာလက်ရှိကွန်ဂိုဒုက္ခသည်လူဦးရေရဲ့ထက်ဝက်ထက်အမျိုးသမီးဖြစ်ပါသည်, နှင့် 20% ကြင်ဖော်မဲ့မိခင်များဖြစ်ကြသည်. နီးပါး 40% အရှေ့ DRC အမျိုးသမီးများလိင်ပိုင်းဆိုင်ရာအကြမ်းဖက်မှုကိုတွေ့ကြုံခံစားခဲ့ကြ. ရုပ်ပိုင်းဆိုင်ရာကျန်းမာရေး, စိတ်ကျန်းမာရေးနှင့် DRC အတွက်လိင်ပိုင်းဆိုင်ရာအကြမ်းဖက်မှုလူမှုရေးသက်ရောက်မှုနားလည်ရနိုင်မှာမဟုတ်ဘူး.\nကွန်ဂိုသူတို့ရဲ့အသွင်အပြင်၌ကြီးသောမာနထောင်လွှားယူ. မည်သို့ပင်ဘဏ္ဍာရေးအခြေအနေ, စင်ကြယ်သောဝတ်ဆင်ရန်ဘုံက, လက်ဖြစ်အဝတ်. အလုပ်လုပ်မယ့်အခါ, ပြည်သူ့တက်ဝတ်စားဆင်ယင်. ကွန်ဂိုလည်းအလွန်ဖော်ရွေများမှာ. လူတွေကိုတွေ့ဆုံသောအခါအဖြစ်ကောင်းစွာထွက်ခွာသောအခါ, ကိုယ်လက်လှုပ်ဖို့ဓလေ့ထုံးတမ်းဖြစ်ပါသည်. တစ်ဦးစုံစမ်းရေးကော်မရှင်လေးစားမှုလိုအပ်တဲ့အဆင့်ကိုညွှန်ပြရန်တဦးတည်း၏ကျန်းမာရေးနှင့်မိသားစုအကြောင်းကိုလုပ်ရမည်ဖြစ်သည်. တစ်နေ့တာ၏အချိန်ပေါ်မူတည်ပြီးလူတွေနှုတ်ဆက်ဖို့နည်းလမ်းများစွာရှိပါတယ်, ဆက်ဆံရေး၏သဘောသဘာဝ, ဒါထွက်. သက်ကြီးရွယ်အိုရုပ်ပိုင်းဆိုင်ရာအမူအရာကတဆင့်ရိုသေလေးစားမှုကိုပြသထားပါသည်, သူတို့နှင့်အတူသဘောတူညီချက်ရိုးသားထက်ပိုမိုအရေးကြီးသောစဉ်းစားသည်.\nကွန်ဂိုမကြာခဏကိုယ်ထိလက်ရောက်သူတို့သားသမီးဆုံးမ, သောအမေရိကန်အတွက်ဥပဒေရေးရာနှင့်ယဉ်ကျေးမှုပြဿနာကိုတင်ဆက်. အစဉ်အလာ, ကလေးထိန်းအမေရိကန်များ '' မိဘအုပ်ထိန်းအလေ့အကျင့်တွေနဲ့မကိုက်ညီကြောင်းသောအသိုင်းအဝိုင်းတာဝန်ဖြစ်ပါသည်. မိဘများကွာအခါကွန်ဂိုကလေးများမကြာခဏအငယ်သူတို့အတှကျဂရုမစိုက်. ဒါဟာအမေရိကန်အတွက်ယဉ်ကျေးမှုနှင့်ဥပဒေရေးရာပြဿနာကိုလည်းတင်ဆက်.\nကွန်ဂိုတွေထဲမှာ, နျူကလီးယားမိသားစုအဘိုးအဘွားပါဝငျသောအများကြီးပိုကြီးတဲ့တိုးချဲ့မိသားစု၏အစိတ်အပိုင်းတစ်ခုမျှသာဖြစ်ပါသည်, လေးများ, အဒေါ်, ဝမ်းကွဲ, တူ, တူမ, အသွေးအားဖြင့် related မဟုတ်ပင်သူတို့အား. အဆိုပါ DRC အတွက်တိုင်းရင်းသားအုပ်စုများထဲကအတော်များများ matrilineal များမှာ. မိခင်ရဲ့ဘက်မှာအသက်အကြီးဆုံးဦးလေးအရေးကြီးဆုံးအထီးထည့်သွင်းစဉ်းစားခြင်းနှင့်တစ်ခါတစ်ရံတွင်ဖခင်မထက်ကလေးတစ်ဦးရဲ့ဘဝအပေါ်ပိုပြီးသြဇာလွှမ်းမိုးမှုရှိပါတယ်နေသည်. မိခင်ရဲ့ဘက်မှာဝမ်းကွဲမောင်နှမစဉ်းစားနေကြတယ်. ကွန်ဂိုမကြာခဏဝေးသောမိသားစုဝင်မခေါ်စေခြင်းငှါ (အသွေးအားဖြင့် related မဟုတ်သို့မဟုတ်ပင်တစ်စုံတစ်ဦးက) သူတို့၏သား, သမီး, အစ်ကို, သို့မဟုတ်အစ်မ. ဤသည်ပင်လယ်ရပ်ခြားအပြောင်းအလဲနဲ့အဘို့နှင့်အမေရိကန်ပြည်ထောင်စု၌ဥပဒေရေးရာဆက်ဆံရေးထူထောင်ဘို့နှစ်ခုလုံးရှုပ်ထွေးမှုများဖန်တီးထားပါတယ်.\nကျားမအခန်းကဏ္ဍအစုစုကွဲပြား. အမျိုးသားများအတွက်ယေဘုယျအားဖြင့်အိမ်ထောင်စု၏အဓိကဝင်ငွေ်ငွေရရှိသူတွေနဲ့ကာကွယ်အဖြစ်မှတ်နေကြတယ်, နှင့်အမျိုးသမီးအများအား၎င်းတို့၏မိသားစုများအတွက်လူကိုဖန်ဆင်းဆုံးဖြတ်ချက်များကိုနာခံဖို့မျှော်လင့်ထားကြသည်. ယောက်ျားလေးများနှင့်မိန်းကလေးများနှစ်ဦးစလုံးလူငယ်တစ်ဦးသည်အသက်မှာအိမ်မှာထွက်ကူညီပေးနေစတင်. ယေဘုယျအားဖြင့်, အမြိုးသမီးမြားပြည်တွင်းအိမ်မှုဝေယျာတာဝန်ခံများမှာ. အချို့သောကျေးလက်ဒေသများတွင်, သူတို့တစ်တွေငယ်ရွယ်စဉ်မှာလက်ထပ်သည်အထိမိန်းကလေးငယ်များအိမ်မှာနေဖို့ရမယ်. သို့သော်, မြို့ပြအမျိုးသမီးတွေပိုပြီးလွတ်လပ်တဲ့ဖြစ်နှင့်မိသားစုကိစ္စရပ်များတွင်ပိုမိုဟုပြောဆိုကြလေ့ရှိပါတယ်.\nသငျသညျမှတ်ချက်များသို့မဟုတ်နောက်ထပ်သတင်းအချက်အလက်များကိုသို့မဟုတ်စိတ်ကူးများရှိပါကကွန်ဂိုကျောင်းသားများကိုဆုံးမဩဝါဒ ပေး. အပေါ်ဝေမျှဖို့, အီးမေးလ်ပို့ပါ: info@usahello.org.\nသင်ဤဒေါင်းလုဒ်လုပ်ပြီး print ထုတ်နိုင်ပါတယ် ကွန်ဂိုသင်ယူသူပရိုဖိုင်းကို PDF အဖြစ်နှင့်သင့်စာသင်ခန်းထဲမှာတစ်ဦးအရင်းအမြစ်အဖြစ်စောင့်ရှောက်.


နှစ်ပွဲဆက် နိုင်ပွဲ ရယူပြီး အမှတ်ပေး ဇယား ထိပ်ပိုင်း မှာ ဆက်လက် ဦးဆောင် နိုင်ခဲ့တဲ့ အာဆင်နယ် အသင်း ( Match Review ) - SPORTS MYANMAR\nနှစ်ပွဲဆက် နိုင်ပွဲ ရယူပြီး အမှတ်ပေး ဇယား ထိပ်ပိုင်း မှာ ဆက်လက် ဦးဆောင် နိုင်ခဲ့တဲ့ အာဆင်နယ် အသင်း ( Match Review )\nBy Edi Tor August 17, 2019\nဒီနေ့ပွဲမှာ အိမ်ရှင် အာဆင်နယ် အသင်းဟာ နယူးကာဆယ် အသင်း နဲ့ ပွဲက လူစာရင်းကို သုံးနေရာ အပြောင်းအလဲ ပြုလုပ်ပြီး ပွဲထွက်လာခဲ့ပါတယ်။ ချန်ဘာ နေရာမှာ ဒေးဗစ်လူးဝဇ် ၊ ဒဏ်ရာ ပြဿ နာ ရှိနေတဲ့ ရှာကာ နေရာမှာ ဆီဘယ်လော့ ၊ မီခီတာရန်း နေရာမှာ လာကာဇက် တို့ကို ပြောင်းလဲ အသုံးပြု လာခဲ့ပါတယ်။ အသင်းခေါင်းဆောင် အဖြစ်တော့ မွန်ရီရဲလ် က တာဝန်ယူ ပွဲထွက် ကစားခဲ့ပါတယ်။\nဧည့်သည် ဘန်လေ အသင်းကတော့ ၄-၄-၂ ကစားကွက်ကို ခင်းကျင်း လာခဲ့ပြီး ဂိုးသမား နေရာမှာ နစ်ပုတ် ၊ နောက်တန်းမှာ လိုတန် ၊ တာကောစကီး ၊ ဘန်မီး ၊ အဲရစ်ပီတာ ၊ အလယ်တန်းမှာတော့ ဂွတ်မတ်ဆန် ၊ ဂျက်ကော့ ၊ ဝက်စ်ဝုဒ် ၊ မက်နေးလ် တို့နဲ့ ပွဲထွက် လာခဲ့ပါတယ် ။ အက်ရ်ှလေ ဘန်းစ် နဲ့ ခရစ်ဝုဒ် တို့ကတော့ ဘန်လေ အသင်း တိုက်စစ်ကို ဦးဆောင် လာခဲ့ပါတယ် ။\nပွဲချိန် ၁၁ မိနစ်မှာ ဆိုကရက်တစ် ခေါင်းတိုက် ချပေးတာကို လာကာဇက် ထပ်မံ ခေါင်းတိုက်ခဲ့ပေမယ့် ဘန်လေ ဂိုးသမား နစ်ပုတ် ကာကွယ် နိုင်ခဲ့တာကြောင့် ထောင့်ကန်ဘော ဖြစ်သွားခဲ့ရပါတယ် ။ Goal !!!! အဆိုပါ ထောင့်ကန်ဘောကနေ ဆီဘယ်လော့ ရဲ့ ဖြတ်တင် ပေးပို့မှုကို လာကာဇက် တစ်ချက် ထိန်းပြီး ဘန်လေ အသင်း နောက်ခံလူ သုံးလေးယောက် ပိတ်ထားတဲ့ကြားက ရအောင် ကန်သွင်းယူသွားခဲ့တာပါ။\nနယူးကာဆယ် အသင်း နဲ့ ပွဲကို ဒဏ်ရာ ပြဿ နာကြောင့် လွဲချော်ခဲ့တဲ့ လာကာဇက် အတွက်တော့ သူ့ရဲ့ ဒီရာသီ ပရီးမီးယားလိဂ် အဖွင့်ဂိုးကို ခက်ခက်ခဲခဲ လှလှပပ သွင်းယူ သွားခဲ့တာလည်း ဖြစ်ပါတယ် ။ လာကာဇက် ဟာ ပရီးမီးယားလိဂ် အိမ်ကွင်း ၃၆ ပွဲမှာ ၂၁ ဂိုးသွင်းယူပြီး ဂိုးဖန်တီးမှု ၇ ကြိမ် ပြု လုပ် ထားနိုင်ပါတယ် ။\nArsenal’s French striker Alexandre Lacazette (C) celebrates after scoring the opening goal of the English Premier League football match between Arsenal and Burnley at the Emirates Stadium in London on August 17, 2019. (Photo by Daniel LEAL-OLIVAS / AFP) / RESTRICTED TO EDITORIAL USE. No use with unauthorized audio, video, data, fixture lists, club/league logos or ‘live’ services. Online in-match use limited to 120 images. An additional 40 images may be used in extra time. No video emulation. Social media in-match use limited to 120 images. An additional 40 images may be used in extra time. No use in betting publications, games or single club/league/player publications. /\nဘန်လေ အသင်း ရဲ့ ဖြတ်တင်ဘောတွေ ၊ တည်ကန်ဘော တွေဟာ အာဆင်နယ် အသင်း နောက်တန်း ကစားသမားတွေနဲ့ ဂိုးသမား လီနို ကို အတော်လေး အခက်တွေ့စေခဲ့ပြီး ဂိုးမပေးရအောင် အသည်းအသန် ဖျက်ထုတ် နေခဲ့ရပါတယ် ။\nဒီနေ့ပွဲမှာ အာဆင်နယ် အသင်းရဲ့ ကစားသမားသစ် ဆီဘယ်လော့ ဟာ အထူး ခြေစွမ်းပြ ကစား နိုင်ခဲ့ပြီး သူ့ရဲ့ တည်ကန်ဘောတွေ ၊ အတိုးအလှုပ် ၊ လုပ်အားနှုန်း တွေဟာ ပရိသတ်တွေကို ဖျော်ဖြေမှု ပေးနိုင်ခဲ့ပြီး ဘန်လေ အသင်း နောက်တန်း ကစားသမားတွေကို အလုပ်ရှုပ်စေခဲ့ပါတယ် ။\nပွဲချိန် မိနစ် ၄၀ မှာ တန်ပြန် တိုက်စစ်ကနေ တစ်ဆင့် ဆီဘယ်လော့ ရဲ့ ပေးပို့မှုကို ဂွမ်ဒူဇီ အပိုင် ကန်သွင်းခဲ့ပေမယ့် နစ်ပုတ် ကာကွယ် သွားခဲ့ပါတယ် ။ Goal !!! ပွဲချိန် ၄၃ မိနစ်မှာတော့ ဘန်လေ အသင်း ချေပဂိုး ပြန်လည် ရရှိ သွားခဲ့ပြီး အာဆင်နယ် အသင်း ကစားသမားတွေရဲ့ လူကပ် ကစားပုံ အားနည်းမှုကို အက်ရ်ှလေဘန်းစ် က အခွင့်ကောင်းယူပြီး သွင်းယူသွားခဲ့တာပါ ။\nပထမပိုင်းပြီးခါနီးမှာ မွန်ရီရဲလ် ရဲ့ ဖြတ်တင်ပေးပို့မှု ကနေ နယ်လ်ဆင် ဂိုးသွင်းယူ နိုင်ခဲ့ပေမယ့် VAR ပြန်ကြည့်ပြီး ဆုံးဖြတ် ရာမှာ မွန်ရီရဲလ် လူကျွံနေတာကို တွေ့ရှိ ရတာကြောင့် ဒိုင်လူကြီး မိုက်ဒင်း က ဂိုးအဖြစ် သတ်မှတ်ပေးခဲ့ခြင်း မရှိပါဘူး ။\nArsenal’s Brazilian defender David Luiz (2nd R) congratulates Arsenal’s French striker Alexandre Lacazette on scoring the opening goal of the English Premier League football match between Arsenal and Burnley at the Emirates Stadium in London on August 17, 2019. (Photo by Daniel LEAL-OLIVAS / AFP) / RESTRICTED TO EDITORIAL USE. No use with unauthorized audio, video, data, fixture lists, club/league logos or ‘live’ services. Online in-match use limited to 120 images. An additional 40 images may be used in extra time. No video emulation. Social media in-match use limited to 120 images. An additional 40 images may be used in extra time. No use in betting publications, games or single club/league/player publications. /\nဒုတိယပိုင်းမှာတော့ အူနိုင်း အမ်မရီ ဟာ အာဆင်နယ် အသင်း ပရိသတ်တွေ ကြည့်ချင်နေကြတဲ့ နီကိုလပ်စ်ပီပီ ကို နယ်လ်ဆင် နေရာမှာ လူစားလဲ ထည့်သွင်း ခဲ့ပါတယ် ။ ပရိသတ်တွေ မြင်ချင်နေကြတဲ့ အူဘာမီယန်း ၊ လာကာဇက် ၊ နီကိုလပ်စ် ပီပီ တိုက်စစ်အတွဲကို ပထမဆုံးအကြိမ် အသုံးပြု လိုက်တာလည်း ဖြစ်ပါတယ် ။\nGOAL !!! ပွဲချိန် ၆၄ မိနစ်မှာ အာဆင်နယ် အသင်း ဦးဆောင်ဂိုး ပြန်လည် ရရှိ သွားခဲ့ပြီး ဆီဘယ်လော့ ရဲ့ ပေးပို့မှုကနေ အူဘာမီယန်း က ဘန်လေ ကစားသမား တစ်ဦးကို လှည့်ထွက်ကာ ဂိုးသမားရဲ့ ညာဘက် အောက်ခြေထောင့်ထဲကို လှပ သေသပ်စွာ ကန်သွင်းယူ သွားခဲ့တာလည်း ဖြစ်ပါတယ် ။\nအူဘာမီယန်း အတွက်တော့ ဘန်လေ အသင်း နဲ့ ကစားခဲ့တဲ့ လေးပွဲဆက်တိုက် ဂိုးသွင်းယူ နိုင်ခဲ့တာလည်း ဖြစ်ပါတယ် ။ ဆီဘယ်လော့ ကတော့ ပရီးမီးယားလိဂ် မှာ ပထမဆုံး ပွဲထွက် ကစားရတဲ့ ပွဲမှာတင် ဂိုးဖန်တီးမှုနှစ်ကြိမ် ပြု လုပ်နိုင်ခဲ့တဲ့ တတိယမြောက် အာဆင်နယ် ကစားသမား ဖြစ်လာခဲ့ပါတယ် ။ ( ရေးပါလာ ၊ မီခီတာရန်း )\nပွဲပြီးခါနီးမှာ တော်ရီးယား ရဲ့ အပိုင် ကန်သွင်းချက်ကို ဘန်လေ ဂိုးသမား နစ်ပုတ် ကာကွယ်လိုက်နိုင်တာကြောင့် အာဆင်နယ် အသင်း တတိယမြောက် ဦးဆောင်ဂိုး နဲ့ လွဲချော် သွားခဲ့ပါတယ် ။ ပွဲအပြီးမှာတော့ အာဆင်နယ် အသင်းဟာ ဘန်လေ အသင်းကို နှစ်ဂိုး တစ်ဂိုး နဲ့ အနိုင်ရသွားခဲ့ပြီး အဆင့်တစ်နေရာကို ရောက်ရှိ လာခဲ့ပါတယ် ။\nArsenal’s French-born Ivorian midfielder Nicolas Pepe (L) vies with Burnley’s Dutch defender Erik Pieters (R) during the English Premier League football match between Arsenal and Burnley at the Emirates Stadium in London on August 17, 2019. (Photo by Daniel LEAL-OLIVAS / AFP) / RESTRICTED TO EDITORIAL USE. No use with unauthorized audio, video, data, fixture lists, club/league logos or ‘live’ services. Online in-match use limited to 120 images. An additional 40 images may be used in extra time. No video emulation. Social media in-match use limited to 120 images. An additional 40 images may be used in extra time. No use in betting publications, games or single club/league/player publications. /\nအာဆင်နယ် အသင်းဟာ၂၀၀၉-၂၀၁၀ နောက်ပိုင်း ပထမဆုံးအကြိမ် အဖြစ် ပရီးမီးယားလိဂ် အဖွင့် ပွဲစဉ် နှစ်ပွဲဆက် နိုင်ပွဲ ရရှိသွားတာလည်း ဖြစ်ပါတယ် ။ ဒီနေ့ပွဲမှာ အာဆင်နယ် အသင်းရဲ့ အကောင်းဆုံး ကစားသမား ဖြစ်ခဲ့သူကတော့ ကွင်းလယ်လူ ဆီဘယ်လော့ ဖြစ်ပြီး ဂိုးဖန်တီးမှု နှစ်ကြိမ် ပြု လုပ် နိုင်ခဲ့ပြီးအထူး ခြေစွမ်းပြ ကစားနိုင်ခဲ့ပါတယ် ။\nဆီဘယ်လော့ရဲ့ ဘန်လေ အသင်း နဲ့ ပွဲမှ စွမ်းဆောင်ရည်များ\n70 passes (90% passing accuracy)\n19 duel (9 won)


what happen my blog? — MYSTERY ZILLION\nwhat happen my blog?\nMay 2009 edited May 2009 in Blog\nကျွန်တော့ blog ကို Firefox နဲ့ ကြည့်ရင် template တွေက အဆင်ပြေတယ်။ Internet Explorer နဲ့ ကြည့်ရင် template တွေက အစီစဉ်မကျတော့ဘူး။ ဘယ်လိုဖြစ်လို့လဲ။ ကူညီဖြေရှင်းပေးပါအုံးဗျာ\nဖြေက ရှင်းပါတယ်.... Ie မကောင်းလို့..... အကောင်းအတိုင်းလေး မြင်ချင်တယ်မလား..... တသက်လုံး ie နဲ့မကြည့်နဲ့.... :d:d:d အလကားနောက်တာ ie 8 နဲ့ကြည့်ကြည့်ပါလား.... ရမှာပါ.... ၈ နဲ့စမ်းကြည့်ပါဦး...\nအင်း .. ဖြစ်နိုင်ချေကတော့ များတယ်လို့ပြောရမယ်ထင်တယ် .. ကျွန်တော်လည်း အခုတလော ဘာဖြစ်တယ်မသိဘူး .. IE7 နဲ့ကြည့်လိုက်ရင် .. မပြည့်မစုံတာတွေကများတယ် .. ဒါတောင်အကုန်နီးပါး.. လိုတာတွေတင်ပေးထားတာ .. Script error တွေလို့တော့ ထင်တာ.. Gmail တောင် .. standard mode နဲ့၀င်တာ .. မရဘဲတစ်ခြား .. Browser တွေနဲ့လည့်သုံးနေရတယ်.. ကျော်ရင် ပိုဆိုးလားမသိဘူး .. လောလောဆယ်တော့ .. Chrome နဲ့ သုံးနေပါတယ်\nCSS compatible မဖြစ်တာထင်တယ်။ တခါတလေ IE6 နဲ့ OK တယ် IE7 ကျ ရွဲ့စောင်းကုန်တာတွေရှိတယ်။ Firefox နဲ့ကအဆင်ပြေလေ့ရှိတယ်။ Style sheet ကြောင့်ဖြစ်တာလို့ထင်တာပဲ။ Browser သာပြောင်းကြည့်ပါဗျာ\nthis is also happened to me.\nbecause of the "PR of google"\nဟုတ်ပါတယ်ခင်ဗျ..google ကလည်း firefox နဲ့တော်ချိတ်ထားသလားတောင်ထင်ရတယ်နော်..Microsoft နဲ့ရန်ဖြစ်ထားတယ်ဗျ\nအဲဒါက IE6ဖြစ်ခဲ့ရင် ie6.css ကို သုံးခိုင်းတာပဲ။ ပြန်ပြီး fixed လုပ်တာပေါ့။ အဲလိုမျိုးလေးတွေ သုံးရတာမျိုးလေးတွေ ရှိတတ်ပါတယ်။\nInn.........!!!!!!! ကျွန်တော်သူငယ်ချင်းရဲ့ blog က ဘာနဲ့ပဲဖွင့်ဖွင့် ဘာမှမပြောင်းလဲဘူးဗျာ... ကျွန်တော် blog ကျမှ ဘာဖြစ်တာလဲမသိဘူးဗျာ Template မှာလိုလို့လားမသိဘူး...:((


စည်းလုံးခြင်းရဲ့ အင်အား: တပ်မတော်ကဏ္ဍ\nပြည်တွင်းက ထောက်လှမ်းရေး အရာရှိဟောင်း တစ်ဦး ပေးပို့ လာတဲ့ ဆောင်းပါးကို ဒီကနေ့တပ်မတော်ကဏ္ဍ မှာ ကျွန်တော် ကိုဖိုးတရုတ် က ဖော်ပြပေးလိုက်ပါတယ်။ အခက်အခဲတွေ ကြားက ပို့ ပေးခဲ့တဲ့ ဆောင်းပါးရှင် ကိုလည်း ကျွန်တော် ကိုဖိုးတရုတ် မှ အထူးကျေးဇူးတင်ရှိကြောင်း မှတ်တမ်းတင်အပ်ပါတယ်။ ပြည်တွင်း ပြည်ပ က စာဖတ်သူများ အားလုံးရဲ့ဝေဖန် အကြံဥာဏ် တွေကိုလည်း အမြဲတမ်း ကြိုဆိုနေပါတယ်။\nဆောင်းပါးရှင် - ထောက်လှမ်းရေး အရာရှိ ဟောင်းတစ်ဦး\nအားလုံး သိကြတဲ့ အတိုင်းပါဘဲ…. ဗိုလ် သန်းရွှေဟာ ကျွန်တော်တို့ ရဲ့အဖေ ညွန့် ကို အမိန့့် မနာခံမှု၊ အဂတိ လိုက်စားမှုတွေနဲ့စွဲချက်တင်ပြီး ထောက်လှမ်းရေး တစ်ဖွဲ့ လုံးကို ရေကုန် ရေခန်း သုတ်သင် ရှင်းလင်း ခဲ့တယ်။ အဂတိ လိုက်စားတယ် ဆိုလို့ဗိုလ် သန်းရွှေရဲ့မယားနဲ့သားသမီး တွေလည်း မကင်း၊ ဗိုလ် မောင်အေးလည်း ထိုနည်းအတိုင်း၊ အဆင့်ဆင့်သော ဗိုလ်ခြေတစ်သောင်း အရာရှိ အပေါင်းဟာလည်း အဂတိလိုက်စားရာမှာ သူ့ ထက်ငါ စံချိန်တင်နေရပေမဲ့ ဒါတွေကိုတော့ မောင်သန်းရွှေက အရေးယူမယ်လို့စိတ်မကူး၊ ကုန်ကုန်ပြောရရင် လူသားမျိုးနွယ် တုန်းစေမဲ့ မူးယစ်ဆေး ကိစ္စမှာ အခု ရဲမြင့်ကြီး မိသားစုတို့မီးကုန်၊ ယမ်းကုန် လုပ်ခဲ့သလို စစ်တပ်လူကြီး ထိပ်ပိုင်းအားလုံး နီးနီးလည်း မကင်း၊ အရင်က ပို့ ဆက် ၀န်ကြီး သိန်းဝင်းဆိုရင် သဘောင်္နဲ့ တောင် ကွန်တင်နာနဲ့ရွှေချောင်းတွေ၊ ဟီးရိုးအင်း တွေ ချသေး၊ မိတော့ ပြုတ်ပေမဲ့ ထောင်ဒဏ်တွေ ဘာတွေ တော့ မပေးဘူးဗျာ… ဘယ်ပေးမလဲ ဒီကိစ္စ မကြိုင်ကြိုင် လည်း ပါ ဆိုကိုး၊ မကြိုင်ကြိုင်ဟာ လယ်ဆည် ၀န်ကြီးဟောင်း ဗိုလ် ညွန့် တင်ရဲ့ယောက်ဖ မျိုးဟိန်းရဲ့ဖိုးတွမ်တီး အမှုမှာလည်း ပါဝင်ပတ်သက်နေလို့ ဗိုလ်သန်းရွှေ ခမျာစိတ်မသက်မသာ ဆေးရုံတောင် တက်လိုက်ရသေး။ ဒါဆိုရင် အဂတိ လိုက်စားမှု တစ်ခုကြောင့် နဲ့ တော့ ထောက်လှမ်းရေးကို ဒီလောက် အမြစ်လှန်တာ မဟုတ် ဘူးဆိုတာတော့ သဘောပေါက်။ ကဲ… အမိန့်မနာခံမှု ဆိုတာကို ကြည့်လိုက်……နိုင်ငံနစ်နာနေ တာကို သိလို့ဗိုလ်ခင်ညွန့် က အတိုက်အခံတွေ အပေါ်မှာ သဘော ထား ပျော့ပျောင်းချင်တယ်။ ယုတ်စွ အဆုံး အမျိုးသားညီလာခံမှာ NLD ပါမှ သဘာဝကျမယ်လို့ပြောခဲ့တယ်။ ဒီပဲယင်း ကိစ္စကြောင့် နအဖ နိုင်ငံရေးအကျပ်အတည်းဖြစ်နေလို့ ကကလှမ်းက အကျယ်ချုပ်ကျနေတဲ့ ဒေါ်အောင်ဆန်းစုကြည်ကို လျှို့ ဝှက်ဆွေးနွေး ညှိနှိုင်းခဲ့ရာမှာ…. NLD ကို ညီလာခံတက်ဖို့ နဲ့ဒေါ်အောင်ဆန်းစုကြည်ကို လွှတ်ပေးမယ်လို့သဘောတူညီမှုရခဲ့တယ်။ ၂၀၀၄ ညီလာခံ ပြန်လည်စတင်ခါနီးမှာ "NLD ကို အရင် တက်ခိုင်းအုံး၊ ဒေါ်အောင်ဆန်းစုကြည်ကို အခြေအနေ ကြည့်ပြီးမှ လွှတ်ပေးမယ်လို့ " ဗိုလ် သန်းရွှေက ဗလောင်းဗလဲ ပြောပြန်တယ်။ အဲဒါနဲ့ကကလှမ်းက လုပ်ထားတဲ့ အမျိုးသားပြန်လည်သင့်မြတ်ရေး လမ်းကြောင်းဟာလည်း အလှမ်းဝေးသွားခဲ့တယ်။ ဗိုလ်ခင်ညွန့်ဟာ သဘောရိုးနဲ့KNU ကိုလည်း လက်ကမ်း ကြိုဆုိုိခဲ့တယ်။ တိုင်းပြည် တိုးတက်ဖို့အားလုံးနဲ့ပူးပေါင်း ဆောင်ရွက်လို တယ်။ ဒါကို အမိန့် မနာခံဘူးလို့ဗိုလ် သန်းရွှေက တစ်ဖက်သတ် မကျေမနပ် ဖြစ်နေတယ်။ ဒီနေရာမှာ နအဖကို ကြိုးကိုင်ထားတဲ့ မင်းသားကြီး အောင်သောင်း လက်ဖျောက် တစ်ချက် တီးလိုက်ပြီ။ သူ့ အကြောင်းနည်းနည်းပြောပြအုံးမယ်.. စက်မှု (၁) ၀န်ကြီး ဖြစ်တော့ ညံ့လိုက်တဲ့ စက်မှု(၁)ထုတ် ပစ္စည်း၊ လိမ်ညာ တွက်ချက် ထားတဲ့ စာရင်းဇယား၊ မလှုပ်တလှုပ် လည်ပတ်နေတဲ့ စက်ရုံ၊ အကျိုးတူ ကုမ္ပဏီတွေ နဲ့ပူးပေါင်း၊ သူ့အကျိုးကို လက်ဖြန့် တောင်း၊ ဒါတွေကို ၀န်ကြီးချုပ် ဖြစ်နေတဲ့ ဗိုလ်ချုပ်ခင်ညွန့် လာ တော့ ရှင်းပြလို့မတတ်တော့တဲ့ စက်မှု (၁) ရဲ့ပျော့ကွက် ညံ့ကွက်၊ အဆိုးဆုံးက သာပေါင်း စက္ကူစက်ရုံ ကိစ္စ ရှုပ်ထွေးမှု၊ တိုင်စာတွေနဲ့အောင်သောင်း တစ်ယောက် ၀န်ကြီးချုပ်ရဲ့အရေးယူ စစ်ဆေးမေးမြန်း ခံရတော့မဲ့ အချိန်၊ အဲဒီမှာသူ့သားကို ဗိုလ် မောင်အေးရဲ့တစ်ဦးတည်း သမီး (မွေးစား) နဲ့လက်ဆက်စေကာ အကာအကွယ် ယူလိုက်တယ်။ ပုဏ္ဏား အောင်သောင်းဟာ သူ့ ရဲ့စက်ရုံမှုး တစ်ဦးကို ခိုင်းစေပြီး ဗိုလ်သန်းရွှေ မီးဖို ချောင် ကိစ္စကိုလည်း တာဝန်ယူကာ စားဖား အကြီးစား လုပ်ပြန်တယ်။\nပြီးတော့အကွက်ချောင်းနေတဲ့ အောင်သောင်း၊ နယ်စပ်မှာ ထောက်လှမ်းရေး ပြဿနာ တက်တာနဲ့မီးမွှေး ကာ လက်ခမောင်း ခတ်၊ ရေနံဆီ ရွှဲရွှဲ လောင်း၊ သန်းရွှေ နဲ့မောင်အေးကို ပူးပေါင်းပြီး ထောက်လှမ်းရေး တစ်ဖွဲ့ လုံး အပြုတ်နှံ ဖို့အဟုတ်ကြံပါလေရော။ ကြံရမယ်လေ…. မဟုတ်ရင် သာပေါင်းကိစ္စနဲ့ သူ့ ကို ဗိုလ်ချုပ်ခင်ညွန့်က တွယ်တော့မှာကိုး…. အခုလည်းဟန်ရေး တပြပြနဲ့ကြံ့ဖွံ့ နဲ့စွမ်းအားရှင်တွေကို အထူး ချေမှုန်းရေး သင်တန်းတွေ ပေးနေလေရဲ့ ။ တကယ်တော့ ကျွန်တော်တို့ထောက်လှမ်းရေးလည်း အများစု မကောင်းခဲ့ပါဘူး။ ၀ဋ်လည် တယ်လို့ပြောရမှာပေါ့။ ဒါကြောင့် ဒီ နအဖ ကောင်တွေကိုလည်း ၀ဋ်လည်အောင် လုပ်ရမယ်။ သာကူး ပြောပြော ဘက်ပြောင်း ပြောပြော နိုင်ငံရေးမှာ ရန်သူကို မိတ်ဆွေ ဖြစ်သွားရင် အောင်မြင်နိုင်ပြီး ငါးကြင်းဆီနဲ့ငါးကြင်းကြော် နည်းဗျူဟာ သုံးရမယ်ဆိုတာတော်လှန်ရေးရဲဘော်တွေသိစေချင်တယ်….. ကျွန်တော်တို့ပြည်တွင်းက ထောက်လှမ်းရေး အရာရှိ ပြုတ် တစ်ချို့ ဟာ အတိုက်အခံ သတင်းတွေ၊ လှုပ်ရှားမှုတွေကို သိချင်လို့ ဖြစ်ဖြစ်၊ တစ်ချို့ လည်း ၀ါသနာပါလို့ ဖြစ်ဖြစ်၊ ငွေကြေးတတ်နိုင်လို့ ဖြစ်ဖြစ် …. အင်တာနက်တွေ သုံးကြ…ဆိုင်ဖွင့်ကြရာမှာ ဘာတွေ တွေ့ လည်း ဆိုတော့ အမျိုးသားပြန်လည်သင့်မြတ်ရေးလို့အော်နေတဲ့ အတိုက်အခံခေါင်းဆောင် တစ်ချို့ က ကျွန်တော်တို့အပေါ်မှာတောင် ပြန်လည် မသင့်မြတ်ဘူး။ ကိုအောင်လင်းထွဋ် ကို ဝေဖန်တယ်။ မကြိုဆိုဘူးလို့ကြားတယ်။ ဒါဆိုရင် တော်လှန်ရေး ဝေးတယ်။ ကျွန်တော်တို့ထောက်လှမ်းရေးအရာရှိတွေထဲက တစ်ချို့ ဟာ အင်မတန်ကို ပြည်သူလူထု အပေါ် တိုင်းပြည်အပေါ် မတရားမလုပ်ချင်တဲ့ တိုင်းပြည်ကို ကောင်းစား စေချင်တဲ့ နိုင်ငံတကာနဲ့ယှဉ်ပြီး သိနားလည် သူတွေ လည်းရှိခဲ့ပါတယ်။ ထောက်လှမ်းရေးကလာတဲ့ နိုင်ငံခြားရေးဝန်ကြီးဦးဝင်းအောင် အကြောင်းလဲ တပ်မတော်သား အစစ်အမှန်များဆိုတဲ့ဆောင်းပါးမှာတွေ့ လိုက်ရပါတယ်။ ထောက်လှမ်းရေး အရာရှိ တစ်ချို့ ဟာ ကျောင်းသား ခေါင်းဆောင်တွေ အပေါ် သနား ညှာတာခဲ့၊ ခေါ်ယူ ဆွေးနွေး၊ နွေးထွေး ခဲ့ပါတယ်။ သန်းရွှေ၊ မောင်အေးတို့ ကိုလည်း စိတ်ပျက်ခဲ့ဖူး ပါတယ်။ ဒါ တကယ့် ကိုယ်တွေ့ဖြစ်ရပ်ပါ။ နအဖရဲ့အမြီးကို တက်နင်းမဲ့ ကို အောင်လင်းထွဋ် လို လူမျိုး များများ လိုတယ်လို့တော်လှန်ရေး နယ်မြေထဲက တစ်ချို့ ကတော့ လက်ကမ်း ကြိုဆိုပြီး ပြောဆိုတာလဲကြားပါတယ်။ ဒါပေမဲ့ဘုံရန်သူ နအဖကိုဆွဲထုတ်ဖို့အရမ်းအရေးကြီးတဲ့ အချိန်ကို ရောက်နေပြီမို့ အားလုံးစည်းလုံးညီညွတ်ပြီး ပြည်တွင်းပြည်ပလှုပ်ရှားမှုတွေအားလုံးကိုအရှိန်အဟုန်မြှင့်ဖို့ လိုနေတယ်…..။\nစည်းလုံးခြင်းရဲ့ အင်အား ဘာလော့ဂ်ကို ဖတ်ပြီးတော့ အင်အားတွေ ပြန်လည်မွေးဖွားလာလို့ ဒီဆောင်းပါးကို ပို့ ပေးလိုက်ရတာပါ။ ဒီ ဘာလော့ဂ်က တချို့ဆောင်းပါးတွေကိုလည်း ပြည်တွင်း က တပ်တွေကို တတ်နိုင် သလောက် မိတ္တူ ကူးပြီး ဖြန့် ဝေပါတယ်။ ဘာဘဲဖြစ်ဖြစ် ကျွန်တော် တစ်ခုဘဲ ပြောမယ်….. ပြည်သူတွေရဲ့ဆန္ဒ (အမိန့်) ကို မနာခံမှု၊ အဂတိ လိုက်စားမှုတွေကြောင့် သန်းရွှေ၊ မောင်အေးနဲ့နောက်လိုက်တွေကို အပြတ်ရှင်းကြဖို့ဒီ တစ်နှစ်မှာ အဆုံးအဖြတ် ပေးရမဲ့ အရေးကြီး အချိန်ကာလ ကို ရောက်နေလို့ … ကဲ…. ရဲဘော်တို့ ရေ…….. တော်လှန်ရေးဟာ နီးသလား…. ဝေးသလား။ ရဲဘော်တို့အပေါ်မှာ မူတည်နေပါတယ်။ အခါအခွင့်သင့်ရင်တော့ ကျွန်တော် တို့ လည်း အဆင်သင့် ပါဘဲ ဆိုတာ ပြောကြားရင်း နိဂုံးချုပ်လိုက်ပါတယ်။\nအချိန် 9:02 AM\nဘယ်ကဏ္ဍကလည်းဆိုတော့.... ဖြစ်ရပ်မှန်, အကြားအမြင်, ဆောင်းပါး\nsit ko naing said...\ngood post! sitkonaing\nSo good n so brave!Pls...welcome him warmly without worry anything.We have to make peacefully n attract them to become our man who were our enemies at past.Bcos of this time is so serious to get our freedom.It will be last time for both sides to fight.No need to suspect.Unless...., we all will be gone forever.